
PRETPLATITE SE NA GRAĐEVINAR 
OGLAŠAVAJTE U GRAĐEVINARU 













VODOVODI 


KANALIZACIJE 

INŽENJERSKI PROJEKTNI ZAVOD 

MELIORACIJE 
MOSTOVI 
KONSTRUKCIJE 

TUNELI 

AERODROMI 



„HIDR0PR0JEKT“ 

PROJEKTNO PODUZEĆE 

ZAGREB 

DRAŠKO VICEVA 22 

Izrađuje projekte za melioracije polja, regulacije 
vodotoka, uređenje bujica, hidrotehničke objekte, 
plovne kanale, vodovode i kanalizacije za naselja 
i tvornice, ribnjake, ceste i putove, te vodi 
stručni nadzor nad izvođenjem radoVa. 

Telefoni: direktora 39-211 
Ostali: 24-044, 39-200, 38-358 

Tekući račun: 400-15-1-1929 kod Narodne banke 
u Zagrebu 

Pa&tanski pretinac: 397 


,,BETONGRAD“ 

PROIZVODNO I GRAĐEVNO 
PODUZEĆE 

RIJEKA 

BEOGRADSKI TRG BR. 2/IV 
telefon: 23-473, 25-287 


PROIZVODI : 

Šljunak, prirodni i drobljeni, svih granulacija. 
Betonske blokove za zidanje, međukatne kon 
strukcije od gredica ili šupljih ploča za sve 
raspone. 

Betonske cijevi — mašinske. 

Raznu betonsku galanteriju. 


















ŠVEDSKA MAŠINA ZA BUŠENJE I LOM¬ 
LJENJE STIJENA NA GRADNJI CESTA U 
RUDNICIMA I POLJOPRIVREDI 





PIONJAR je neobično pokretan. Ugrađeni 
benzinski motor čini ga neovisnim od kom¬ 
presora i elektriciteta. Zahvaljujući svojoj 
maloj težini — čitava oprema teži svega 
30 kg — Pionjar je vrlo lako transportirati. 
Nosi ga se lako na ramenu, a pomoću 
specijalnih veza (tregera) moguće ga je 
transportirati kroz najneprohodnije terene. 

PIONJAR je vrlo efektivan. Poslovi koji 
se inače rade ručno, Pionjarom se mogu 
obaviti 50 puta brže i više. 

PIONJAR je pouzdan također i za najteže 
poslove. Građen je od čelika najvišeg 
švedskog kvaliteta, ima jaki oklop od lakog 
metala koji štiti važne dijelove mašine. 
Pionjar radi danas u 70 raznih zemalja 
neovisno od klime — od tropskih žega do 
arktičkih hladnoća. 

PIONJAR je svestrana mašina. Za dvije 
mjnute možete ju promijeniti od mašine 
za bušenje na mašinu za lomljenje, i to sve 
pomoću jednog običnog mašinskog ključa. 
Čitava dužina radnih alata Čini Pionjara 
upotrebljivim za bušenje, lomljenje asfal¬ 
ta, betona i leda, smrznutog tla, kao i za 
nabijanje zemlje, razbijanje stijena, pola¬ 
ganje željezničkih pragova itd. 

PIONJAROM je lako rukovati, s njime se 
može raditi bez ikakvog specijalnog učenja. 
U izvjesnim zemljama Pionjarom rade 
ljudi, koji prije nikada nisu vidjeli jednu 
mašinu. 

PIONJAR se upotrebljava, zahvaljujući 
svojim prednostima, u vrlo različitim pod¬ 
ručjima rada, kao npr.: na gradnji cesta 
i reguliranju tokova vode, zgrađarstvu, ka¬ 
menolomima, lomljenju ruda u rudnicima, 
ispitivanju tla, te kod gradnje željezničkih 
pruga i u vojnoj službi. 

PIONJAR znači napredak. Pionjar snizuje 
troškove investiranja, troškove transporta 
i troškove održavanja, a unatoč tome ne 
ide na uštrb učinka rada. 

FACK, Solna 1 

ZASTUPSTVO ZA JUGOSLAVIJU 
UNIKOMERC 


Zagreb, 8 Maja broj 33, tel. 24-222, 23-266 




KONSTRUKCION1 DETALJI: 



1. Lako pristupačni filter zraka 

2. Oklop od otpornog lakog metala 

3. Klip motora 

4. Komora za sagorijevanje 

5. Udarni klip 

6. Ventil za usisavanje zraka za čišćenje 

7. Ventil nadpritiska 

8. Reguliranje plina 

9. Magnapull uređaj za startanje 

10. Lim za kratki spoj 

11. Ventil za pritisak zraka za čišćenje 

12. Kompresiona komora zraka za čišćenje 

13. Kanal za plin 

14. Urez vodica za rotaciju 

15. Rotacioni mehanizam 


TEHNIČKI PODACI: 

Težina 30 kg, zrakom hlađeni, dvotaktni motor *a je¬ 
dnim cilindrom, r&splinjač bez plivajneeg regulatora 
sagorijevanja, broj okretaja (cea) 3000 o/min, volumen 
cilindra 185 m { , rezervoar goriva 1,9 1, miješanje goriva, 
ulje benzin 1:12 (8"/o), potrošak goriva pri bušenju 0,1 
l/m bušenja, potrošak goriva pri lomljenju 1,8 l/sat, 
podmazivanje se vrši automatski time što je benzin 
miješan sa uljem, aparat za startanje — vrpca sa auto¬ 
matom za povratno namatanje, čaura za bušenje (bcr- 
hilsa) 3/4" ili 7/8" X 108 mm, učvršćivač sjekača 
1" X 108 mm. Dubina rupe bušenja u srednje tvrdom 
granitu, svrdlom 27 mm 28 cm/min, svrdlom 29 mrn 
24 cm/min, svrdlom 34 mm 18 crn min. 


HIDROTEHNIČ ARI 

PROJEKTANTSKA PODUZEĆA, IZVOĐAĆI I USTANOVE ZA VODOGRADNJE 
Uskoro izlazi iz štampe 

SAOPĆENJE SA III SAVJETOVANJA JUGOSLAVENSKIH STRUČNJAKA ZA HIRDAULIĆKA 

ISTRAŽIVANJA 

Knjiga sadrži 20 radova naših hidrauličara i 2 referata francuskih stručnjaka. 

U tim su radovima obrađivane teme: 

— hidraulika i mjerne metode kod podzemnih 
voda, uključivo i hidraulika krša, 

— nestacionarno proticanje (strujanje) u moru, 
otvorenim tokovima i pod tlakom, 

— vibracije i kavitacija hidrotehničkih objekata, 

— hidraulika otvorenih derivacija za hidroelek¬ 
trane i brodarskih splavnica (prevodnica), 

— riječna hidraulika, problemi nanosa i erozije. 

Cijena knjige je za poduzeća i ustanove Din 3.000,a za članove DIT-a Din 700. 

Narudžbe prima Hidraulički laboratorij Zavoda za hidrotehniku Građevinskog fakulteta, 

Zagreb, Savska c. 16 (zgrada 3) 

Uplate treba slati na tekući račun Organizacionog odbora III Savjetovanja, br. 400-21-638-147, Zagreb 









Osnovnu etapu izgradnje asfaltnog puta predstavlja miješanje asfaltnog 
betona. Zahvaljujući automatiziranom pogonu mađarskog uređaja za mije¬ 
šanje asfalta, tip C-25 može se proizvesti asfaltni beton, koji potpuno 
odgovara svim tehnološkim . propisima, s pomoću tri stručna radnika. 
Uređaj za miješanje betona radi potpuno bez prašine; može se postići 
kapacitet proizvodnje betona od 25—30 tona/sat. Pojedini prijenosni mate¬ 
rijali mogu se brzo otpremati, put materijala od uređaja za punjenje do 
rezervoara gotove robe potpuno je zatvoren. 

Podrobnije tehničke i trgovinske obavijesti izvolite zatražiti od 

Mađarskog vanj skotrgovinskog poduzeća 
za proizvode teške industrije 

N I K E X 

Budapest 4. P. O. B. 103 

Uređaj će biti prikazan na Međunarodnom sajmu tehnike u Beogradu od 
24. maja do 2. juna 1964. 





GRAĐEVINAR 

GOD. XVI TRAVANJ 1964. Br. 4 


HIDROELEKTRANA SENJ 

Ing. Zdenko Schwartz, Elektroprojekt, Zagreb 


Uvod 

Zamisao korišćenja energetskog potencijala vo¬ 
da Like i Gacke nije nova. Velika izdašnost tih 
ponornica koje teku i kasnije poniru na približno 
jugozapadnom rubu ličke visoravni kao i znatan 
pad na relativno kratkom odstojanju do mora, već 
je pred više od pola stoljeća skrenula na sebe pa¬ 
žnju inženjera i privrednika. 

Prve smišljene hidrološke, geološke i morfološke 
studije u rješavnju dijela tog problema sproveo je 
1907—1909. godine Prof. dr ing. K. Terzaghi. Kon¬ 
cepcija ovog rješenja ograničila se na korišćenje 
voda Gacke. Hidroelektrana instalirana svega na 
protoku od 7,0 m 3 /sec trebala je biti izgrađena na 
moru blizu Jurjeva sa zahvatom kod Gornješvič- 
kog jezera te kanalskim i tunelskim gravitacionim 
dovodima dovedena do vodne komore. 

Kasnije je društvo »Adriatique Electricite«, koje 
je preuzelo korištenje ovog hidroenergetskog po¬ 
tencijala, mijenjalo donekle koncepciju rješenja u 
nekoliko navrata, tako je 1912. god. predložilo na 
odobrenje povećanje instalirane protoke na 12 
m 3 /sec. Isto društvo je ponovno 1914. god. predalo 
molbu tadanjoj kr. hrvatskoj zemaljskoj vladi u 
Zagrebu za odobrenje novih preinaka u projektu 
kao i izgradnji. 

Interesantno je ovdje napomenuti, da je u me¬ 
đuvremenu Ing. T. Schenkel upozorio na zajednič¬ 


ko korištenje vodnih snaga Like i Gacke u svojoj 
knjizi »Karstgebiete und ihre Wasserkrafte«, publi¬ 
ciranoj 1912. god. 

Na temelju vrlo solidne tehničke i ekonomske 
analize ranijih projektnih rješenja, koju je sastavio 
Ing. A. Pisačić, tadašnja je zemaljska vlada sta¬ 
vila van snage dozvolbenu ispravu spomenute kom¬ 
panije, smatrajući »po zemlju štetnim« svako par¬ 
cijalno iskorišćavanje vodnih snaga Like i Gacke. 
Istovremeno je vlada zadužila svoj, vodograđevni 
odjel u Zagrebu za rad na daljnjim studijama od¬ 
nosno provođenju istražnih radova. Sekcija ovog 
odjela izradila je 1922. god. prvi projekt zajednič¬ 
kog korištenja voda Like i Gacke, a na temelju 
studija i istražnih radova koji su provođeni u raz¬ 
doblju 1915—1922. god. Instalirana protoka hidro¬ 
elektrane bila je odabrana sa 26,0 m 3 /sec. Koncep¬ 
cija ovog rješenja predviđala je izgradnju akumu¬ 
lacije na rijeci Lici kod Mlake, prebacivanje voda 
Like tunelom do Donješvickog jezera, gdje bi se 
te vode spojile s onima iz Gacke, koje bi se ovamo 
dovodile dovodom sa zahvatom kod Gornje Švice. 
Iz Donješvičkog jezera vode Like i Gacke odvo¬ 
dile bi se što kanalom što gravitacionim tunelom 
do vodne komore kod Zaglavka odnosno dalje tlač¬ 
nim cjevovodom do mora. 

Međutim, od 1922. pa sve do 1937. god. prestaje 
gotovo svaka aktivnost na tom području- kada ra- 



Sl. 1: Situacija postrojenja HE Senj 

dove opet preuzima tadašnje Banovinsko električno 
poduzeće u Zagrebu. Koncepcija novog rješenja 
koje je dalo ovo poduzeće vrlo je slična onome vo- 
dograđevnog odjela zemaljske vlade, samo što je 
instalirana protoka povećana na 40,0 m 3 /sec. Opet, 
kao i ranije, dolazi do ponovnog zastoja na tim 
radovima, i to ponajviše zbog pomanjkanja finan¬ 
cijskih sredstava. Tokom drugog svjetskog rata 
bilo je pokušaja obnove istražnih radova na tere¬ 
nima Like i Gacke, ali uslijed ratnih operacija na 
ovom području nije se mnogo učinilo. 

Nakon 1945. god. pristupilo se je djelomičnoj 
obnovi hidrološke i meteorološke mreže, ali tek 
1953. dolazi do većeg zanimanja za ovaj hidro- 
energetski čvor, tako da se 1954. god. počinje s or¬ 
ganiziranim sprovođenjem studija i istražnih ra¬ 
dova na terenu. Temeljem odluke Saveznog izvr¬ 
šnog vijeća, Zajednica elektroprivrednih poduzeća 
Hrvatske god. 1959. osniva investitorsko poduzeće 


cionim jezerom Krušćica na rijeci Lici, provođenje 
voda Like u Gacku te njihov odvod do kompen- 
zacionog jezera u Gušić Polju, odakle bi se vode 
dalje vodile do vodne komore na Hrmotinama i za¬ 
tim tlačnim cjevovodom do podzemne strojarnice 
u uvali Male Grabove blizu Jurjeva. Instalirana 
protoka hidroelektrane predviđena je sa 60,0 
m 3 /sec, koja na maksimalnom neto padu od cca 
410 m do mora daje snagu od 216.000 kW. Produk¬ 
cija hidroelektrane, kao srednja vrijednost perioda 
od 25 godina, iznosit će 1.105,250.000 kWh, od toga 
je udio zimske energije 675,750.000 kWh, a ljetne 
429,500.000 kWh. Upotrebno vrijeme hidroelek¬ 
trane predviđa se oko 5110 sati, specifični trošak 
instalirane snage 121.500 din/kW, a cijena fizičke 
proizvodnje oko 1,93 din/kWh. 

U daljnjoj fazi izgradnje predviđena je HE 
Sklope kao pribransko postrojenje istoimene pre¬ 
grade. Ova hidroelektrana će biti instalirana na 





m3 



SI. 2: Uzdužni profil postrojenja HE Senj od Kruš ćice do mora 



za izgradnju HE Senj. Pripremni radovi započeli 
su na terenu u drugoj polovini 1959, a glavni ra¬ 
dovi koncem 1961. god. Prema vremenskom ope¬ 
rativnom planu građenja i montaže, puštanje u 
pogon prvog agregata HE Senj predviđa se koncem 
oktobra 1965. god. s time, da bi elektrana do polo¬ 
vine 1966. bila u punom pogonu sa sve tri mašine. 
Izgradnju HE Senj financira Jugoslavenska inve¬ 
sticiona banka, Beograd, uz učešće od 40°/e Inter¬ 
national Bank for Reconstruction and Development, 
Washington. 

Najnovije rješenje hidroenergetskog čvora Like 
i Gacke također predviđa zajedničko korišćenje 
obaju vodotoka na jednoj stepenici do mora, i to 
izgradnjom dolinske pregrade Sklope s akumula- 


protoku od 46,0 m 3 /sec, što uz srednji pad od 
60,0 m daje snagu od 24 MW i prosječnu godišnju 
produkciju od 87,500.000 kWh, od čega 55,300.000 
kWh zimi i 32,200.000 kWh ljeti. 

Za ostvarenja mogućnosti dobivanja natapne 
vode, predviđene su kaptaže iz dovodnih organa 
HE Senj, gdje god je to bilo moguće. Kako će na¬ 
kon izgradnje HE Senj ostati stalno ili povremeno 
bez vode stanovništvo uz Liku nizvodno Sklopa, 
uz Gacku nizvodno Šumećice, kao i ono duž Sje¬ 
vernog kraka Gacke od Vivoza do Gušić polja od¬ 
nosno Kompolja, to je predviđena izgradnja grup¬ 
nih vodovoda u ukupnoj dužini od oko 79 km. Po¬ 
vrh toga, koristeći priliku dovoda zdrave vode do 
blizine mora, predviđena je kaptaža ispred zasun- 

ske komore HE Senj na Hrmotinama i priključak 
na planirani primorski vodovod od Zrnovnice do 
Jablanca, odnosno podmorskim cjevovodom do 
Raba. 

U budućnosti se također planira studije i istra¬ 
žni radovi za ostvarenje dodatnih akumulacija za 
potrebe HE Senj, kao na primjer zimske retencije 
u Lipovom Polju sa oko 86 h/m 3 , stalne akumula¬ 
cije u dolini potoka Bakovac sadržine oko 56 h/m 3 , 
kao i akumulacija na Otešici, Pazarišnici i Crnom 
jezeru. 

Ove kao i eventualne druge mogućnosti za nove 
akumulacije zahtijevat će svakako provođenje op¬ 
sežnih istražnih radova, no međutim ovi radovi će 
biti vrlo korisni jer sadašnja akumulacija Sklope 
nije dovoljna za godišnje izravnanje, te može pri- 


s brečama, leže karničke klastične naslage u čiji 
sastav ulaze crveni lapori i pješčenjaci. Također, 
usko povezano uz njih, nalazimo dolomite gornjeg 
trijasa koji prelaze u one donjeg lijasa. U Senjskoj 
Draži mogu se zapaziti ladinički vapnenci, klastične 
karničke naslage i dolomiti gornjeg trijasa. 

Najveći dio razmatranog područja zapremaju 
sedimenti jure, i to dolomiti donjeg lijasa, crni Li- 
thiotis vapnenci, zatim mrljasti i laporoviti vap¬ 
nenci, vapnenci i dolomiti dogera te svjetlosivi i 
sivi dolomiti malma. 

Kreda je zastupljena smeđim vapnencima i do¬ 
lomitima koji izgrađuju periferne zone terena 
južno od Jurjeva i istočno od Krušćice i Kosinja. 

Tercijarne naslage, i to vremenskog razdoblja 
gornji eocen — donji oligocen, zastupane su sedi- 



Sl. 3: Oscilacije i krivulja trajanja protoka Like kod Krušćice za Inidrološku godinu 1949/50. 


miti oko 16°/o prosječnog godišnjeg dotoka Like 
na tom profilu, tako da se u prosjeku gubi godišnje 
približno 240 hm 3 preko preljeva. 

Svrha je ovog članka da se naša tehnička jav¬ 
nost u glavnim crtama upozna s karakteristikama 
ovog interesantnog i velikog objekta, a sigurno je, 
da će biti prilike i mogućnosti detaljnijeg prikaza 
tehničkih rješenja i načina izvođenja i organizacije 
radova, u narednim brojevima našeg časopisa. 
Geološki sastav područja HE Senj 

Temeljni geološki sastav užeg odnosno šireg 
područja kojim prolaze dovodni organi HE Senj 
izgrađen je od sedimenata trijasa, jure, krede i 
tercijara s jednim prodorom eruptivnog kamenja 
u Senjskoj Draži podno prijevoja Vratnik. 

Sedimentne stijene trijasa rasprostiru se južno 
i zapadno od Pazarišta, a sastoje se uglavnome od 
tamnih škriljaca, pješćanjaka, gomoljičastih i di- 
plopornih vapnenaca. Zajedno s njima, a u bazi 


mentima nazvanim Promina-naslage. Prostiru se 
kao pokrivač preko jurskih i krednih naslaga u 
području na sjever od Pazarišta, pa sve do Otočca, 
a nalaze se i uz obalu južno od Jurjeva. Sastav¬ 
ljene su od vapnenih i laporovitih breča te smeđih 
i smeđesivih vapnenaca. 

Ako promatramo strukturu područja Like i 
Gacke, možemo dosta brzo zapaziti, da je ono bilo 
poprište vrlo jakih tektonskih pokreta. Ta pokre¬ 
tanja obavila su promjene u ranijem obliku vapne- 
njačko-dolomitnog masiva. Tektonska djelatnost ne 
samo da je utjecala na oblikovanje današnjeg kr- 
škog reljefa nego je predestinirala puteve kako 
površinske hidrografske mreže tako i podzemne 
puteve njihovog oticanja prema moru. 

Kao osnovnu posljedicu navedenih poremećaja 
nalazimo danas u obrazloženju za trasu podzemnog 
puta oticanja Like i Gacke prema moru. Tektonski 
su pokreti uzrokovali povij anje hrpta Velebita pri- 

bližno na potezu Senj—Jablanac, a koji je hrbat 
na više mjesta presječen uzdužnim i poprečnim 
rasjedima. Osim niza uzdužnih i poprečnih rasjeda 
manjeg intenziteta, postoje na promatranom pod¬ 
ručju dva jaka rasjeda. Prvi je približno dijagona¬ 
lan i proteže se sjeverno od doline Bakovca u Li- 
povom Polju prema Apatišanskoj Dulibi, Krasnu, 
Zrnovnici, a po morfološkim osebinama može ga se 
pratiti do Jurjeva. Ovaj je rasjed u neposrednoj 
vezi s podzemnim oticanjem Like i Gacke te inten¬ 
zivnim vruljama na obalnom potezu od Jurjeva do 
Lukova odnosno Jablanca, jer su nepropusne tri- 
jaske naslage duboko povinute ispod visinskog po¬ 
ložaja donjeg toka obiju rijeka. Ove se naslage 
opet pojavljuju na površini kod Vratnika u poza¬ 
dini Senja. Južno od ovog rasjeda gdje trijaske a 
i karbonske naslage sežu opet visoko iznad dolina 
kojim teku Lika i Gacka, one predstavljaju po- 


Od posebnog je interesa odnos geološke građe 
buduće akumulacije Krušćica na rijeci Lici. Za 
vode koje će se akumulirati u ovome jezeru ne 
postoji mogućnost podzemnog oticanja prema moru 
zbog pouzdane barijere koju u zaleđu čine trijaske 
pa čak i paleozojske naslage na potezu Štirovača— 
Pazarište—Brušani. Gotovo svi eventualni gubici 
iz akumulacije Krušćica bili bi najvjerojatnije 
samo relativni, jer bi se oni pojavili na izvorima 
Like nizvodno od pregrade Sklope i opet koristili 
na glavnoj energetskoj stepenici He Senj. Na po¬ 
vršinskom toku rijeke Like od Krušćice do ponora, 
na kraju Lipovog Polja, nisu primijećeni gubici 
vode, i to zahvaljujući petrografskim osebinama i 
strukturnom položaju Promina-naslaga. Tek na 
kraju Lipovog Polja, nizvodno od brane Selište, 
Lika izlazi iz Promina-naslaga, približava se ra¬ 
sjedu i ponire u jurskim vapnencima. 



SI. 4: Oscilacije i krivulja trajanja protoka Gacke kod Luka za hidrolosku godinu 1949/50. 


uzdanu barijeru oticanja voda prema moru. Drugi 
je rasjed onaj koji se nalazi uz sjeveroistočno pod¬ 
ručje Senjskog Bila, od Vratnika preko Melnica, 
Vrzića, Crnog Kala prema Kuterevu. Tim rasje¬ 
dom poniru vode Gacke kod Švice, Kompolja i 
Gušić Polja, teku prema jugu u pravcu navedenog 
rasjeda Krasanska Duliba—Krasno—Kućište, gdje 
se sastaju s vodama Like. Izravno oticanje voda 
Gacke prema moru spriječava nepropusna trijaska 
barijera, koja se od Krasanske Dulibe izdiže prema 
Vratniku. 

Pretpostavku da rijeka Lika nakon poniranja 
u rubnim ponorima Lipovog Polja teče podzemnim 
putevima uz navedeni rasjed prema sjeveroistoku 
i da se približno kod Krasna sastaje s vodama 
Gacke te zatim zajednički otiču prema moru, dao 
je već 1929. god. Prof. F. Koch. Uz naprijed izne- 
senu geološku situaciju, ova pretpostavka je vrlo 
realna, a bojenje voda Like je to i potvrdilo. Ispi¬ 
tivanje podzemnog toka Gacke bit će provedeno 
još ove godine. 


Kompenzacioni bazen u Gušić Polju leži u 
kvartarnim naslagama masne i mršave gline te se- 
drasto-prašinastim materijalima koji su nataloženi 
u debljini od 2—15 m preko krške jurske podloge. 
U analognim kvartarnim naslagama ležat će veći¬ 
nom i do vodni kanali HE Senj. Dovodni tuneli leže 
pretežno u jurskim naslagama, ponajviše vapnen¬ 
cima, a znatno manje u vapnencima s laporovitim 
proslojcima i dolomitima. Relativno mali dio svih 
tunela nalazi se u prominskim brečama. 

Hidrološki i hidrografski odnosi 

Vrlo je teško tačno utvrditi površine slivnih 
područja Like i Gacke, jer se hidrološka razvod- 
nica s obzirom na krške karakteristike terena ne 
može poistovjetiti s topografskom. Kod Like je to 
bilo moguće utvrditi u mnogo tačnijoj mjeri, jer 
nam je velebitska strana potpuno sigurna s obzi¬ 
rom na prije navedene geološke karakteristike, dok 
je sjeverna strana donekle problematična, tako da 
je slivno područje Like utvrđeno na temelju vod¬ 
nog bilansa s približno 1200 km 2 (do Kosinja). 

Gacka na svom oticajnom području nema izra¬ 
zite topografske razvodnice, tako da je slivno pod¬ 
ručje do vodomjerne stanice Luke određeno sa oko 
540 km 2 kao ostatak razgraničenja slivova Korane, 
Like, Krbavskog Polja, Koreničke rijeke i Stajnice. 
Prema tome bi ukupno mjerodavno slivno područje 
Like i Gacke iznosilo oko 1740 km 2 . 

Izvorište Like nalazi se podno Velebitskog gorja 
blizu Medka. Vrelo je normalnog jakog kapaciteta, 
ali mu ljeti izdašnost pada na nekoliko litara u 
sekundi. Nizvodno od Bilaja, Lika prima s desne 


prima svoju vodu iz dalekog zaleđa. Istog karak¬ 
tera je i vrelo Pećina, nedaleko ribogojilišta u Čo- 
vićima. Ostala vrela nizvodno kolnog mosta kod 
Čovića su povremena te aktivna samo za vrijeme 
velikih voda Gacke. Gacka se račva danas kod 
Vivoza u dva kraka. Glavni krak, uz nekoliko ma¬ 
njih koritanca u Otočačkom polju, odlazi prema 
Gornješvickom jezeru odnosno teče dalje prema 
Donješvičkom jezeru, gdje ponire u nizu ponora od 
kojih je Perinka jedan od najvećih. Drugi krak, ili 
kako je prozvan Sjeverni krak Gacke, teče ispod 

mokru hidrološku godinu. 


strane vode Jadove, koja u ljetno doba također 
presušuju. Stalnu živu vodu donose nizvodno od 
Jadove s lijeve strane Novčića (Kod Gospića) i 
Otešica, te kasnije Pazarišnica. Pred ulazom u pod¬ 
ručje Krušćice, Lika prima vodu iz vrela Šoljćeva 
pećina, kao i iz Crnog vrela koji stalno imaju živu 
vodu. Nizvodno od tih mjesta slijevaju se u Liku 
još neke povremene vode, od kojih su najznatnije 
one potoka Bakovac. Lika ponire u nizu rubnih 
ponora na zapadnom kraju Lipovog Polja. 

Izvorište Gacke sastoji se iz Malog i Velikog 
Tonkovićevog vrela te Majerovog vrela. Ova vrela 
su vrlo snažna i svojom izdašnošću govore da Gacka 


kamenog mosta u Otočcu prema Drenovom Klancu 
odnosno Gušić Polju, gdje se ponovno račva u 
dva kraka. Jedan krak protiče Gušić Poljem i po¬ 
nire u jugozapadnom kraju ovog polja, dok drugi 
krak odlazi prema Kompolju i ponire u nizu sna¬ 
žnih ponora Crnog Kala. 

Mreža kišomjernih stanica na slivnom području 
Like razvila se intenzivnije tek nakon drugog svjet¬ 
skog rata. Stanica s najduljim periodom opažanja 
nalazi se u Gospiću, i njen 50-godišnji prosjek iz¬ 
nosi 1706 mm. Najobilnije područje oborina u slivu 
Like i Gacke jest Velebitsko gorje, gdje srednje 
godišnje oborine u Baškim Oštarijama prelaze oko 

4000 mm, što je također značajno za vodni bilans 
Like. U ravničarsko-humovitom slivnom području 
Like visine oborina su niže, ali i tu u pojedinim 
godinama dosižu 2000 mm. 

Najmanje oborina imade dolina Gacke sa sred¬ 
njim periodskim prosjekom ispod 1440 mm, dok hu- 
moviti dio koji napaja glavna vrela imade prosjek 
od 1550 mm. 

U vremenskom periodu od 1935/36. do 1952/53. 
čitav sliv Like i Gacke imao je srednju visinu obo¬ 
rine 1440 mm. 

Potpuna oprečnost karaktera Like i Gacke do¬ 
lazi do punog izražaja ako usporedimo vodostaje i 
protoke na obim rijekama. Vodostaji Like mije¬ 
njaju se u veoma visokim amplitudama i vrlo krat¬ 
kim vremenskim razmacima, što izrazito upozo¬ 
rava na bujični karakter ovog vodotoka koji ljeti 
skoro presušuje. Uslijed ovako velikih vodnih va¬ 
lova, koji nastupaju u relativno vrlo kratko vri¬ 
jeme kao i ograničenog kapaciteta glavnih ponora, 
dolazi svake godine do jakih i dugotrajnih poplava 
Lipovog polja. Minimalne protoke u Lici padaju 
ljeti u ekstremnim godinama na svega 0,03 m 3 /sec, 
dok maksimalne protoke mogu doseći vrijednost od 
preko 900 mVsec. Srednja godišnja protoka Like 
za promatrani period iznosi 31,10 m 3 /sec. 

U pogledu oscilacija vodostaja i protoka, poka¬ 
zuju Gacka potpuno suprotan karakter od Like, 
i kod nje su amplitude vodostaja ograničene na 
oko 2,0 m, ali je zato trajanje visokih vodnih va¬ 
lova dosta dugo. Ovo slijedi iz činjenice da Gacka 
naročito na svom gornjem toku nema znatnijeg 
orografskog slivnog područja. Rijeci Lici, naprotiv, 
skoro s čitave lijeve strane njenog slivnog područja, 
gdje se nalaze Velebitsko gorje, pridolaze snažne 
vodne količine u njeno korito. Minimalne protoke 
Gacke ne padaju redovito ispod 4,0 m 3 /sec, a 100- 
-godišnja protoka iznosi 92,5 3 /sec. Srednja periođ- 
ska protoka Gacke za promatrani period iznosi 
13,10 m 3 /sec. Srednja periodska protoka za čitavo 
slivno područje Like i Gacke (Kosinj + Luke) odre¬ 
đena je prema tome sa 44,20 m 3 /sec. 

Iz površine sliva od 1740 km 2 , srednje periodske 
protoke od 44,2 m 3 /sec, te srednje visine oborina 
od 1440 mm slijedi oticajni koeficijent 0,555. Ako 
bismo Liku i Gacku uspoređivali s ostalim većim 
vodotocima u kršu, tada bi opazili, da su oticajni 
koeficijenti u srednjoj vrijednosti oko 5—10% 
manji. Ovo može vjerojatno ići na račun dugotraj¬ 
nog sniježnog pokrivača koji omogućuje znatno 
isparavanje, što kod ostalih naših krških vodo¬ 
toka nije slučaj, osim u Gorskom Kotaru gdje se 
javlja slično stanje. 

Koncepcija rješenja HE Senj 

Ako promatramo topografsku kartu s ucrtanim 
tokovima Like i Gacke te njihovu udaljenost do 
mora, možemo uočiti niz faktora koji su bili iz¬ 
među ostaloga mjerodavni za odabiranje današnje 
koncepcije rješenja HE Senj. 

Udaljenost do mora rijeke Like kod Krušćice 
iznosi oko 23 km, na kraju Lipovog polja ta se 


udaljenost povećava na 27 km, a udaljenost Gacke 
u Gušić polju do mora oko 14 km. Već i ova činje¬ 
nica skoro jednoznačno ukazuje na potrebu zajed¬ 
ničkog korišćenja vodnih snaga na jednoj stepe¬ 
nici do mora. Dalje se postavilo pitanje pronala¬ 
ženja najpogodnijih lokacija za akumulacije i 
s tim u vezi trase dovodnih organa. 

Na Gackoj, a ponajviše iz topografskih i geo¬ 
loških razloga, nema povoljnih uslova za stvaranje 
jedne veće akumulacije. Donješvičko jezero, koje 
bi po svojoj zapreminskoj moći došlo u obzir, od¬ 
bačeno je dijelom što je po nadmorskoj visini rela¬ 
tivno nisko smješteno, no ponajviše zbog vrlo loših 
geoloških uslova koji iz ekonomskih razloga one¬ 
mogućuju ostvarenje jedne akumulacije. Bujični 
karakter Like, relativno povoljni topografski uslovi 
te postojanje nepropusne trijaske barijere u za¬ 
leđu, ukazivali su na mogućnost pronalaženja 
stalne akumulacije HE Senj na tom području. U 
tu svrhu razmatrane su mogućnosti stalne akumu¬ 
lacije Kosinj, akumulacije u Lipovom polju te stal¬ 
nih akumulacija u Krušćici i Bakovcu. Lokacija 
akumulacije u Kosinjskom polju je napuštena, jer 
se pokazalo da su geološke prilike nesigurne, osim 
toga trebalo bi potopiti veliki broj zgrada i veoma 
plodnog zemljišta. 

Akumulacija na Lipovom polju bila bi po svojoj 
zapremini nedovoljna kao stalna za potrebe HE 
Senj, međutim u budućnosti eventualno dolazi u 
obzir kao sezonska, i to u zimskom periodu. To će 
svakako zahtijevati vrlo opsežne melioracione ra¬ 
dove, kako bi se Lipovo polje na vrijeme osušilo 
prije početka poljoprivrednih radova, što ju je da¬ 
nas u ekonomskoj komparaciji s ostalim varijan¬ 
tama učinilo nerentabilnom. Područje akumulacije 
Bakovac, koja bi mogla služiti kao dopunska onoj 
u Krušćici, nije do sada u dovoljnoj mjeri moglo 
biti istraženo, osim toga tamo se isto tako javljaju 
problemi oko potapanja plodnih površina i do¬ 
mova. Stalna akumulacija Krušćica pokazala se u 
tim komparacijama najpodesnijom, te je u tu svrhu 
i odabrana. 

Nakon što je određena lokacija akumulacije, 
studirana je trasa dovodnih organa, uzimajući kod 
toga u obzir topografske, geološke i hidrološke ka¬ 
rakteristike uz komparaciju sa ekonomsko-tehničke 
strane svake od pojedinih varijanata. Budući da 
Krušćica predstavlja daljinsku akumulaciju za HE 
Senj, to je nužno bilo potrebno da se pronađe još 
i lokacija za kompenzacioni bazen neposredno pred 
tlačnim dovodom glavne stepenice prema moru. 
Iz tih razloga, a uzimajući kod toga u obzir nad¬ 
morsku visinu platoa Like, studirane su kao prva 
mogućnost prepumpavanje voda Gacke u Liku. Kao 
jedna od varijanata, razmatrana je lokacija pump- 
ne stanice kod Čovića na Gackoj, tlačenje tih voda 
tunelom dužine 8.500 m u korito Like kod Selišta, 
gdje je bio predviđen kompenzacioni bazen s uspo- 
rom na koti 485,0 m n. m. Odavde bi se zajedničke 
vode Like i Gacke odvodile tunelom dužine 26.500 
m prema vodnoj komori odnosno strojarnici kod 
Lukova. Ova je varijanta između ostaloga otpala 

zbog vrlo skupih radova dugačkog tunelskog do¬ 
voda, praktički bez ikakve mogućnosti napadnog 
okna barem približno u sredini trase. 

Studirana je također i varijanta gravitacionog 
dovoda dužine 9.000 m iz Lipovog polja s dovođe¬ 
njem voda Like u kompenzacioni bazen Lipovlje, 
s kotom uspora na 471,50 m n. m. U taj bazen pre¬ 
bacivale bi se pumpanjem vode Gacke uz zahvat 
na Gornješvičkom jezeru, i to tunelom dužine 
2.800 m. Iz Lipovlja bi se već zajedničke vode Like 
i Gacke odvodile tlačnim tunelom dužine 19.900 m 
do iste lokacije strojarnice kod Lukova na moru, 
kao i u ranije spomenutoj varijanti. Osim dosta 
dugačkog tunelskog dovoda bez povoljne lokacije 
napadnog okna, vrlo je dubiozna i skupa sanacija 
krške uvale Lipovlje, zbog čega je i ova varijanta 
odbačena nakon komparacije s ostalima. 

Nadalje su studirane varijante s prebacivanjem 
Like u Gacku, i to s izlazom tunela kod Čovića i 
kod Šumečice, te s mogućnostima ostvarenja kom- 
penzacionog bazena u Gornješvičkom jezeru, Kom- 
polju i Gusić polju. Varijanta dovoda Like do Čo- 


cijom bazena na Gusić polju kao najpovoljnija. 
Dalje su još razmatrane varijante dovoda vode 
Like i Gacke iz Švičkog polja u Gušić polje, i to 
sjevernim krakom Gacke; tunelom do Kompolja 
te dalje kanalom uz sjeveroistočni rub toga polja; 
tunelom i sifonom uz jugozapadni rub Kompolja; 
i kao zadnje, tunelom uz sjeveroistočni rub Kom¬ 
polja do Marasa te dalje kanalom do Gušić polja. 
Na temelju podataka do tada izvedenih istražnih 
radova te ekonomske komparacije varijanata, po¬ 
kazala se varijanta dovoda tunelom u brdu duž 
sjeveroistočnog ruba Kompolja kao najpovoljnija. 

Prema tome definitivno je usvojena ova kon- 
cepcija rješenja HE Senj: daljinska akumulacija 
Krušćica na rijeci Lici, prebacivanje voda Like u 
Gacku spojnim tunelom Selište—Sumećica, odvod 
kanalom voda Like i Gacke kroz Švičko polje te 
dalje gravitacionim tunelom do Marasa, odakle 
opet kanalom u kompenzacioni bazen u Gušić polju, 
tlačnim tunelom do vodne komore Hrmotine i tlač¬ 
nim cjevovodom do strojarnice u uvali Male Gra¬ 
bove na moru. 



vića je napuštena, jer bi iziskivala vrlo skupe i 
opsežne regulacione radove plitkog korita Gacke 
na potezu od Čovića do Vivoza, kao i rizik zbog 
ponorske zone koja se proteže približno uzvodno 
od Prozora do približno Luka. Iz tih je razloga 
usvojena trasa tunelskog dovoda od Selišta do Šu¬ 
mečice, kao definitivna. Kao mogućnost lokacije 
kompenzacionog bazena razmatrano je Gornje Švič¬ 
ko jezero uz maksimalnu uspornu kotu 451,0 m 
n. m., te s tlačnim dovodom dužine 20.500 m do 
vodne komore Hrmotine. Međutim, ponorski i esta- 
velski karakter oštećenja, naročito uz južni bok 
ovog jezera, kao i dugački popratni nasipi prema 
Otočcu — činili su ovu varijantu u poređenju 
s drugima nepovoljnom. 

Kompenzacioni bazen u Kompolju s gravitaci¬ 
onim tunelskim dovodom iz Gornje Švice te od¬ 
vodom do mora također je napušten, jer ovu va¬ 
rijantu poskupljuje — u usporedbi s varijantom 
bazena na Gušić polju — potapanje vrlo plodnog 
zemljišta te gubitak na padu do mora od 13 m, 
jer je dno ovog polja na koti svega 421,0 m n. m. 
Prema tome usvojena je konačno varijanta s loka- 


Objekti hidroelektrane Senj 

Daljinska akumulacija Krušćica na rijeci Lici 
realizirat će se izgradnjom nasute pregrade Sklope. 
Ukupna korisna sadržina ove akumulacije iznosit 
će oko 139 hm 3 , a samo jezero bit će dugačko 25 km 
s 4,5 km 2 površine kod kote maksimalnog normal¬ 
nog uspora na 554,0 m n. m. 

Pregrada je predviđena nasutog tipa iz kame¬ 
nog nabačaja s relativno tankom, kosom glinenom 
jezgrom. Nagib je uzvodnog pokosa jezgre 1 : 0,481, 
a nizvodnog 1 : 0,397. Širina jezgre je promjenljiva 
i mijenjat će se s visinom, tako da je predviđena 
pri vrhu širinom od 3,0 m, a na koti 500,0 m n. m. 
sa 12,50 m. Uz obje strane glinene jezgre predviđa 
se ugradnja filtarskog materijala od pijeska, šljun¬ 
ka i kamene sitneži, ukupne debljine od 3,50 m na 
uzvodnoj strani i 5,0 m na nizvodnoj strani. Odnos 
širine jezgre prema visini iznosit će 1 : 7. Na vanj¬ 
skoj strani uzvodnog i nizvodnog pokosa ugradit 
će se probrani kamen (»bolji«) s maks. 20% zrna 
<0 20 mm. U unutarnjim zonama tijela pregrade 
predviđen je za ugradnju kameni materijal »lo¬ 
šije« kvalitete s maks. 15% sitneži ispod 0 0,1 mm. 

Nagib vanjskih pokosa pregrade odabran je sa 
1 :1,5, a na uzvodnoj strani predviđena je izvedba 
triju bermi koje će služiti za komunikacije za vri¬ 
jeme građenja. Omjer između visine pregrade i ši¬ 
rine u stopi iznosi 1 : 3,30. Pregrada je maksimalne 
visine oko 75 m, a širine u kruni 4 m te dužine 
oko 205,0 m. 

Pozajmište gline, koje ima u dovoljnim količi¬ 
nama, odabrano je na desnoj obali na visinskoj koti 
približno 510,0 m n. m. Na istoj obali nalazi se i 
pozajmište za kameni materijal. Ugrađivanje gline 
predviđeno je u slojevima od 20 cm te nabijanje 
ježevima, a kamenog materijala tijela pregrade u 
slojevima od 80 cm uz valjanje 8,5-tonskim vibra- 
cionim valjcima. Izvedba injekcione galerije kao i 


širi na dvorednu. Intenzitet injekcionih bušotina 
pod pregradom i bokovima iznosit će u principu 
0,5 m/m 2 zavjese, s time da se u dubljim dijelovima 
smanji na 0,25 m/m 2 . U površinskom sektoru pod 
pregradom intenzitet injekcionih bušotina pred¬ 
viđen je sa 1,0 m/m 2 zavjese, a u kavernoznim sek¬ 
torima iznosit će 0,75 m/m 2 zavjese. Dubina injek¬ 
cionih bušotina određena je na temelju istražnih 
bušotina, a kontrolirat će se ispitivanjem tokom 
izvedbe. 

Prva etapa zavjese izvest će se pomoću 50.640 
m injekcionih bušotina, a za drugu etapu predvi¬ 
đeno je oko 13.000 m injekcionog bušenja. Posebni 
sistem kraćih veznih injekcija osiguravat će vezu 
između zavjese i glinene jezgre pregrade te vezu 



SI. 8: Brana Selište 


početni radovi na izvedi glinene jezgre te nasipa- 
vanja tijela pregrade u dnu korita Like, izvršit će 
se pod zaštitom već izvedenih betonskih zagata, 
koji su ranije služili na radovima za lučnu pre¬ 
gradu. S dovršenjem temeljnog ispusta i dovodnog 
tunela, koji će u fazi gradnje poslužiti kao obilazni 
rovovi, moći će se evakuirati od jeseni 1964. god., 
kad bi tijelo pregrade trebalo da bude nasuto do 
kote 531,0 m n. m., protoka Like od 910,0 nvVsec. 

Granična veličina injekcione zavjese, njeno pro- 
tezanje u dubinu i bokove, određena je na osnovu 
opsežnih istražnih radova. Zbog krškog karaktera 
terena, projektom je njena izvedba podijeljena u 
dvije etape. U prvoj etapi izvest će se dio koji je 
na osnovu istražnih radova ustanovljen kao neop¬ 
hodan. Opseg radova druge etape smatra se gra¬ 
ničnim, s. time, da se tokom prvih punjenja aku¬ 
mulacije ustanovi dio koji je potrebno još izvesti. 

Zavjesa je predviđena kao jednoredna, ali da se 
u područjima visokih hidrauličkih gradijenata te 
u jako zdrobljenim i kavernoznim sektorima pro- 


s betonskom oblogom tunela evakuacionih organa 
koji je presjecaju. U tu svrhu izvesti će se 4.840 m 
injekcionih bušotina. 

Injektiranje će se provoditi glineno-cementnom 
injekcionom smjesom od 30% cementa i 70% gline 
uz potrebni dodatak bentonita i kalcinirane sode 
za tiksotropnu aktivizaciju smjese. Dužina bušo¬ 
tina za kontrolu uspjeha injektiranja iznosit će 
12% ukupne dužine injekcionih bušotina, a kon¬ 
trolna propusnost ispitivat će se na 10% dužine 
injekcionih bušotina. 

Evakuacioni organi pregrade Sklope sastoje se 
iz temeljnog ispusta i preljeva, kao i dovodnog tu¬ 
nela. Svrha ovih objekata je dvojaka: evakuacija 
voda Like za vrijeme građenja nasute pregrade, što 
će se postići temeljnim ispustom i dovodnim tu¬ 
nelom i kao drugo, u konačnoj fazi, evakuacija 
preljevnih voda iz akumulacionog jezera, pra¬ 
žnjenje istog te dovod voda pribranskoj HE Sklope. 

Temeljni je ispust dužine 272 m lociran na lije¬ 
voj obali Like i izvest će se potkovastog profila 

visine 4,50, širine 4,0 m do injekcione zavjese, ko¬ 
risteći kod toga već izvedeni dio obilaznog rova 
koji je ranije služio početnim radovima na lučnoj 
pregradi. Od injekcione zavjese ovaj će tunel biti 
kružnog presjeka, promjera 4,0 m. Kapacitet ovog 
tunela iznosit će 190,0 m 3 /sec kod usporne kote 
531,0 m n. m., do koje kote bi po operativnom planu 
trebala da bude izvedena pregrada do jeseni 1964. 
godine, kad nastupaju visoki vodostaji Like. Ulazno 
grlo temeljnog ispusta bit će opremljeno grubom 
rešetkom, a kod spoja s injekcionom zavjesom u 
tunelu će biti ugrađena kao pomoćni zatvarač ta- 
blasta vozna zapornica, dimenzija 2,80 X 3,80 m 
na pogon servomotorom. 

Pristup do kaverne, gdje će biti smješteni po¬ 
gonski uređaji ovog zatvarača, predviđen je iz 
injekcione galerije. Na izlazu, temeljni će ispusti 
biti snabdjeven regulacionim zatvaračem, dimenzija 
2,0 X 3,0 m. Temeljni će ispust u svojoj konačnoj 


Objekt preljeva smješten je na desnoj obali i 
dimenzioniran na protoku od 1200 m 3 /sec, što je 
1000-godišnja voda Like, a koju vodu može evaku¬ 
irati kod kote uspora 554,50 m n. m. Kod katastro¬ 
falnog povećanja povećanja uspora do 555,50 m 
n. m., preljev će imati kapacitet od 1400 m 3 /sec. 
Kod dimenzioniranja evakuacionih organa pre¬ 
grade uzeta je u obzir mogućnost odvodnje 1000- 
-godišnje vode rijeke Like uvećane za 50%, tj. 
ukupno 1.800 m 3 /sec, uz istodobno funkcioniranje 
temeljnog ispusta, kao i uzimajući u račun reten- 
cionu moć akumulacionog jezera između kota 554,0 
i 555,5 m n. m. 

Ulazni uređaj preljevnog objekta bit će opre¬ 
mljen žaklopkom dimenzija 14,0 X 4,0 m, a na 
istom objektu ispod zaklopke bit će montirana seg- 
mentna zapornica, dimenzija 14,50 X 5,0 m. Za- 
klopka i segmentna zapornica bit će tako pogonski 
međusobno povezane da će djelovati sinhrono, a 



izvedbi služiti kao dozator voda iz akumulacije 
Krušćica hidroelektrani Senj, kada pribranska HE 
Sklope ne bude radila, odnosno za pražnjenje aku¬ 
mulacionog jezera. 

Do vodni tunel lociran je na desnoj obali, a iz¬ 
vest će se kružnog profila, svjetlog dijametra 7,0 
m, na čitavoj dužini od 279,0 m. Ovaj je profil tu¬ 
nela odabran iz razloga, što će se njime evakuirati, 
kod kote uspora 531,0 m n. m., protoka od 720,0 
m 3 /sec počam od jesenskog perioda 1964. god. 
Prema tome, ukupni evakuacioni kapacitet dovod- 
nog tunela i temeljnog ispusta iznosi 910,0 mVsec, 
što je velika voda Like s vjerojatnoćom pojavlji¬ 
vanja svakih 100 godina. U svojoj konačnoj fazi 
izvedbe, dovodni tunel će imati na svom početku 
ulaznu građevinu opremljenu finom rešetkom, kao 
i dva vozna tablasta zatvarača, dimenzija 1,80 X 3,0 
m. Pogon ovih zapornica bit će pomoću pogonskih 
motki koje će ležati na kosoj obronačnoj stazi do 
pogonske kućice, gdje će biti smješteni servomotori. 
Od presjecišta tunela s injekcionom zavjesom, pa 
do strojarnice HE Sklope, montirat će se kasnije u 
tunelu čelični cijevovod, svjetlog promjera oko 
4,0 m, kojim će se privoditi vode turbinama. 


aktiviziranje je predviđeno automatski, zavisno o 
vodostaju u jezeru kao i na direktnu komandu iz 
pogonske kućice. Na ulazni uređaj se nastavlja 
prelazni dio nagnut pod kutem od 45° i radijusa 
zakrivljenosti od 34,40 m do preljevnog tunela du¬ 
žine 230 m, koji će biti izveden kružnog presjeka 
dijametra 8,80 m, s padom dna od 4%. Tečenje 
ovim tunelom bit će slobodnim vodnim licem, tako 
da i kod evakuacije katastrofalne protoke od 
1400 m'Vsec njegovo zapunjenje neće preći oko 
85% dijametra tunela. Na izlazu će preljevni tunel 
biti snabdjeven đeflektorom, koji će vodu odbaci¬ 
vati u zrak i tako omogućiti intenzivno miješanje 
zraka s vodom. Ovako izmiješane preljevne vode 
padat će slobodno u korito Like. Cijeli objekt pre¬ 
ljeva bit će detaljno ispitan na modelu u hidra¬ 
uličkom laboratoriju Elektroprojekta, koji je labo¬ 
ratorij obavio i sva ostala ispitivanja na modelu za 
potrebe projekta HE Senj. 

Vode rijeke Like iz akumulacije Krušćica od¬ 
vode se prirodnim koritom ove rijeke do mjesta 
Selište u Lipovom polju, gdje se predviđa izgrad¬ 
nja male betonske brane visine 11,0 m i širine u 
kruni 48,0 m. Njen preljev na koti 482,0 m n. m. 

opremljen je automatskom zaklopkom, dimenzija 
24,0 X 2,0 m, koja ima zadaću održavanja nivoa 
na koti 484,0 m n. m., a kod kojega se omogućuje 
proticanje od 49,0 nvVsec tunelom Lika—Gacka 
prema Šumećici. S druge strane, kod porasta do¬ 
toka Like preko kapaciteta odvoda u Gacku, od¬ 
nosno u slučaju da ovaj odvod nije u pogonu, za* 


će se ulazni uređaj Selište za dovodni tunel Lika— 
Gacka. Građevina je na svom ulaznom grlu snab¬ 
djevena rešetkom, a 85,0 m nizvodnije nalazit će 
se okno u kojem će biti ugrađena regulaciona vozna 
tablasta zapornica, dimenzija 4,0 X 2,80 m. Ovom 
zapornicom bit će pomoću daljinskog upravljanja 
reguliran, odnosno doziran dotok Like u Gacku. 


! 



SI. 10: Karakteristični presjeci regulacije Gacke na potezu Vivoze—Sumećica 


klopka će se spuštati pomoću automatike i omo¬ 
gućiti preljev do 138 nvVsec prema ponorima Like 
na kraju Lipovog polja. Ova protoka predstavlja 
približno graničnu protoku Like, iznad koje dolazi 
do zagušenja ponora, odnosno poplavljivan ja Lipo¬ 
vog polja i time do izlaska vode iz korita rijeke. 
U takvim ekstremnim slučajevima brana dolazi pod 
uspor od približno 16,0 m, tako da je trebalo spro¬ 
vesti posebne mjere osiguranja funkcioniranja hi- 
dromehaničke opreme. Pogon zaklopke obavljat će 
se pomoću servomotora na tlačno ulje, koji će biti 


Na ulazni uređaj Selišta nastavlja se dovodni 
tunel Lika—Gacka, kojim će se provoditi vode ri¬ 
jeke Like u Gacku s izlazom kod mjesta Šumećice. 
Tunel je ukupne dužine 10.477 m, kružnog pre¬ 
sjeka, svjetlog promjera 3,85 m, i padom dna 
2,64°/oo po čitavoj dužini. Ovaj će tunel povremeno 
djelovati kao tlačni, a povremeno s tečenjem slo¬ 
bodnim vodnim licem, već prema raspoloživim vo¬ 
dama rijeke Like, odnosno režimu rada HE Senj. 
U kasnijoj fazi eksplotacije vodnih ^naga Like, 


S.93 1 _ 471 ‘ ^ 



smješten u sredini raspona zaklopke. Brana je još 
opremljena na svom desnom kraju uz prag ulaznog 
uređaja temeljnim ispustom, kojeg će zatvarati 
klizna tablasta zapornica dimenzija 2,80 X 1,50 m, 
na ručni pogon. 

Na ovom, kao i na svim objektima HE Senj, 
gdje je hidromehanička oprema izložena smrza¬ 
vanju, predviđeni su odgovarajući uređaji zaštite 
električnim grijanjem. Uz branu Selište, a u di¬ 
rektnoj konstruktivnoj i funkcionalnoj vezi, izvest 


moći će se ova energetska stepenica između Like 
i Gacke koristiti u maloj HE Otočac (cca 5.000 kW). 
Radovi na izgradnji ovog tunela izvest će se po¬ 
moću triju napadnih okana: Selište, Crno Jezero 
i Sumećica. Debljina obloge ovog tunela predvi¬ 
đena je sa 30 cm. U slučaju nailaska na slabi brd¬ 
ski materijal, obloga će biti armirana, već prema 
veličini unutarnjeg pritiska i kvaliteti stijene. Po 
čitavoj dužini tunela je predviđeno izvođenje kon¬ 
taktnog injektiranja. 

Na izlaznom portalu tunela izvest će se građe¬ 
vina za poništavanje energije vode, kao i prelazni 
dio u kanal, kojim se vode Like privode vodama 
Gacke uzvodno od brane Šumećica. Ovaj dio ka¬ 
nala dužine 336 m izvest će se u kaskadama zbog 
svladavanja visinske razlike od 4,70 m između dna 


Iz tih se razloga ne predviđa izvedba posebne 
nepropusne obloge za taj kanal, već se se pokosi 
i dno tamponirati granuliranim kamenim materi¬ 
jalom iz iskopa tunela, i to u debljinama od 0,25 do 
1,25 m zavisno o geomehaničkim karakteristikama 
tla u kojem će se nalaziti ovaj kanal na pojedinoj 



Sh 12: Ulazni uređaj Gornja Svica 


izlaza tunela i reguliranog korita Gacke. Kaskadni 
dio kanala bit će na svom početnom prelaznom di¬ 
jelu u armirano-betonskoj konstrukciji, koja poste¬ 
peno prelazi u kanal s nagibom bokova od 1 : 2, a 
čije će stranice biti obložene grubo obrađenim ka¬ 
menom oko 25 cm debljine položenim na filtarski 
sloj debljine 30 cm tamponskog kamenog materi¬ 
jala, dobivenim većinom iz iskopa tunela. Ovaj dio 


dionici. Svrha je ovoj oblozi da osigura stabilnost 
pokosa kanala i da pruži zaštitu protiv erozije po- 
tiskujuće sile vode. Stranice kanala, koji je dimen¬ 
zioniran na instaliranu protoku HE Senj od 60,0 
m 3 /sec, izvest će se u nagibu 1 : 2, širine u dnu ko¬ 
rita od 8,60 m, te padom dna od 0,268*/oo 

U sklopu radova za HE Senj predviđa se tako¬ 
đer i regulacija postojećeg korita Gacke na po- 


I 

SI. 13: Karakteristični presjeci 

kanala predstavlja ujedno i dio glavnog dovodnog 
kanala Šumećica—Gornja Švica. Drugi dio ovog 
kanala dužine 1472 m, od čvorišta u Šumećici pa 
do ulaznog uređaja u Gornjoj Švici, prolazi, kao 
i svi dovodni organi u Švičkom polju, vrlo nepro¬ 
pusnim riaslagama masne i mršave gline te praši- 
nastim materijalima s prekomjerno finim česti¬ 
cama. 


kanala Marasi—Gušić polje 

tezu od Vivoza do Donješvičkog jezera. Ove ra¬ 
dove možemo podijeliti na tri glavne dionice. 

Dionica od Vivoza do brane Šumećica u dužini 
od 1517 m predstavlja ujedno i direktni dovodni 
organ HE Senj. Regulirano korito ove dionice di¬ 
menzionirano je na protoku od 92,5 m 3 /sec (100- 
-godišnja voda Gacke), a izvest će se širinom 
dna od 10,0 m, pokosima 1:2 i padom dna od 

l,588°/oo po čitavoj dužini. Visinski je niveleta ovog 
kanala bila uvjetovana s jedne strane kotom nor¬ 
malnog vodnog lica 449,10 m n. m. pred branom 
Šumećica, kod koje je moguće odvoditi protoku 
od 60,0 m 3 /sec prema Gušić polju, a s druge strane 
nastojanjem da se što je više moguće snize posto¬ 
jeći vodostaji Gacke uzvodno od Vivoza. Na taj 
način će se svakako smanjiti gubici u koritu Gacke 


rita, širine približno 2,0 m u dnu s pokosom stra¬ 
nica 1 : 2. Ova regulacija služit će za lakšu odvod¬ 
nju prema Donješvičkom jezeru, odnosno za sni¬ 
ženje visokih vodostaja u Švičkom polju u sluča¬ 
jevima potpune evakuacije Gacke prema Donjoj 
Švici. 

Sjeverni krak Gacke bit će kod Vivoza zatvo¬ 
ren nasipom u čijem će lijevom boku biti izveden 



na potezu prema Prozoru, a koje područje pred¬ 
stavlja estavelsku zonu. Osim toga odabran visinski 
položaj kao i dimenzije korita omogućuju odvod¬ 
nju priobalnih voda i spriječavaju bilo kakvo po- 
plavljivanje Otočačkog polja, što je do sada bio 
redovno slučaj svake godine. Osiguranje pokosa 
kanala u pogledu stabiliteta i erozije vode bit će 
postignuto ugradnjom tampanskog sloja iz kame¬ 
nog materijala određene granulacije, koji je dobi¬ 
ven iz iskopa tunela. Debljina ovog zaštitnog po- 


obilazni kanal za ispuštanje protoka do 12,0 mVsec 
prema Drenovom Klancu, odnosno Gnšić Polju. 
Ovaj će ispust biti opremljen malom tablastom 
zapornicom, dimenzija 3,16 X 2,50 m na ručni po¬ 
gon, i omogućit će evakuaciju ljetnih voda Gacke 
sjevernim krakom uz prethodnu izvedbu niskog 
pomoćnog zagata na početku reguliranog toka 
Gacke. Na taj će se način nesmetano moći obaviti 
remont odnosno obilazak svih objekata HE Senj 
nizvodno od Vivoza. 



SI. 15: Situacija objekata čvora strojarnice 


krova varira od 0,35 do 1,25 m, već prema geome- 
haničkim karakteristikama tla kroz koje prolazi 
trasa ove regulacije. 

Regulacija Gacke na dionici od Šumećice do 
Gornješvičkog jezera te na dionici od Gornješvič- 
kog jezera do Donješvičkog jezera predviđa se za 
sada samo s izvedbom kinete u dnu postojećeg ko- 


Brana Šumećica locirana je u najvećoj blizini 
presjecišta kanala Šumećica—Gornja Švica s re¬ 
guliranim koritom Gacke, a njezina je funkcija da 
regulira svojim protočno-preljevnim poljem dotok 
u Gušić polje, kao i odvod suvišnih voda Like i 
Gacke prema ponorskoj zoni u Donješvičkom je¬ 
zeru. Brana će biti izvedena kao armirano-beton- 

ska sandučasta konstrukcija, visine postranih zi¬ 
dova 7,35 m, svijetle širine 10,0 m i dužine 19,25 m. 
Protočno polje brane bit će snabdjeveno segment- 
nom zapornicom, raspona 10,0 m i visine 3,60 m, 
koja će na svom gornjem rubu biti opremljena 
preljevnom zaklopkom visine 0,90 m. Mehanizam 
za spuštanje i dizanje zaklopke i segmentnog za¬ 
tvarača smješten je u pogonskoj kućici na lijevoj 
obali, a obavlja se elektromotorom. Kao rezerva 
za manevriranje, predviđen je i ručni pogon. Podi¬ 
zanje i spuštanje zaklopke i segmenta aktivira se 
automatski preko plovka koji je spojen s gornjom 
vodom ispred brane kao i na direktnu komandu. 

Ispravno funkcioniranje hidromehaničke opre¬ 
me brane Šumećica izvanredno je važno i sastoji 
se uglavnome od ovih operacija: regulacija nivoa 
vode ispred brane i time omogućavanje odvoda 
od 60,0 m 3 /sec prema Gušić polju odnosno evaku¬ 
acija viška iznad momentano potrebnih voda HE 


nelom, odnosno otvoriti kod punog jednostranog 
pritiska. Aktiviranje pogona predviđeno je na licu 
mjesta direktnom komandom, kao i daljinski. Na 
početku ulaznog uređaja montirat će se gruba 
rešetka. 

Na ulazni uređaj nastavlja se tunel Gornja 
Švica—Gušić polje, dužine 9.195 m. Tunel će kod 
svih protoka funkcionirati s tečenjem slobodnim 
vodnim licem, a bit će izveden svijetle visine 4,90 
m i širine 4,70 m, s padom dna od l,2°/oo. Mini¬ 
malna debljina obloge predviđena je sa 30 cm, 
s time da se u potezima s lošijom stijenom debljina 
poveća na 50 cm, a naročito loši potezi predviđeni 
su za armiranje. Duž čitave dužine tunela bit će 
izvedeno kontaktno injektiranje u kaloti tunela. 
Građenje tunela izvodit će se pomoću napadnih 
okana: Kosmačevo jezero, Kompolje i Marasi. 

Gravitacioni tunel završava u Marasima i pre¬ 
lazi u kanal Marasi—Gušić polje duži:'^ 1900 m, 



Senj prema Donjoj Švici; u slučaju nagle obustave 
pogona hidroelektrane i kod maksimalnog nivoa 
u Gušić polju, zapornica u Šumećici se otvara na 
daljinsku komandu te propušta svu momentano 
raspoloživu vodu prema Donjoj Švici. U tom času, 
a također na daljinsku dojavu, spušta se zapornica 
na ulaznom uređaju Gornja Švica i time zatvara 
dovod prema Gušić polju, gdje se jednakovremeno 
aktivira i preljevna zaklopka na istoimenoj brani. 
Daljnja funkcija ove brane je evakuacija svih ras¬ 
položivih voda Gacke prema retenciji u Donjoj 
Švici u slučaju popravka do vodnih organa niz¬ 
vodno od Šumećice, odnosno ulaznog uređaja u 
Gornjoj Švici. 

Kanal Šumećica—Gornja Švica prelazi na svom 
završetku u ulazni uređaj Gornja Švica. Ovaj će 
objekt biti opremljen segmentnom zapornicom, vi¬ 
sine 5,20 m i širine 4,70 m, na hidraulički pogon 
pomoću servomotora koji je zglobno obješen o pod 
zatvaračnice. Kako će ovaj zatvarač služiti samo 
zatvaranju protoke u tunelu, to je i konstruiran 
tako da će se moći zatvoriti kod pune protoke tu- 


kojim se radne vode HE Senj dovode u kompen- 
zacioni bazen u Gušić polju. Ovaj će kanal na du¬ 
žini od oko 1100 m prolaziti, uz mjestimične gli¬ 
nene proslojke, skoro potpuno jako karstificiranim 
vapnencima i stoga, da se spriječe gubici na po¬ 
gonskoj vodi, predviđa se oblaganje lagano armi¬ 
ranim prefabriciranim betonskim pločama, dimen¬ 
zija 2,50 X 3,0 m, debljine 10 cm, koje se u zonama 
vapnenačkog materijala polažu na sloj izravnaju- 
ćeg mršavog betona, a u zonama sedrasto-glinenog 
materijala, na tamponski sloj granuliranog kame¬ 
nog materijala, debljine 35 cm. Dno kanala kao i 
završetak obloge pri vrhu pokosa betonirat će se 
na licu mjesta. Kanal je predviđen s širinom dna 
2,38 m, uzdužnim padom od 0,042°/oo, te nagibom 
stranica kanala od 1 : 1,50. Usprkos što kanal na 
svojoj početnoj dionici prolazi kroz krško područje, 
ipak će na tom kao i na ostalom potezu biti pred¬ 
viđen sistem drenaže za rasterećivan je vanjskog 
pritiska vode u slučaju naglog pražnjenja kanala. 
Preostali dio kanala na dužini od 800 m prolazi 
masnim i mršavim glinama i sedrasto-prašinastim 

materijalima relativno vrlo velike nepropusnosti. 
Međutim, kod naglih pražnjenja bazena do kote 
432,0 m n. m. i proticanja instalirane protoke od 
60,0 m 3 /sec kanalom, dolazi do pojave velikih br¬ 
zina na posljednjoj dionici. Iz tih je razloga, a i 
zbog jedinstva izvedbe, predviđena betonska obloga 
do kraja kanala u Gušić polju. Za osiguranje ne- 


prolaz voda iz tog kraka ispod kanala u Kompolje, 
za slučaj da se ta voda ne želi uvesti u bazen 
Gušić polja (remont dna bazena; dovoljne količine 
vode u bazenu), kao i preljevni upust u kanal kon¬ 
troliran tablastom zapornicom, za slučaj kad se 
te vode privode za energetsko korištenje u HE 
Senj. Uzvodno od ovog objekta, na lijevom boku 

SI. 17: Tlocrt strojarnice na koti + 7,40 m n. m. 


propusnosti obloge predviđeno je brtvljenje reški 
između ploča Soral-kitom. Na kraju kanala bit 
će izvedeno slapište, tako da se spriječi erozija 
dna bazena prilikom uljevanja kod najnižih vodo¬ 
staja u jezeru. 

Kanal Marasi—Gušić polje siječe na stacionaži 
km 1 + 200 sjeverni krak Gacke, nešto prije nje¬ 
govog račvanja u Gušić polje i Kompolje. Na tom 
mjestu izvest će se sifon kojim će se omogućiti 


kanala, bit će izveden sigurnosni rasteretni preljev 
bazena Gušić polje, i to dužine 240 m. Kruna ovog 
preljeva izvest će se na koti 437,0 m n. m., a eva¬ 
kuacija vode predviđena je prema Kompolju. 

Kompenzacioni bazen u Gušić polju imat će 
ukupnu sadržinu od 1,6 hm 3 , od toga 1,5 hm 3 ko¬ 
risne zapremine, a zadaća mu je da osigurava ela¬ 
stičnost u radu HE Senj, s obzirom na daljinsku 
akumulaciju Krušćica. Bazen zatvaraju od pre- 

ostalog dijela Gušić polja dva obodna nasipa du¬ 
žine 3.158 m i najveće visine 7,0 m. Trasa tih na¬ 
sipa je birana tako, da se je po mogućnosti nasto¬ 
jalo izbjeći mjesta s plitkim kvartarnim nadslo- 
jem, kao i mjesta vrtača i ostala oštećenja. Bazen 
se nalazi u masnim i mršavim glinama i sedrasto- 
-prašinastim materijalima, koja prema laboratorij¬ 
skim pokusima i ispitivanjima pokazuju vrlo ve¬ 
liku nepropusnost. Za izvedbu predviđena su dva 
tipa nasipa, i to jedan do visine od 3,50 m s na¬ 
gibom uzvodnog pokosa od 1:2, a nizvodnog 
1 : 1,5, te drugi za visine od preko 3,5 m s uzvod¬ 
nim i nizvodnim nagibom od 1 : 2. Širina krune za 
oba tipa nasipa predviđena je s 2,50 m. Tijelo na¬ 
sipa izvest će se iz glinovito-sedrastih materijala, 
uglavnom iz iskopa kanala. Na uzvodnoj strani bit 
će izvedena nepropusna membrana iz kvalitetne 


viđen je na koti 436,50 m n. m., a minimalni radni 
nivo 432,0 m n. m., dok je kota krune nasipa odre¬ 
đena sa 438,20 m n. m., što je dovoljno sigurno 
s obzirom na mogućnost stvaranja valova u tom 
kraju. 

U desnom nasipu bazena Gušić polje, i to na 
mjestu gdje siječe krak Gacke koji se gubi prema 
ponorima na kraju tog polja, predviđa se izgradnja 
male preljevne brane. Ova će brana biti opremljena 
preljevnom zaklopkom širine 9,60 m i visine 2,20 m. 
Spuštanjem ove zaklopke osigurat će se preljev 
preko brane od 60,0 m 3 /sec kod vodostaja od 436,50 
m n. m. u Gušić polju, za slučaj naglog ispadanja 
elektrane iz pogona. Preljevne vode će u tom slu¬ 
čaju odlaziti prema ponorima na kraju polja. Me¬ 
đutim, kako je moć gutanja ovih ponora manja od 
instalirane protoke hidroelektrane, dopustit će se 





SI. 18: Poprečni presjek kroz strojarnicu HE Senj 


gline. Glina će se polagati na filtarski sloj sedre- 
nog pijeska ili kamenog granuliranog materijala, 
a s uzvodne strane bit će zaštićena kamenim na- 
bačajem sloja debljine 0,70 m, položenim na fil¬ 
tarski sloj istog sastava. 

Na nizvodnoj peti nasipa predviđa se drenažni 
sloj iz kamenog materijala, a nizvodni pokosi na¬ 
sipa predviđeni su da se zatrave. U dnu bazena 
Gušić polja, i to u produženju kanala Marasi— 
Gušić polje, predviđena je izvedba kanala do ula¬ 
znog uređaja. Širina dna ovog kanala je projekti¬ 
rana sa 1,50 m i nagibom stranica 1 : 1,5, te beton¬ 
skom oblogom debljine 15 cm, koja će se betonirati 
na licu mjesta. Ukupna dužina ovog kanala je 
1.000 m, a kapacitet mu iznosi 15,0 m 3 /sec. Svrha 
je ovog kanala da omogući rad HE Senj s navede¬ 
nom protokom u slučaju eventualnim sanacija 
kao i pregleda dna bazena Gušić polja. Mak¬ 
simalni radni uspor bazena Gušić polje pred- 


privremena inundacija područja između nasipa i 
ponorske zone. Ovo područje može primiti do kote 
uspora 435,50 m n. m. količinu od 1,65 hm 3 , što od¬ 
govara pet puta uzastopnom pražnjenju tunela 
Gornja Švica—Gušić polje. Kod toga je uzeta u 
obzir još i rezerva, da će od početka preljevanja 
preko preljeva brane u Gušić polju proći svaki 
puta jedan sat dok se ne zatvori zapornica na ula¬ 
znom uređaju u Gornjoj Švici. U slučaju da se 
takvi manevri ponove više puta od predviđenog, 
zatvara se zaklopka na brani Gušić polje i stupa 
u funkciju sigurnosni rasteretni preljev prema 
Kompolju. Aktiviranje zaklopke na brani Gušić 
polje je automatsko preko plovka u zavisnosti o 
vodostaju u bazenu, a na licu mjesta intervenci¬ 
jom čuvara. 

Na zapadnoj strani bazena Gušić polje izgradit 
će se istoimeni ulazni uređaj za glavni dovodni 
tunel prema moru. Građevina je opremljena finom 

rešetkom, koja se čisti pomoću odgovarajućeg 
stroja, kao i tablastom voznom zapornicom dimen¬ 
zija 4,20 m širine i 5,0 m visine. Pogon zapornice 
je na servomotor, koji će biti smješten u pogonskoj 
kućici uz prostorije za čuvara i ostale uređaje. Iza 
zapornice nalazit će se u tjemenu tunela ozračno 
okno, kojim je ujedno kod spuštenog zatvarača 
moguć silaz u tunel za radove na obilasku i re¬ 
montu tunela. 


nela. Po čitavoj dužini tunela bit će izvedeno kon¬ 
taktno-vezno injektiranje tunela pod maksimalno 
mogućim pritiskom. Svrha je ovog injektiranja da 
se s jedne strane stvori intiman kontakt između 
stijene i betonske obloge, a s druge strane da se 
konsolidira plića zona u okolini tunela, koja je 
rastrešena uslijed miniranja. Radovi na ovom tu¬ 
nelu izvest će se pomoću triju napadnih okana, i to 
Gušić polje, Melnice i Hrmotine. 


P*£SJ£K t-1 



SI. 19: Izlazna građevina u more 


Iza ulaznog uređaja nastavlja se tlačni tunel 
Gušić polje—Hrmotine, dužine 13.576,5 m s padom 
dna od l,5°/oo. Tunel je kružnog presjeka, svjetlog 
dijametra 5,0 m i debljine betonske obloge od 
30 cm. U područjima slabe stijene predviđa se, 
zbog preuzimanja unutrašnjeg pritiska, izvedba 
jednostruko armirane betonske obloge. Na pote¬ 
zima brda, gdje se može očekivati i vanjski pri¬ 
tisak, izvest će se dvostruko armirana obloga tu- 


Na stacionaži km 13 + 537,0 izvest će se vodna 
komora Hrmotine, raščlanjenog tipa, sastojeći se 
od donje komore s prigušivačem, vertikalnim ok¬ 
nom i gornjom otvorenom komorom. Donja komora 
je svjetlog promjera 6,50 m na krajevima, ukupne 
dužine od 81,50 m, koja se tlocrtno odvaja od osi 
tunela pod kutem od 37°. Donja komora i vertikalno 
okno izvest će se armiranobetonskom oblogom, de¬ 
bljine 60 cm. Vertikalno okno je promjera 5,10 m, 

a završava u gornjoj komori na koti 436,60 m n. m. 
Gornja je komora poluukopanog tipa, dužine 125,0 
m, širine u dnu 16,50 m, a predviđena je s oblogom 
iz betona, odnosno nizvodnim betonskim gravita¬ 
cionim zidom. 

Na udaljenosti 47,0 m nizvodno od vodne ko¬ 
more bit će izvedena zasunska komora. Ovaj će 
objekt biti opremljen trodjelnom tablastom vo¬ 
znom zapornicom na hidraulički pogon, svjetlih 
dimenzija 4,35 X 2,90 m. Zapornica će u otvorenom 
položaju biti smještena u blindiranom kućištu, koje 
se nadovezuje na čelične prelazne dijelove uzvodno 
na tunel, a nizvodno na tlačni cjevovod. Zapornica 
će biti snabdjevena uređajem za daljinsko poka¬ 
zivanje položaja, ručno i daljinsko upravljanje, kao 
i sigurnosnim uređajem za automatsko zatvaranje 
u slučaju prekoračenja dozvoljene brzine u cjevo¬ 
vodu. 



SI. 20: Izlaz tunela Gušić polje—Hrmotine s postro¬ 
jenjem za pripremu betona 


Nizvodni prelazni dio blindaže zasunske komore 
prelazi izravno u kosi čelični tlačni cjevovod, 
ukupne dužine 614 m, čija os zatvara kut od 43° 
prema horizontali. Cjevovod je promjenljivog 
svjetlog dijametra 4,0/3,85/3,70/3,55 m. Čelična će 
cijev biti glatka izvana, bez ikakvih usidrenja i 
prstenova za ukrućivanje, a bit će ubetonirana po 
svojoj čitavoj dužini. Odabiranjem ovog tipa tlač¬ 
nog cjevovoda postiglo se vjerojatno najbolje rje¬ 
šenje u pogledu koštanja fabrikacije cijevi i gra¬ 
đevinskih radova. Istražnim radovima koji su se 
sastojali od istražnih bušenja, mjerenja podzemnih 
vodostaja, seizmičkih radova i mjerenja modula 
deformacije stijene metodama »tlačnog jastuka«, 
radijalne prese i postupkom u tlačnoj komori te 
geološkim kartiranjima, dobiven je uvid u karak¬ 
teristike ove stijene. Brdska masa u kojoj će biti 
izgrađen ovaj cjevovod sastoji se iz relativno de¬ 
belo usojenih tamnosivih jurskih vapnenaca. 

Ispitivanja su dalje pokazala, da se radi o brd¬ 
skom materijalu pretežno vrlo dobre kvalitete, iako 
heterogenom i anizotropnom. Čelične stijenke cje¬ 
vovoda dimenzionirane su na preuzimanje maksi¬ 


malnog unutarnjeg pritiska uz odgovarajuće su¬ 
djelovanje stijene, kao i na preuzimanje eventual¬ 
nog vanjskog hidrostatskog tlaka u slučaju praznog 
cjevovoda, a koji je pritisak uzet u račun približno 
jednak liniji površine terena. Izrada čelične cijevi 
predviđena je iz specijalnog čelika Idrotub, pre¬ 
kidne čvrstoće 5.600 kg/cm- i granice većih izdu- 
ženja 4.000 kg/cm 2 . Debljina stijenki varira od 12 
mm na početku cjevovoda do 43 mm na kraju u 
području donjeg napadnog okna, uzvodno od raz¬ 
djelnog cjevovoda. Betoniranje slobodnog prostora 



SI. 21: Strojarnica HE Senj — betoniranje difuzora 
s pomoćnim kranom za građevne radove 


od minimum 15 cm između čelične stijenke i brda 
izvršit će se tekućim betonom, koji će se trans¬ 
portirati na mjesto ugradnje — u tu svrhu speci¬ 
jalno formiranim žljebom, a sama ugradnja neće 
zahtijevati nikakvo pervibriranje. 

Ovim načinom namjerava se postići jednako- 
vremeni rad na montaži kao i na ugradnji betona. 
Po dovršenim montažnim i građevinskim radovima, 
a u vremenskom razmaku kojeg će diktirati posti¬ 
zavanje odgovarajuće čvrstoće betona, slijedit će 
radovi na konktaktnom i konsolidacionom injekti- 
ranju, koje će se provoditi duž čitave dužine cjevo¬ 
voda. Nakon potpunog dovršetka injekcionih ra- 

dova, predviđeno je pjeskarenje i ličenje antiko- 
rozivnim premazom. 

Iza donjeg koljena tlačnog cjevovoda nastavlja 
se razdjelni cjevovod kojim se privodi voda do 



SI. 22: Betoniranje svoda strojarnice pumpom 



SI. 23: Deponija cijevi tlačnog cjevovoda na 
Hrmotinama 


pojedinih turbina. Ulazni promjer razdjelnog cje¬ 
vovoda iznosit će 3,55 m a izlazni promjer na 
predturbinskom kuglastom zatvaraču 1,40 m. De¬ 
bljina stijenki varira od 46 mm na početku do 



SI. 24: Brana Sumećica 



SI. 25: Pregled Sklope — uzvodni betonski zagat 






140 


Schwartz: HE Senj 


mm s zasunom na kraju, koja će služiti za pra¬ 
žnjenje cjevovoda mimo turbina. 

Podzemna kaverna strojarnice locirana je tako, 
da joj je uzdužna os okomita na smjer pružanja 
slojeva brda. Dužina glavne kaverne na koti +7,40 
m n. m. generatorskog poda iznosit će 72,50 m, 
svijetle visine 12,30 m i širine 14,60 m. Uz glavnu 
kavernu, a spojeno s njome transportnim hodni¬ 
kom, smještena je pod pravim kutem manja trans- 
formatorska kaverna, dužine 43,50 m, svijetle širine 
9,0 m i visine 9,60 m. Glavna kaverna predviđa 
27 mm na kraju ogranka pred turbinom. Na dnu 
razdjelnog cjevovoda predviđena je cijev 0 300 



SI. 26: Betoniranje dna kanala Marasi—Gušić polje 

se s nosivom oblogom u svodu, na koju će biti 
obješena kranska staza, dok se stranice kaverne 
predviđaju za oblaganje samo laganoarmiranom 
zaštitnom oblogom. Transformatorska kaverna će 
biti obložena po čitavom svom presjeku. Iz glavne 
kaverne na nizvodnoj strani odvajat će se kotom 
poda na +7,40 m n. m. galerija za difuzorske za¬ 
tvarače, a u visini svoda strojarnice, u njenom uz¬ 
vodnom produženju, predviđen je smještaj rezer¬ 

voara za rashladnu vodu, kapaciteta 250 m 3 uz 
ugradnju odgovarajućih filtera i taložnica. Voda za 
ovu svrhu kao i za sanitarne potrebe i strojarnici 

1 vanjskim objektima u Grabovi, dobivat će se 
pumpanjem prerađene vode iz odvodnog tunela, a 
voda za piće dobivat će se iz vodovoda Žrnovnica. 
U turbinskom katu strojarnice na koti —2,30 m 
n. m bit će ugrađene tri spiralne turbine tipa 
Francis na vertikalnoj osovini, svaka za protoku 
od 20,0 m 3 /sec, snage 98.500 KS i 600 o/min. Tur¬ 
bine će biti opremljene regulatorom pritiska. 

Direktno spojeni na turbine bit će vertikalni 
trofazni generatori prividne snage 80 MVA, cos ep = 
= 0,9, napona 10,5 kV i 600 o/min. U bloku s ge¬ 
neratorima spojit će se golim vodovima 10,5 kV tro¬ 
fazni uljni transformatori 80 MVA prenosnog od¬ 
nosa 10,5/123 kV za dvije jedinice i 10,5/245 kV za 
jednu jedinicu. Kablovi se provode iz transforma- 
torske kaverne kabelskim rovom dužine 577 m do 
vanjskog rasklopišta u uvali Male Grabove. U glav¬ 
noj hali strojarnice predviđena je mosna dizalica 

2 X 75 t, raspona 12,80 m, koja će služiti kod mon¬ 
taže i remonta strojeva i transformatora. HE Senj 
imat će dva rasklopna postrojenja, 110 i 220 kV. 



SI. 27: Gradilište u Maloj Grabovi — rasklopište 
110 kV i 220 kV sa zgradom komande 


Da bi se omogućila izmjena energije između mreža 
110 kV i 220 kV predviđa se ugradnja i jednog re- 
gulacionog autotransformatora 110/220 kV 150 
MVA. 

Za opskrbu električnom energijom mreže ispod 
Velebita kao i otoka Rab, predviđa se ugradnja jed¬ 
nog manjeg regulacionog transformatora 110/35 kV 
i manjeg rasklopnog postrojenja 35 kV. Energija 
za vlastiti potrošak dobivat će se preko kućnog 
transformatora 1000 kVA, 35/0,4 kV, smještenog u 
transformatorskoj kaverni, i transformatora 250 
kVA, 35/0,4 kV, smještenog uz rasklopno postro¬ 
jenje. U slučaju ispadanja iz pogona transformatora 
1000 kVA, energiju za vlastitu potrebu davat će 
mali kućni agregat od 800 kVA, opremljen Pelton 
turbinom priključenom na tlačni cjevovod, ili kao 

krajnja rezerva Diesel-agregat od 240 kVA. Ukla¬ 
panje HE Senj u mrežu 220 kV izvest će se izgrad¬ 
njom oko 18 km dalekovoda do Brinja, gdje pro¬ 
lazi dalekovod 220 kV Split—Zagreb. 

Prilaz u strojarnicu omogućit će se pristupnim 
tunelom dužine 584 m, svijetle visine 5,20 m i širine 
5,30 m. Tunel je predviđen za oblaganje nosivom 
oblogom iz betona, s unutarnjom ljuskom iz boja- 
disanog salonita. Na prostoru između rasklopnog 
postrojenja i mora bit će smještene zgrade ko¬ 
mande, rasklopnice 35 kV, uprave, radionice i ga¬ 
raže pogona. 

Turbinski odvodi (difuzori) prelaze hidraulički 
povoljno oblikovanim prelazom u odvodni tunel, 
čija će ukupna dužina iznositi 659 m. Profil tunela 
je odabran košarastog tipa, svijetle visine 6,80 m i 
širine 6,20 m, te padom dna od 0,278°/oo. Tunel će 
visinski biti položen tako da do maksimuma isko¬ 
risti raspoloživi bruto pad od Gušić polja do mora. 
Iz tih je razloga kota dna na izlazu u more na —4,08 
m n. m. Tunel će kod svih manevara turbina, uz 
poštivanje pogonskog pravilnika, funkcionirati s 
tečenjem slobodnim vodnim licem. Ozračenje tunela 
provedeno je, osim na kraju kod izlazne građevine 
i na početku odmah iza galerije difuzorskih zatva¬ 
rača, još i na udaljenosti 275 m od izlaza u more, 
koristeći kod toga i spoj s ranije izvedenim istraž¬ 
nim rovom u Grabovi. 

Odvodni tunel na svom kraju prelazi u izlaznu 
građevinu u more. Objekt izlaza u more oblikovan 
je studijama i ispitivanjima na modelu u hidro- 
tehničkom laboratoriju Elektroprojekta, tako da 
omogućuje izlazak vode u more uz najmanje mo¬ 
guće hidrauličke gubitke, dok svojim oblicima 
sprečava odnosno smanjuje pronošenje djelovanja 
morskih valova prema strojarnici. Ovo je posti¬ 
gnuto uranjanjem dvaju izlaznih otvora 9,0 X 2,50 
m svojim dnom na kotu —5,33 m n. m., zaštitnim 
uronjenim zidom iznad tog otvora kao i amortiza- 
cionim komorama smještenim lijevo i desno od iz¬ 
laza tunela, s kotom na —4,08 m n. m. Ispitivanja 
na modelu su pokazala za najnepovoljniji slučaj, 
dakle kad nema tečenja tunelom, da se visina 
vala 3,25 m od juga na moru smanjuje na 0,75 m 


u tunelu. Ovo stanje je još daleko povoljnije kod 
proticanja vode tunelom. Ovim načinom poništenja, 
odnosno smanjenja utjecaja mora na prihvatljive 
granice, uspjelo je eliminirati izvedbu skupog valo- 
brana ili izvedbu male luke. Spuštanjem čeličnih 
grednih zapornica na izlaznom portalu tunela u za 
to predviđene utore, omogućit će se ispumpavanje 
odvodnog tunela za slučaj remonta ili obilaska. 

Izgradnja HE Senj zahtijevat će i korekcije ne¬ 
kih postojećih saobraćajnica. Tako će se u Gušić 
polju preložiti oko 2,5 km ceste Senj—Otočac, koja 
izgradnjom kompenzacionog bazena dolazi pod 
vodu. Ovo je bio možda i podstrek da se konačno 
počne s tako potrebnom modernizacijom važne tu¬ 
rističke veze Senj—Plitvička jezera preko Vrat¬ 
nika. Osim toga, u uvali Grabove kod Jurjeva, pre- 
ložit će se oko 650 m Jadranske turističke ceste, i 
na taj način omogućiti nesmetani razvoj gradilišta 
i kasnije odvojeni pristup do objekata ulaza u stro¬ 
jarnicu. 

Izrada studija i projekata, izrada programa kao 
i nadzor nad obavljanjem istražnih radova te di- 
rektivni tehnički nadzor nad izgradnjom HE Senj 
povjeren je poduzeću Elektroprojekt, Zagreb. U 
istom opsegu radova, a za tijelo nasute pregrade 
Sklope, angažirano je i poduzeće Geoistraživanja, 
Zagreb. Na sprovođenju istražnih radova za ovaj 
objekt sudjeluju: Geofizika, Zagreb; Institut J. Čer- 
ni, Beograd; Institut građevinarstva Hrvatske, Za¬ 
greb; Zavod za geološka istraživanja, Zagreb; Hi- 
drometeorološki Zavod, Zagreb; Zavod za ispiti¬ 
vanje materijala i konstrukcija građevinskog fa¬ 
kulteta, Zagreb; Hidrotehnički laboratorij Elektro¬ 
projekta, Zagreb; i poduzeća Elektrosond i Geo¬ 
istraživanja, Zagreb. 

Glavne građevinske radove izvode poduzeća: 
Hidroelektra, Zagreb; Konstruktor, Split; Tehno- 
gradnja, Maribor i Tunelogradnja, Beograd. Glavni 
dobavljači električne i hidromehaničke opreme za 
HE Senj, a koji ujedno obavljaju i montažu jesu 
tvornice Rade Končar, Zagreb; Litostroj, Ljubljana 
i Metalna, Maribor. Kosi tlačni i razdjelni cjevovod, 
uz djelomičnu suradnju Metalne, dobavlja firma 
Cofor, Rim. 

KAKO POVEĆATI PRODUKTIVNOST 

Mihovil Ferenšćak, Zagreb 


U posljednje vrijeme u građevinarstvu se ulažu 
napori, da se postigne što je moguće veća produk¬ 
tivnost u proizvodnji. Od stepena produktivnosti 
zavisi kako rentabilnost poslovanja privredne or¬ 
ganizacije, tako i životni standard radnika-izvo- 
đača, zato su i razumljiva nastojanja koja se ulažu 
u tu svrhu. 

Stepen produktivnosti zavisi od mnogih faktora, 
a naročito od 

— lokacije objekta 

— opremljenosti mehanizacijom 

— pravovremene opskrbe gradilišta potrebnim 
materijalima 

— organizacije tehnološkog procesa građenja 

—stručnosti odnosno uvježbanosti radnika- iz¬ 
vođača 

— subjektivnih utjecaja radnika-izvođaČa na 
stepen produktivnosti, itd. 

Povećanje stepena produktivnosti skloni smo 
tražiti u prvom redu u odabiranju prikladnih si¬ 
stema konstrukcija, načina izvedbe, upotrebom me¬ 
hanizacije i upotrebom prikladnijih materijala, 
dok se manja važnost polaže na pravovremenu do¬ 
bavu materijala, organizaciju odabranog tehnolo¬ 
škog procesa građenja, stručnost odnosno uvježba- 
nost radnika, te na subjektivne utjecaje radnika- 
-izvođača. 

U ovom članku iznijet je prikaz rada na jed¬ 
nom gradilištu, gdje je rukovodstvo gradilišta 
nastojalo poboljšanjem postavljenog tehnološkog 
procesa građenja povećati produktivnost i gdje su 
subjektivni utjecaji radnika-izvođača bili usmje¬ 
reni na to, da se što je moguće više poveća radni 
učinak. 



SI. 1: Situacioni plan gradilišta 

U realizaciji ovog zadatka na gradilištu su bila 
tri različita perioda rada: i to, prvi — period 18 
dana mjeseca kolovoza i mjesec rujan, kada se je 
rad na gradilištu uhodavao. Izvodili su se temelji 
i podrumska etaža na oba objekta; drugi period, 
mjesec listopad, kada se je na gradilištu razvila 
najveća produktivnost, i treći završni period — 
mjesec studeni i 20 dana mjeseca prosinca, kada su 
se na gradilištu radili završni radovi. 


Objekti koji su predmet ovog prikaza su dvije 
stambene trokatnice ovih dimenzija: 

duljina (22,435 + 22,320 + 22,435) - 67,19 
širina 9,99 

konstruktivna visina etaže 2,80 

Objekat ima prizemlje, I, II i III kat, koji su 
tlocrtno potpuno jednaki. Objekat je sa dvije dila- 
tacione reške, podijeljen u tri potpuno ista odsječka 
(dilatacije). Prema tome je trebalo obaviti na sva¬ 
kom objektu 12 jednakih dijelova (etažnih dilata- 
cija), odnosno na dva objekta ukupno 24 jednaka 
bijela (bez podruma). 

Količine grubih građevinskih radova u pojedi¬ 
noj etažnoj dilataciji (dijelu) su ove: 

grubo — nosivo ziđe = cca 60,00 m 8 

oplata „ 250,00 m 2 

betonskog čelika ,, 2650,00 kg 

betona „ 41,00 m 3 

Radne brigade bile su ovog sastava: 

Zidarske brigade: 7 zidara, 4 priučena zidara i 
5 radnika za podvorbu zidara. Dakle zidarska je 
brigada bila »kompleksna« 

Tesarska brigada: 10 tesara 

Savijači željeza: 3 savijača 

Betonirske brigade: 6 betoniraca i jedan strojar 
na mješalici za beton. 

SI. 2: Shematski prikaz tlocrta i pročelja objekta 

Na svakom je objektu bio po jedan samohodni 
kran sa strojarem. Radno vrijeme krana nije tere¬ 
tilo niti jednu radnu brigadu. 

Rad na izradi pojedinih etaža bio je tako orga¬ 
niziran da su zidarskoj brigadi za jednu dilataciju 
bila planirana tri radna dana. Tesarima su isto 
tako bila planirana tri radna dana. Savijači že¬ 
ljeza trebali su položiti armaturu za tri radna dana, 
a betonirci su trebali izbetonirati jednu dilataciju 
za jedan radni dan (10 sati). Radni dan zidara, 
tesara i savijača u prosjeku je imao 10 sati. Prema 
tome bila je predviđena slijedeća shema rada: 


zidari 

tesari 

savijači 

betonirci 


■+■ + + - • • • 

+ + + - 

+ + + — 
+ 



SI. 3: Gradilište 

Iz gore označene sheme vidljivo je, da su zi¬ 
dari, tesari i savijači imali kontinuirani rad, kod 
čega su trebali svaki četvrti dan započinjati s ra¬ 
dom na novoj dilataciji. Betonirci nisu imali kon¬ 
tinuirani rad nego su svaki treći dan trebali izbe¬ 
tonirati jednu dilataciju. Dane između betoniranja 
trebali su sprovesti na drugim građevinskim rado¬ 
vima, kao npr. na iskopu za kanalizaciju, polaganju 
kanalizacije, planiranju terena, planiranju ispod 
podloge u podrumu, zatrpavanju kanalizacije, be- 
toniranju podloge u podrumu, uređenju gradilišta, 
na radu u režiji za investitora i si. 

Iz gornje sheme lako je uočljivo, da je ova jedna 
betonirska brigada mogla raditi kontinuirano na 
betoniranju stropova dilatacije kad bi bile uposlene 
još dvije brigade tesara, zidara i savijača, s time 
da te nove brigade započnu s radom jedan dan ka¬ 
snije. Skratiti radno vrijeme brigadama zidara, te¬ 
sara i savijača od tri dana na jedan dan, uposle- 
njem većeg broja radnika, nije bilo moguće zbog 
relativno male prostorne površine (22,32 X 9,90) a 
da to ne bi imalo utjecaja na radni učinak poje¬ 
dinaca zbog skučenog radnog prostora, odnosno na 
bonitet izvedenog posla s obzirom na brzinu dizanja 


zida (presvježi malter u ziđu, solidnost vezanja 
oplate i armature). 

Planom određeni broj radnika u pojedinim bri¬ 
gadama pokazao se kao optimalan i da može udo¬ 
voljiti postavljenoj dinamici izgradnje. 

Već od samog početka rada brigade tesara, sa¬ 
vijača i betoniraca bile su sastavljene kako je na¬ 
prijed navedeno. Zidarska je brigada u početku 
bila sastavljena od 7 zidara i 4 polukvalificirana 
zidara, dok su radnici za podvorbu bili u posebnoj 
brigadi. Tek kasnije osnovana je kompleksna zidar¬ 
ska brigada. 

Radni učinak brigada izražen u procentu mate¬ 
rijalnog obavljenog rada bio je: 


Rujan 

°/o 


Listopad 

°/o 


Pove¬ 

ćanje 

produk¬ 

tivnosti 

°/o 


Zidari (bez podvorbe) 
Zidari (s podvorbom) 

127,1 

148,7 

16,99 

Tesari 

128,4 

164,5 

28,11 

Savijači 

125,4 

165,0 

31,58 

Betonirci 

129,3 

147,0 

13,69 

Podvorba zidara 

124,5 

148,7 

19,31 


U mjesecu rujnu brigade tesara, savijača i be¬ 
toniraca bile su zaposlene djelomično na dilata- 
cijama podruma, koje se bitno razlikuju i po 
obliku i po materijalu od dilatacija prizemlja i 
katova. 

U mjesecu listopadu sve su brigade radile na 
posve jednakim dilatacijama prizemlja i katova. 
U tom mjesecu izrađeno je bilo 12 dilatacija u ra¬ 
znim katovima. Analizom poslovanja u mjesecu 
rujnu ustanovljeno je, da će zidarska brigada ako 
ostane specijalizirana biti »usko grlo proizvodnje«, 
i donesen je zaključak da se brigada sastavi kao 
kompleksna, tj. da u njenom sastavu budu i zidari 
i radnici koji proizvode malter i transportiraju 



SI. 4: Objekti u građenju 

ske dizalice). Novoosnovana kompleksna brigada 
opeku na mjesto ugradnje (bez upravljača toranj - 
zidara sastojala se je kako je navedeno, od 7 kvali¬ 
ficiranih zidara, 4 polukvalificirana radnika i 5 ne¬ 
kvalificiranih radnika. Nadalje, na temelju spro¬ 
vedene analize utvrđeno je, da bi se vrijeme gra¬ 
đenja moglo skratiti ukoliko bi se rad u pojedinim 
brigadama tako organizirao, da jedan te isti 
radnik u svakoj dilataciji uvijek radi jedan te isti 
posao. Zbog višekratnog ponavljanja jednog posla 
nastaje uigranost, koja donosi kao rezultat pove¬ 
ćanje produktivnosti. 

Ne bi se moglo kazati da već i u rujnu polučen 
rezultat ne predstavlja visoki procenat ispunjenja 
norme, ali je zato »uigranost« i onako već rela¬ 
tivno visoki procenat ispunjenja (bez »navlačenja 
normi« i »davanja« transportnih udaljenosti i spo¬ 
rednih radova) povećala norme: kod zidara za 
16,99%, kod tesara za 28,11%, kod savijača za 
31,58°/o, kod betoniraca za 13,69%, kod podvorbe 
zidara za 19,31%. 

Iz ovih podataka vidljivo je, da je povećanje 
produktivnosti kod tesara i savijača približno isto, 
dok ono kod zidara i betoniraca je opet približno 
isto. Ovo ima i svoje uzroke. Zidari ne mogu više 
ubrzati svoj rad zbog toga, jer kod prebrzog zi¬ 
danja postoji opasnost da se svježi zid preoptereti, 
što bi moglo dovesti do urušavanja, a betonircima 
je s obzirom na kvalitet ugradnje potreban odre¬ 
đeni broj radnih sati, ispod kojeg se ne smije ići 
ako se želi izvesti kvalitetan beton. U zidarskoj 
brigadi broj polukvalificiranih zidara ne utječe 
na produktivnost i to baš zbog uigranosti. 

Sam rad unutar radnih brigada bio je organi¬ 
ziran na ovaj način: 

Brigada zidara 

Sedam kvalificiranih zidara bili su raspoređeni 
na u tlocrtu najosjetljivijem mjestu tj. na zidanju 
uglova i stupova između prozora. Četiri polukvali¬ 
ficirana zidara bila su raspoređena na punom zidu, 
a radili su između kvalificiranih zidara. Ovakav 
raspored omogućio je punu kontrolu kvalitete rada, 
zbog toga što su kvalitetni zidari radili osjetljiviji 
posao, a polukvalificirani zidari, koji su kontroli¬ 
rani za vrijeme svog rada na punom, dakle, jedno¬ 
stavnom zidu, svojim radom doprinijeli su da se 
je postigla zadovoljavajuća količina gotovog posla. 

Nestručna radna snaga bila je raspoređena na 
ovaj način: jedan radnik priređivao je malter 
s time, da si je dopremao cement u vrećama i 
hidratizirano vapno, te ubacivao pijesak u mije¬ 
šalicu. Miješalica za malter imala je kapacitet 
100 1. Prijenos maltera od izrade do mjesta ugrad¬ 
nje obavljao se kranom. Dva radnika bila su zapo¬ 
slena samo na slaganju opeke na podložne daske 
(podove) i obavljali su pripreme za prijenos opeke. 
Opeka se prenosila kranom. Na mjestu ugradnje 
dva radnika su bila tako raspoređena, da je svaki 
od njih dvorio, bolje rečeno brinuo se za jednu po¬ 
lovinu zaposlenih zidara (pet odnosno šest zidara) 


tj. da uvijek ima dovoljno opeke i maltera, a naro¬ 
čito se brinuli da ne bude viška materijala kada 
se zidarska brigada seli ili na skelu ili u drugu 
dilataciju. Opeka se nije skidala s podložnih da¬ 
saka (podova). Malter se je iz posude krana sipao 
u jednu veću željeznu malterku, a zatim tačkama 
razvozio do pojedinih manjih malterki u blizini 
radnog mjesta zidara. Velike malterke (dva ko¬ 
mada) bile su u dilataciji centralno postavljene. I 
velika i male malterke izrađene su od crnog lima. 
Gotovo nije bilo slučaja da je u jednoj dilataciji 
po završetku zidanja ostalo materijala. 

Brigada tesara 

Dva tesara redovno su skidala oplatu, pripre¬ 
mala skinutu oplatu za ponovnu upotrebu i dopre¬ 
mali, drugim tesarima unutar brigade, materijal 
potreban za izradu nove oplate. Dva tesara radila 
su na postavi oplate nadvoja, prozora i greda na 
kojima će ležati željezna podvlaka (Hiinebeck-no- 
sači). Dva tesara radila su na postavi oplate ploče 
balkona i nadvoja i postavi greda na kojima će 
ležati željezne podvlake, a koje su se nalazile uz 
oplatu nadvoja i ploča balkona. I konačno pre¬ 
ostala dva tesara iz brigade bila su zaposlena na 
izradi oplate za stubišne krakove i podeste. Hori¬ 
zontalni i vertikalni transport građe potrebne za 
izradu oplate obavljao se je pomoću krana. 

Brigada savijača 

Kako se ovdje radilo samo o montaži armature, 
to je i raspodjela rada unutar brigade bila vrlo 
jednostavna. Sva tri savijača radila su zajednički 
iste poslove, a redoslijed posla bio je uvijek isti. 
Ponajprije se je armatura nadvoja i greda i ser- 
klaža dopremala na ploču. Zatim se je montirala 
armatura nadvoja i greda, nakon gotove armature 
greda i nadvoja dopremalo se je i montiralo žično 
pletivo prvog sloja armature ploče, i konačno do¬ 
premalo i montiralo žično pletivo drugog sloja 
armature ploče. Horizontalni i vertikalni prijenos 
armature obavljao se je pomoću krana. 

Brigada betoniraca 

Kada je ova brigada betonirala strop dilatacije, 
onda je raspored unutar brigade bio ovaj: Jedan 
je radnik bio zaposlen na prigrtanju frakcija agre¬ 
gata ka dozatoru. Prigrtanje je obavljeno pomoću 
mehaničke lopate. Drugi je radnik bio zaposlen 
namještanjem kuke krana na posudu punu betona 
i pridržavao posudu prilikom dizanja. Nadalje je 
namještao posudu krana pred miješalicu da bi omo¬ 
gućio punjenje. Treći je radnik prihvaćao posudu 
punu betona na ploči dilatacije i otvarao zasun te 
praznio istu direktno na mjesto ugradnje. Tu je 
jedan radnik vibrirao razastrti beton, a dva su rad¬ 
nika fino planirala beton i zaglađivala gornje po¬ 
vršine betona. 

Stropna konstrukcija sastojala se je iz nadvoja 
i pune križno-armirane ploče. Horizontalni i verti¬ 
kalni transport betona obavljao se pomoću krana. 

Opisanim radom postiglo se skraćenje radnog 
vremena, te je dinamika građenja bila ova: 

zidari + +-• • + + 

tesari + +-• • + + 

savijači + +-• • + + 

betonirci + — • 

Analizirajući rad opisanih radnih brigada i nji¬ 
hovo izvršenje postavljenog plana građenja, došlo 
se do zaključka da je postignuta visoka produk¬ 
tivnost, t j.: 

za 1 m 3 zida potrebno je bilo 3,67 sati 

za 1 m 2 oplate potrebno je bilo 0,80 sati 

za 1 t željeza (montaža) potrebno je bilo 4,45 sati 

za 1 m 3 betona potrebno je bilo 1,17 sati. 

Treba naglasiti, da je ova produktivnost posti¬ 
gnuta bez ikakvog »navlačenja« bilo u opisu rada 
bilo u transportnim udaljenostima. 

Ova visoka produktivnost postignuta je zato: 

a) što je plan rada pojedine brigade bio po ru¬ 
kovodećem kadru u detalje razrađen; 

b) što je radna brigada bila u detalje upoznata 
sa svojim planom rada; 

c) što je radna brigada tačno znala kolika joj 
predstoji zarada ako postavljeni zadatak obavi 
u određeno vrijeme; 

d) što je poimenični i brojčani sastav brigade 
bio uvijek jedan te isti za čitavo vrijeme rada kroz 
mjesec dana; 

e) što uopće nije bilo izostajanja sa posla; 

f) što je brigada radila puno radno vrijeme tj. 
na radnom mjestu provela tačno onoliko sati koliko 
je bilo dnevno evidentirano u dnevniku rada. Ovo 
je bilo ostvareno zato, što su brigade stanovale u 
neposrednoj blizini radnog mjesta tj. na udaljenost 
40—50 m od radnog mjesta; 

g) što je jedan te isti radnik bilo kvalificirani, 
polukvalificirani ili nekvalificirani radio u svakoj 
dilataciji uvijek samo jedan te isti posao, te se je 
ponavljanjem jednog te istog posla tako uvježbao, 
da je mogao povećati produktivnost bez naročitog 
tjelesnog naprezanja; 

h) što su pripremni i završni radovi kod jedne 
vrste rada bili svedeni na minimalni potrošak rad¬ 
nog vremena. Na primjer kod zidara još za vrijeme 
zidanja prve polovine visine sprata, dakle dok još 
zidar stoji na čvrstom podu, pomoćni je radnik 
pripremao materijal za izradu skele. Nadalje, zida¬ 
rima po završenom zidanju nikad nisu ostajale ve¬ 
like količine materijala. Za premještanje skele za 
zidanje, radnik je koristio svaki slobodni trenutak 
i prenosio skelu u drugu dilataciju tačno na mje¬ 
sto upotrebe, tako da nije prilikom izrade skele 
bilo potrebno naknadno horizontalno transporti- 
ranje materijala Može se zaključiti da su radnici 
radili više »glavom« a manje fizički. Svi radnici 
unutar jedne brigade nastojali su što je više mo¬ 
guće pojednostaviti posao i za pojedine faze rada 
skratiti potrebu radnog vremena; 

i) što je radna disciplina unutar brigade bila na 
odličnoj visini; 


j) što je radna disciplina brigade u odnosu na 
postavljene zadatke gradilišta bila primjera vri¬ 
jedna; 

k) što je radna sposobnost (fizička kondicija) 
pojedinih članova radne brigade bila približno ista; 

l) što je ishrana radnika bila svrsishodna. Is¬ 
hrana se je sastojala od četiri topla obroka. Jedan 
prije početka rada, drugi nakon dva odnosno dva i 
pol sata rada, treći, obrok uslijedio bi tri sata 
nakon drugog obroka i četvrti, zadnji obrok (ve¬ 
čera) pet do šest sati nakon trećeg obroka. Hrana 
je imala dovoljno masnoća i škoba, prema tome 
bila je visokokalorična. Kao piće redovno se je 
pilo pivo, ali u umjerenim količinama, tako da za 
cijelo vrijeme rada nije primjećen niti jedan radnik 
u pripitom stanju. Ni poslije radnog vremena nije 
se primjećivalo da radnici prekomjerno uživaju 
alkohol; 

m) što su sve radne brigade imale jedan te isti 
cilj tj. željele su ostvariti što je moguće veću zaradu 
u što kraćem vremenskom periodu. 

Zaključak koji se može izvući iz ovog prikaza 
bio bi da se produktivnost u radu može kod istih 
tehničkih uslova rada povećati: 

— ako se operativnim planom čvrsto postavi 
tehnološki proces rada u svim svojim detaljima, tj. 
treba do u detalje razraditi način rada, mjesto rad- 
nika-proizvođača u procesu građenja, te broj rad¬ 
nika u procesu građenja; 

— ako radna brigada unaprijed dobije pismeni 
zadatak s tačnom oznakom visine zarade za odre¬ 
đenu količinu rada; 

— ako se sastav brigade niti brojčano a niti po¬ 
imenično ne mijenja za vrijeme dok brigada radi 
na preuzetom zadatku; 

— ako radnik u sastavu brigade radi uvijek 
jedan te isti posao, dok brigada radi na preuzetom 
zadatku; 

— ako se radni zadatak brigade prečesto ne 
mijenja nego se brigadi da radni zadatak za duži 
vremenski period i time omogući da se u obavljanju 
zadatka postigne određena uvježbanost potrebna 
za povećanje produktivnosti; 

— ako se pripremni i završni radovi kod jedne 
vrste rada (npr. zidanje — betoniran je — izrada 
oplate i si.) svedu na minimalni potrošak radnog 
vremena; 

— ako je stručna i fizička sposobnost pojedinih 
članova brigade približno ista; 

— ako je ishrana radnika i po broju dnevnih 
obroka i vrsti hrane takva da održava jednaku fi¬ 
zičku radnu sposobnost radnika za čitavo vrijeme 
izvršavanja preuzetog zadatka; 

— ako se radnik, član brigade, psihički pripremi 
za obavljanje zadatka tako, da se iskoristi njegov 
subjektivni utjecaj na stepen produktivnosti do 
najveće moguće mjere. 

Što više postignemo u ostvarenju navedenih po¬ 
stavki, to će i stepen produktivnosti uz iste teh¬ 
ničke uslove biti veći. 

PARALELA KLOTOIDI I PRORAČUN NJENE DUŽINE 

Dipl. Ing. Johannes Lindner, Hanover 


Kod izgradnje cesta vrlo česta krivulja je klo- 
toida i paralela klotodi, jer su većina ivičnjaka, 
potpornih zidova i mostovnih građevina, čije se 
trase sastoje iz klotoida, paralelne klotoidi. 

Paralela klotoidi nije klotoida, što proizlazi već 
i od tuda, da ona ne završava kao klotoida u jednoj 
tački s radijusom zakrivljenosti nula, nego na jed¬ 
noj kružnici opisanoj iz te tačke (npr. M) s radi¬ 
jusom P (razmak između klotoide i paralele). Vanj¬ 
ska paralela prelazi postepeno od te tačke do za¬ 
vršne kružnice kao spirala, dok nutarnja paralela 
u tački, u kojoj je paralelno odstojanje P jednako 
radijusu zakrivljenosti KR, mijenja svoj smjer za 
200° i tada prelazi dalje kao spirala do iste kru¬ 
žnice, kao i vanjska paralela (si. 1). U oblasti koja 



kod izgradnje cesta upotrebljava prelazne krivulje 
i kod većine jako malih paralelnih odstojanja, te 
osobine ne dolaze do izražaja, ali zato kod rješa¬ 
vanja pojedinih računskih problema dolaze u 
obzir. 

Paralele klotoidi ne upotrebljavaju se kao sa¬ 
mostalne krivulje, već tamo gdje je to potrebno 
računaju se pojedini njeni dijelovi, polazeći od ta- 
čaka odgovarajuće klotoide. 

Dužinu paralele klotoidi bit će potrebno raču¬ 
nati u svrhu određivanja dužina građevina i za 
stacionažu paralelno tekućeg kolovoza. Proračun 
paralele je jako jednostavan, ako pođemo od pripa¬ 
dajuće dužine klotoide, to jest od projekcije te 
paralele na klotoidu tada se računa razlika du¬ 
ljina između klotoide i paralele k njoj na odsto¬ 
janju P po ovoj formuli: 


B' = B + A B 
A B = i (R + P) — t R 

B' = B + x • P (1) 


B' 



\ i 

\» / 

\ v 

\ / 


\ / 



/ 


SI. 2 


Odavde slijedi da je proračun B nezavisan o 
radijusu, te se zbog toga i dužina košarastog luka 
može izračunati bez obzira na pojedine radijuse 
(si. 3). 


3 / 



\ 7 
V 


SI. 3 

Tada je: 

B/ + B 2 ' +B 3 ' = B 1 + t 1 P + B 2 +7 ;; P + 

+ B 3 + P 

ili 

[B'] = [B] + [t] P (2) 

Uz pretpostavku da smo jednu takvu krivulju 
podijelili na beskonačno kružnih lukova, to ova 

formula važi kako za klotoidu, tako i za lemni- 
skatu, elipsu i parabolu ili za bilo koju periodičnu 
krivulju, samo u slučaju da jedna takva krivulja 
tangencijalno prelazi u drugu. 

Kod vanjske paralele razliku duljina treba pri¬ 
brojati, dok kod nutarnje paralele treba oduzeti. 
Zbog toga će se i vrijednost od [t] uzimati s odgo¬ 
varajućim predznakom, te dobijamo (si. 4): 

[B'J = [B] + [+ V] + [—7] *P (3) 

Odavde slijedi i dužina paralele klotoidi: 


Dužina luka jednog dijela 


vanjske paralele 
nutarnje paralele 


= A L ± P • A t (4) 


Kod proučavanja dužine luka paralelnog s jed¬ 
nom od gore navedenih krivulja računat ćemo prvo 
po formulama (1) i (4), dok će formula (3) služiti 
za kontrolu, [t] možemo dobiti kao razliku smje¬ 
rova. 

Vrlo je čest slučaj da je jedna tačka na paraleli 
klotoidi već zadana (znači dužina klotoide do no- 
žišta te tačke je poznata) i počev od te tačke para¬ 
lela klotoidi treba da ima određenu dužinu. U tom 
slučaju da bi krajnju tačku te paralele mogli odre¬ 
diti i stacionirati, trebamo odrediti dužinu klo¬ 
toide do nožišta krajnje tačke te paralele. 

Traženu duljinu klotoide dobijemo iz ove jed¬ 
iš L 2 

nadžbe, koja iz (4) i t = 
a) Zadano L x 

vanjsku paralelu 
traži se L 2 za nu tarnju paralelu 


L., 2 ± 


2 A 2 


vanjske paralele 
nutarnje paralele 
b) Zadano L 2 

traži se L x za 


L 2 — L x 2 ± ^ L x + dio luka 
2 A 2 


= 0 


vanjsku paralelu 


nutarnju paralelu 
2 A 2 / 

Lj 2 ±- • L x — L 2 2 ± ^ L 2 — dio luka 

vanjske paralele \ 2 A - 


nutarnje paralele / 


= 0 


( 5 ) 


( 6 ) 

S naših i inostranih gradilišta - - 

GRADI SE BAKARSKI BAZEN RIJEČKE LUKE 


Riječka luka postiže rekordne godišnje brojke 
prometa robe, koji je u 1963. god. dosegao 5,949.000 
t. Povoljan geografski položaj prema centrima po¬ 
trošnje u našoj i u susjednim zemljama razlog je 
što se sve više robe upućuje na Rijeku. Međutim, 
prirodne okolnosti obala u Rijeci i ograničeni pro¬ 
stor za željeznička postrojenja postavljaju granice 
daljnjem širenju njenog kapaciteta na sadašnjem 
mjestu. 



SI. 1: Bakarski zaljev gledan za zapadne strane; 
lijevo mjesto predviđeno za novu obalu 


Silos za žitarice koji je pred dvije godine stav¬ 
ljen u pogon toliko je već opterećen i tražen, da je 
u ovo kratko vrijeme već skoro isplatio investiranu 
svotu, a njegov je kapacitet postao nedovoljan. Zato 
se već priprema proširenje na dvostruki kapacitet 
(60.000 t) dogradnjom nove grupe ćelija. 



SI. 2: Mjesto »Podbok« predviđeno za građenje 
nove obale u Bakarskom zaljevu 



SI. 3: Shema obalne konstrukcije s mehanizacijom za manipulaciju rasutog tereta; predviđeni maksi¬ 
malni kapaciteti su za pojedine operacije: 

brod — vagon 1000 t/h 
brod — skladište 2000 t/h 
skladište — vagon 500 t/h 

Uvoz željezne rude za našu i za susjedne zemlje 
prirodno je usmjeren na najsjeverniji dio Jadrana, 
a to je Rijeka. Brazil koji ima utanačenje s našom 
zemljom za isporuku velikih količina željezne rude, 
ima najvećeg interesa da se u tom prostoru omogući 
brz i ekonomičan istovar i najvećih brodova od 
100.000 t, koji se ne mogu primiti u postojećim lu¬ 
kama u tom području, zbog velikog gaza od 15 m. 
Zato su ispitane mogućnosti da se za prihvaćanje 
brodova velike nosivosti za rasute terete izgrade 
nova pristanišna i pretovarna postrojenja u pri¬ 
rodnoj luci u Bakarskom zaljevu. Navigacioni i 
ostali uvjeti su tu povoljni a postoji i željeznički 
spoj do samog budućeg pristaništa. 

Već neposredno poslije Prvog svjetskog rata za¬ 
počela je izgradnja luke u Bakarskom zaljevu na 
mjestu zvanom »Podbok«. Bilo je to u vrijeme kada 
je okupacijom Rijeke i Istre taj dio naše obale ostao 
bez luke većeg kapaciteta. Tada je izgrađena masi¬ 
vna obala duljine 150 m za brodove do 7 m gaza. 
Bila je to masivna obala od betonskih blokova na 
podmorskom nasipu od lomljenog kamena. Nepo¬ 
sredno nakon dovršenja gradnje veći dio obale je 


SI. 4: Parni čekić za žabi janje čeličnog sipa 


u toku jedne noći nestao u moru. Podmorski nasip, 
masivni zid i nadmorski nasip ležali su na nagnu¬ 
tim slojevima gline i lapora u području glavnog 
bakarskog rasjeda, okolnost koja nije bila utvrđena 
prethodnim ispitivanjima tla, pa je cijela građevina 
zahvaćena klizanjem nestala u morskim dubinama. 

Prije nekoliko godina započela su opsežna ispi¬ 
tivanja tla u Bakru, da bi se našlo najpovoljnije 
mjesto za novu obalu. Geološka kartiranja, bušenja 
i geomehanička ispitivanja pokazala su da je tlo 
na dijelu područja koje bi došlo u obzir za smje¬ 
štanje nove obale veoma nepovoljno za građenje 
masivne obale sa širokim površinama za prihvatna 
skladišta za teške rasute terete. Ispitana su pod¬ 
ručja »Dobra« i »Podbok« na sjevernoj strani za¬ 
ljeva. Rezultati ispitivanja pokazali su da se ni na 
jednom od ta dva mjesta ne može graditi obala ma¬ 
sivnog tipa za brodove s većim gazom. 

Zato je projekat orijentiran na pristanište raš¬ 
članjenog tipa na stupovima koji se temelje u većoj 
dubini. Iza pristaništa je relativno malo prihvatno 
skladište kapaciteta 200.000 t. Na obalu se postav¬ 
ljaju uređaji za mehanizirani istovar brodova ve¬ 
likog kapaciteta. Ti uređaji omogućuju direktni 
istovar iz broda u vagone, na prihvatno skladište 
ili sa skladišta u vagone. Kapacitet postrojenja 
predviđen je za istovar i manipulaciju oko 4,000.000 
t rasutog tereta godišnje. Duljina obale je 450 m, 
a dubina mora je ispred obale 15,5 m, što je do¬ 
voljno za dva veza za brodove od 100.000 t. 


Predviđa se ostvarenje projekta u dvije etape, 
od kojih bi prva sa 240 m obale, kapaciteta 2,000.000 
t godišnje, trebala biti dovršena u roku od dvije 
godine. 

Sama obalna konstrukcija sastojat će se od mo¬ 
sta za dizalice i kolosijeke. Most će stajati na du¬ 
boko temeljenim stupovima okruglog presjeka, pro¬ 
mjera oko 1,2 m. Sondiranjem je utvrđeno da se tlo 
na predviđenoj trasi obale sastoji od razlomljenog 
vapnenca na jednom dijelu ili od naslaga vapnenog 
kršja s glinom i laporom i od naslaga lapora koje 
su na kontaktu sa slojevima vapnenog kršja dosta 
razmekšane. Te su plohe naročito opasne jer je 
otpornost za smicanje na njima malena, pa postoji 


SI. 5: Izrada Benoto stupa promjera 1 m 

opasnost od dubokih klizanja ako se gornje naslage 
opterete težinom konstrukcija, nasipa ili uskladi¬ 
štenog materijala. 



SI. 6: Probili stup Benoto pod opterećenjem od 400 t 

Za izradu dubokih stupova kroz vapneno kršje 
ispitane su dvije mogućnosti. Jedna je bila zabi- 
janje šupljih čeličnih cijevi promjera 50 cm, koje se 
kasnije ispune betonom, a druga je izrada bešav¬ 
nih šipova promjera 1,0 m sistema Benoto. Da bi se 
odredila prikladnost i mogućnost primjene kao i 
prednosti i mane jednog i drugog sistema, izrađeno 
je nekoliko probnih šipova. Čelične cijevi zabijane 
su pomoću parnog brzohodnog čekića i zabijanje 
kroz kameno kršje potpuno je uspjelo. Isto tako 
uspješno su izvedeni stupovi promjera 1 m kroz 
kameno kršje, sve do donjeg sloja čvrstog lapora. 
Jedan probni stup po sistemu »Benoto« podvrgnut 
je probnom opterećenju s ukupno 570 t, kod čega 
je mjereno slijeganje od oko 60 mm. Računa se da 
će se stupovi promjera 1,2 m moći opteretiti svaki 
s po 400 t. Probni stupovi izrađeni su s postojećim 
Benoto uređajem, ali će se za izradu cijele obale 
nabaviti novi stroj kojim se mogu i kroz najteže tlo 
izraditi šipovi promjera 1,2 m. 

Radovi na gradnji obale započeli su u siječnju 
1964. iskopom za skladišni prostor. Ukupno treba 
iskopati na obali oko 43.000 m 3 materijala, pretežno 
vapnenca. Predviđa se da će taj rad biti dovršen 
u lipnju ove godine. Materijal dobiven iskopom 
upotrijebit će se za nasipavanje platoa za prometne 
uređaje. S obzirom na nepovoljan sastav tla, uzima 


se u obzir mogućnost da će na nekim dijelovima 
nastati veća ili manja klizanja nasutog područja, 
koja će se postepeno stabilizirati. 

Na mjestima gdje prolazi pruga izradit će se 
duboko temeljeni mostovi, da bi se spriječila mo¬ 
guća oštećenja od takvih klizanja. 



SI 7B 

SI. 7 A i B: Veliki bageri i istovarni kamioni zapo¬ 
čeli su rad na 43.000 ra 3 iskopa za otvoreno skla¬ 
dište rasutih tereta u novoj luci Bakar. 

Gradnja same obale od armiranog betona na 
stupovima Benoto započet će polovinom godine. U 
to vrijeme sklopit će se i ugovori za nabavku pre- 
tovarne opreme. Predviđa se da će gradnja obale 
biti dovršena u roku od 18 mjeseci. 

Investitor ovog proširenja riječke luke je Po¬ 
duzeće Luke Rijeka — Rijeka, projektant je »Ri¬ 
jeka — Projek« iz Rijeke. Radove na iskopu izvodi 
Pomorsko građevno poduzeće iz Splita. Istražne 
radove za utvrđivanje geoloških, hidrogeoloških i 
geomehaničkih karakteristika tla na cijelom pod¬ 
ručju bakarskog bazena izvodi Poduzeće »Geistra- 
živanja-Elektrosond« iz Zagreba — odjel za meha¬ 
niku tla i fundiranja. 

E. N. 

Kratke vijesti - 

IZGRADNJA CENTRALNE TEHNIČKE 
BIBLIOTEKE U LJUBLJANI 

Gospodarska zbornica (Privredna komora) Slovenije 
uputila je otvoreno pismo svim privrednim organizaci¬ 
jama u republici s pozivom da financijski pomognu iz¬ 
gradnju Centralne tehničke biblioteke u Ljubljani. 

Ova je biblioteka u suradnji s Investicionim zavo¬ 
dom za izgradnju Trga revolucije u Ljubljani izradila 
program za svoju novu palaču, čija bi izgradnja koštala 
oko 720 milijuna dinara. Biblioteci je pošlo za rukom 
da iz republičkih izvora osigura 430 milijuna dinara, 
i to u naredne tri godine. Međutim, za realizaciju cje¬ 
lokupnog programa nedostaje 290 milijuna. 

R. P. 

INDUSTRIJSKA STAMBENA IZGRADNJA U SFRJ 

Stambena izgradnja, njena organizacija i efekti iz¬ 
raženi u jedinicama prostora za stanovanje — nalazi 
se u stanju relativno visoke razvijenosti. 

Jugoslavenski građevinski kapaciteti već daju pre¬ 
ko 100.00 stanova godišnje, a u ovoj planskoj godini 
treba da osiguraju novih 150.000 jedinica. 

Stopa rasta je nesumnjivo impozantna i, bar na prvi 
pogled, mogao bi se izvući zaključak da će u narednim 
godinama građevinarstvo dostići stepen operativnosti 
koji će zadovoljavati potrebe. No, ima dovoljno argu¬ 
menata koji upućuju na preispitivanje stanja građevi¬ 
narstva sa stanovišta stambene izgradnje, kao i na tra¬ 
ženje možda sasvim novih puteva razvoja ove djelat¬ 
nosti. 

Ovakav jedan poduhvat upravo je u toku, a cilj je 
da se utvrdi što našem građevinarstvu trenutno smeta 
da preraste svoje sadašnje mogućnosti i postane indu¬ 
strija stanova — za tržište. 

U postojećim uvjetima, sadašnjom organizacijom i 
opremljenošću građevinarsvo očigledno nije u stanju 
da odgovori aktuelnim zahtjevima. Preorijentacija gra¬ 
đevinarstva na nove puteve može se postići tek pošto 
se ispune najmanje tri preduvjeta: novi način financi¬ 
ranja stambene izgradnje, da se osigura građevinskim 
poduzećima status proizvođača robe za tržište, sređi¬ 
vanje urbanističkih i komunalnih problema u grado¬ 
vima i naseljima. 

Kada svi problemi građevinarstva i drugih djelat¬ 
nosti u uskoj vezi s njime budu do kraja proučeni, a 
dotle valjda neće proći mnogo vremena, svakako će 
biti poduzete dogovarajuće mjere za prelazak na indu¬ 
strijsku proizvodnju stanova. 

R. P. 

SAGRAĐENO I OPREMLJENO 
DVADESET NOVIH TVORNICA 

U SFRJ je od sredine novembra do početka januara 
pušteno u proizvodnju dvadeset novosagrađenih i su¬ 
vremeno opremljenih tvornica. 

Kemijska industrija, metalurgija, nemetali i građe¬ 
vinski materijal, kao i neke druge industrijske grane, 
u raznim krajevima zemlje, dobili su nove značajne 
objekte, među kojima i nekoliko giganata. 


Evo nekih od tih objekata: Separacija kvarcnog pi¬ 
jeska u Puli, OKI u Zagrebu, Rudnik betonita u Đe- 
lensku, Visoka peć u talionici Vareš, Tvornica šamota 
kod Aranđelovca, Rudnik sirovog magnezita kod Kra¬ 
ljeva, Rudnik urana u istočnoj Srbiji, Tvornica super- 
fosfata i sumporne kiseline u Kosovskoj Mitrovici, 
Tvornica namještaja u Vranju, Rudnik željezne rudače 
»Damjan« u Radovišu, itd. 

R. P. 

NOVOSTI IZ UDRUŽENJA »INPROS« 

Ako postavimo pitanje što nam priprema »Inpros«, 
možemo ukratko odgovoriti ovako: proizvodnja stanova 
u tvornicama, a postavljanje na gradilištima. To će do¬ 
vesti do bržeg dobivanja stanova, a postoje i uvjeti za 
pretvaranje sezonskog u stalni rad. 

Predsjednik Republike je nedavno odlikovao 20 čla¬ 
nova kolektiva Instituta za ispitivanje materijala. Ova 
beogradska naučnoistraživačka ustanova, čiji su us¬ 
pjesi cjenjeni i u inozemstvu, u suradnji s građevin¬ 
skim poduzećima upravo radi na rješavanju jednog od 
najvažnijih problema građevinarstva kod nas — indu¬ 
strijskoj proizvodnji elemenata za čitava stambena 
naselja. 

U pitanju su nove tvornice u kojima će se po lan¬ 
čanom sistemu, kao na pokretnoj traci, izrađivati dije¬ 
lovi stambenih zgrada od dva i tri kata, pa do 12 i više 
katova. Ovi bi se dijelovi, pošto izađu iz tvornice, 
prevozili na gradilišta, gdje bi se montirali. 

Ova za naše prilike nova industrijska postrojenja 
bit će izraz suradnje Instituta za ispitivanje materijala 
Srbije i kolektiva poduzeća »Rad«, »Trudbenik«, »Na- 
pređ«, »7. Juli«, »Neimar« i »Novi Beograd«. 

Zbog ostvarenja ovog programa integracije nauke 
i prakse, odnosno naučnog i operativnog rada u oblasti 
značajnog za podizanje standarda stanovništva, obra¬ 
zovano je posebno poslovno udruženje »Inpros«, to jest 
Udruženje za industrijsku proizvodnju stanova. U 
stvari bit će podignut kombinat posebne vrste — za in¬ 
dustrijsku proizvodnju građevinskih montažnih dije¬ 
lova — koji će biti od velike važnosti za unapređivanje 
našeg građevinarstva uopće. 

Određeno je mjesto za nove tvorničke hale, u koji¬ 
ma će se oko 160.000 m 8 betona godišnje pretvarati u 
precizno izrađene stambene dijelove. Kombinat će se 
nalaziti na zemunskoj obali Save, u blizini brodogra¬ 
dilišta »Tito«. Jedna od tvornica proizvodit će dijelove 
za skeletni, a druga za tzv. panelni sistem građenja. 
Iz prve će se dobivati dijelovi za podizanje 3000, a iz 
druge za 2000 stanova godišnje. 

Sagradit će se i posebna tvornica u kojoj će se pra¬ 
viti fasadni i pregradni zidovi, tako da će se ubrzati 
završni dio stambene izgradnje. 

R. P. 

IZGRADNJA PRUGE FOČA—BILEĆA 
OŽIVILA BI DUBROVAČKU LUKU 

Dubrovačka luka »Gruž« bori se za svoj opstanak. 
Nadležni krugovi u Dubrovniku ustrajno podupiru 
prijedlog o izgradnji uskotračne željezničke pruge 

Foča—Bileća, a od Bileća do Dubrovnika pruga odavno 
postoji. Ova bi pruga povezivala Dubrovnik s drugim 
republikama u zaleđu. 

Dokumentacija o rentabilnosti izgradnje postoji, 
pruga bi prolazila kroz područja bogata šumama i ru¬ 
dama, koje se zbog nedostatka veza ne eksploatiraju. 
To je jedini izlaz za luku Dubrovnik. 

Prije ili kasnije, vjpruje se da će doći do ostvarenja 
ovog plana. 

R. P. 

IZ RADA GRADSKOG FONDA ZA STAMBENU 
IZGRADNJU ZAGREBA 

Gradski fond u Zagrebu je završio u 1963. godini 
3106 stanova, a u 1964. planirano je da se usele 4004 
stana. 

U financiranju stambene izgradnje prošle godine 
nije bilo teškoća, ali izgleda samo zato, što je građevna 
sezona počela približno kasno, pa su se potrebna sred¬ 
stva mogla na vrijeme prikupiti. 

Fond teži da se na udaljenim mjestima grade jefti¬ 
niji stanovi koji će, s obzirom na platežne mogućnosti, 
biti pristupačniji. Već ove godine predviđeno je da se 
grade obiteljske kuće, usklađene sa zahtjevima urba¬ 
nista. Takvi su rajoni određeni u naseljima: Botinec, 
Prečko i Gajnice. 

Već lani je naselje Zapruđe građeno tako, da su in¬ 
teresenti ulogom od 800.000 dinara mogli doći do stana 
koji im odgovara. 

R. P. 

GRADNJE CESTA I PRISTANIŠTA NA OTOCIMA 

Ove se godine u Hrvatskoj nastavljaju radovi na iz¬ 
gradnji cesta i pristaništa na pojedinim jadranskim 
otocima. 

Dovršenje ovih radova već do početka glavne turi¬ 
stičke sezone treba da prvenstveno osigura bolje sa¬ 
obraćajno povezivanje otoka s kopnom i čvršće veze 
s pojedinim mjestima na otocima. 

Ovi zahvati zapravo predstavljaju realizaciju pro¬ 
grama izgradnje suvremenijeg saobraćaja na jadran¬ 
skom području, iako za sada u vrlo ograničenom op¬ 
segu, s obzirom na nedostatak sredstava. 

Ove će se godine sredstva koristiti za nastavak i 
dovršenje već započetih radova. 

Na Cresu se predviđa dovršenje izgradnje pristani¬ 
šta Porozine, te dovršenje ceste Porozina—Dragozetići 

Na Krku su već završena pristaništa Voz i Črešnje- 
va, a dovršit će se ceste Voz—Omišalj i Črešnjeva— 
Kraljevica. 

Na Pagu je već lani izgrađena cesta Vlašići—Pov¬ 
ijana, dok će se ove godine završiti cesta između No- 
valje i Stare Novalje. 

R. P. 

PRIJEDLOG GENERALNOG URBANISTIČKOG 
PLANA SARAJEVA 

Gradsko vijeće Sarajeva dalo je na diskusiju gra¬ 
đanima Prijedlog generalnog urbanističkog plana gra¬ 
da Sarajeva. 

Ovim je planom obuhvaćena površina od oko 13.000 
ha, na kojoj će, kako se računa, do 1985. god. biti na¬ 


seljeno 335.000 stanovnika. Provođenje plana predviđa 
se u tri etape od po 7 godina. U obrazloženju se ističe 
mogućnost izvjesnih izmjena prilikom detaljnijeg utvr¬ 
đivanja plana izgradnje u pojedinim etapama, zbog 
usklađivanja s kompletnim planovima, realnim moguć¬ 
nostima i potrebama. 

U prvom dijelu prijedloga plana dati su podaci o 
položaju i granicama grada, o prostornoj organizaciji, 
korištenju zemljišta za zone stanovanja, rad i rekrea¬ 
ciju, kao i o uvjetima za razoj svih vrsta saobraćaja. 

Konfiguracija terena i njegove geomehaničke oso¬ 
bine uvjetovale su formiranje dvije osnovne kategorije 
u stambenoj izgradnji: objekti na padinskim terenima 
grada bit će malog volumena i broja etaža, dok će se 
u ravničarkom dijelu primijeniti izgradnja visokih 
zgrada, bez individualnih parcela, s daleko većom gu¬ 
stoćom naseljenosti. 

Uzimajući kao osnovu za izračunvanje potreba bruto 
19 m 2 stambene površine po stanovniku, urbanistički 
plan predviđa da se do 1985. god. izgradi 75.189 sta¬ 
nova raznih vrsta i veličina (3133 godišnje), ukupne 
površine od 4,116.000 m 2 . Izgradnja ovih stanova odvi¬ 
jat će se po rajonima koji predstavljaju urbanističke i. 
stambeno-administrativno-upravne cjeline. Po dvije do 
tri sambene zajednice, zavisno od broja stanovnika i 
lokacije, imat će zajednički centar i sačinjavat će jednu 
stambenu četvrt s prosječno oko 13.000 stanovnika. 
Deset do dvanaest stambenih zajednica, s oko 80.000 
stanovnika, čine stambeni rajon u čijem težištu se na¬ 
lazi centar. 

Na području Sarajeva predviđena su četiri rajon- 
ska centra, od kojih su tri obuhvaćena gradskim cen¬ 
trima. Stambena naselja Vogošća, Hrasnica i Blažuj 
samostalna su u organizacionom i funkcionalnom po¬ 
gledu, a njihovi centri ravni su centrima stambenih 
četvrti. Stambenu teritoriju grada sačinjavaju dva 
gradska područja — Stari grad u kome je jedan stam¬ 
beni rajon s oko 75.000 stanovnika i Novi Grad s tri 
stambena rajona i oko 225.000 stanovnika — odnosno 
za cijeli grad četiri stambena rajona ili 46 stambenih 
zajednica. 

Za industrijske kapacitete, koji su podijeljeni u tri 
grupe u odnosu na smještaj prema stambenim nase¬ 
ljima, planom je predviđen prostor između željezničke 
stanice u Rajlovcu i donjeg toka Miljacke do rijeke 
Bosne, zatim prostor između donjeg toka Miljacke, 
Stupa i zaštitnog pojasa novog aerodroma, pojas u do¬ 
lini Miljacke uz željeznička postrojenja od Buća Potoka 
do Stupa i prostor u Buća Potoku, kao i industrijske 
površine uz naselje Vogošća, u Blažnju, Hrasnici i u 
dolini Lukavice. 

Prema očekivanom razvoju pojedinih grana djelat¬ 
nosti, određena je i površina za izgradnju novih indu¬ 
strijskih objekata, koja iznosi ukupno 852 ha. 

Posebno značajno poglavlje u Generalnom planu 
predstavlja detaljno razrađen plan razvitka raznih vi¬ 
dova saobraćaja. Između ostalog, prihvaćena je loka¬ 
cija u Sarajevskom polju za novi aerodrom, predviđena 
izgradnja novog autoputa za Zenicu, s dvije kolovozne 
trake po 7 m širine i zelenim pojasom u sredini širine 
3 m. Također će se sagraditi mreža novih prigradskih 
puteva i saobraćajnica, čime će se poboljšati tranzit. 

R. P. 

U NEKOLIKO REDAKA . . . 

U VRBASU počela je gradnja tvornice stočne hra¬ 
ne. Kompletnu opremu izradit će domaća poduzeća. 

U PRIZRENU gradit će se tvornica perlon vlakana, 
u vrijednosti od preko 8 milijardi dinara. 

U KUTINI se obavljaju pripreme za gradnju tvor¬ 
nice dušičnih gnojiva, kapaciteta preko 800.000 t godi¬ 
šnje. Ove će se godine uložiti blizu 2 milijarde dinara, 
a gradnja tvornice bit će završena do 1967. god. 

U KURŠUMLIJI počinje gradnja tvornice lesonita. 
U radove će biti uloženo više od 3 milijarde dinara. 

U APATINU Pivovara priprema izgradnju sladare, 
kapaciteta 5000 t godišnje. 

U ŠAPCU podiže alatnicu Elektronska industrija 
iz Niša. Za gradnju ovog objekta bit će utrošeno oko 
800 milijuna dinara. Pogon će biti još ove godine pu¬ 
šten u probni rad. 

U BEOGRADU je na sjednici predsjedništva Saveza 
inženjera i tehničara Jugoslavije odobren ugovor s beo¬ 
gradskim građevinskim poduzećem »Hidrotehnika« za 
izvođenje radova na novom Domu SITJ. 

SEMINAR »PREDNAPREGNUTI BETON« održan 
je u februaru ove godine u organizaciji beogradskog 
Društva građevinskih inženjera i tehničara, uz pomoć 
Instituta za ispitivanje materijala SRS. 

U SLOVENIJI je, u krugovima stručnjaka za kori¬ 
štenje hidroenergije, veliku pažnju privuklo novo teh¬ 
ničko rješenje za raterećenje agregata i spriječavanje 
povratnih valova vode u kanalu buduće HE »Srednja 
Drava I«. Autor tog patenta je inženjer Savo Rakčević, 
konstruktor iz ljubljanskog »Litostroja«. Ovim uređa¬ 
jem uštedjet će se samo na ovoj novoj elektrani više 
od 400 milijuna dinara. 

U BRNIKU KOD KRANJA predan je saobraćaju 
novosagrađeni aerodrom »Ljubljana«. Poslije Beogra¬ 
da, Zagreba, Titograda i Dubrovnika ovo je peti naš 
aerodrom na kome mogu da slijeću svi tipovi aviona 
u domaćem i međunarodnom saobraćaju. Pista je duga 
2200 m, a u drugoj fazi izgradnje aerodroma ona će se 
produžiti za još 1000 m. 

U SKOPJU ulazi u završnu fazu izgradnja kemij¬ 
skog kombinata »Biljana«. Od ukupno 8 milijardi di¬ 
nara, koliko će se utrošiti za nabavku opreme i građe¬ 
vinske radove, do sada je u objekte kombinata investi¬ 
rano preko sedam milijardi dinara. 

U BEOGRADU je u januaru održan XI sastanak 
CO Saveza arhitekata SFRJ. Tom prilikom su izneseni 
rezultati trogodišnjeg rada. 

ŽELJEZARA SMEDEREVO je započela rekonstruk¬ 
ciju starih i izgradnju novih pogona za proizvodnju 
čelika. 

U OBILICU KRAJ PRIŠTINE sarajevski kombinat 
»Energoinvest« gradi tvornicu elektromaterijala, prvo 
poduzeće ove industrijske grane u AP Kosmet. 

SAVJET ZA GRAĐEVINARSTVO SPK nedavno je 
raspravljao o nizu aktuelnih pitanja. Konstatirano je 
da u građevinarstvu, osim u projektnim djelatnostima 


i suvremenim pogonima industrije građevnog materi¬ 
jala, ne postoje realne mogućnosti za linearno skraći¬ 
vanje radnog tjedna od 48 na 42 sata, niti za jedin¬ 
stven način prijelaza na skraćeno radno vrijeme. 

JUGOSLAVENSKO GRAĐEVINARSTVO će uskoro 
dobiti više od 1000 standarda za radove i materijale, 
čime će se izbjeći mnogi nesporazumi i sporovi između 
naručilaca i izvršilaca radova. 

U ZAGREBU će centar općine Černomerec dobiti 
velegradski izgled. Centar će se nalaziti između Ilice, 
pruge, sadašnje i buduće Selske ceste (nova Selska ce¬ 
sta će se graditi oko 200 m istočno od stare); ulica Ive 
Lole Ribara dijelit će centar na 2 dijela i postati jedna 
od najvažnijih gradskih saobraćajnica. Pitanje roka 
ostvarenja ovog plana još nije riješeno. 

»JUGOINVEST«, poslovno udruženje iz Beograda, 
gradi cestovni most na rijeci Eufrat u Iraku. Ukupna 
vrijednost radova iznosi preko 1,5 milijuna funti ster- 
linga. Radove će izvoditi član Jugoinvesta — Beograd¬ 
ska »Mostogradnja«. Most će se graditi od prenapreg- 
nutog betona, a imat će 6 lukova, dužina mosta bit će 
500 m, širina kolovoza 8 m, s dva trotoara za pješake 
od po 2,5 m. 

U ZADARSKOM PODRUĆJU je u punom jeku gra¬ 
đevinska sezona. U Crvenoj Luci, Preku, Kaliju, Silbi 
i na Boriku gradi se veći broj hotela. 

NA MAKARSKOJ RIVIJERI utrošit će se oko mi¬ 
lijardu i 720 milijuna dinara za razvoj turizma. 

OREBIC, turističko mjesto na poluotoku Pelješcu, 
dobiva još jedan hotel s 200 ležaja. On će biti isagrađen 
na zapadnoj strani ovog mjesta. 

MOSTAR će ove godine dobiti 800 novih stanova. 
Pravilnik o raspodjeli stanova dat je na diskusiju gra¬ 
đanima. 

U BJELOVARU se vodovod gradi već nekoliko go¬ 
dina, o čemu smo povremeno donosili vijesti u našem 
časopisu. Sada predstoji mehaniziranje izgradnje ovog 
vodovoda, čime će se ubrzati dovršenje radova. 

U ZAGREBU se poslije rata nije izgradila nijedna 
nova bolnica. Pretpostavlja se da će se ove godine in¬ 
vestirati oko milijardu i 556 milijuna dinara za adap¬ 
taciju i gradnju novih objekata uz sadašnje bolnice. 

U ISTRI se gradi pet servisnih stanica. Prva i ujedno 
najveća bit će dovršena u Puli, dok se ostale grade u 
Rovinju, Labinu, Umagu i Poreču. 

U FEBRUARU je počela gradnja priobalnog dijela 
puta od Debelog Brijega do Budve. Od ukupno 20 mi¬ 
lijardi dinara, koliko će se ove godine utrošiti za sa¬ 
obraćaj u SRCG, 13 milijardi bit će investirano u dalj¬ 
nju izgradnju Jadranske cestovne magistrale, a ostalo 
za rekonstrukciju pruge Nikšić—Titograd, gradnju bar¬ 
ske luke i održavanje postojeće mreže puteva. 

DO 1. MAJA 1965. godine kroz Crnu Goru bi se 
potpuno dovršilo oko 308 km magistrale. Tada će Crna 
Gora ovom saobraćajnicom u dužini od 760 km biti po¬ 
vezana s Rijekom. 

U SKOPJU je počela izgradnja tri solitera sa 104 
stana — poklon vlade Rumunije. 

U OSJEČKOM KOTARU će ove godine početi iz¬ 
gradnja kraka željezničke pruge normalnog kolosijeka 
od Samatovca do Belišća, u dužini od 17 km. Prugu 
grade zajedničkim sredstvima Željezničko poduzeće i 
komune Osijek i Valpovo. 


ČAPLJINA će postati važan željeznički čvor. Ova 
će godina za taj hercegovački gradić na obalama Ne¬ 
retve biti vrlo značajna Jer počinju radovi na gradnji 
pruge normalnog kolosijeka i na dionici od Bačevića 
do Ploča. 


ŠABAC je dobio urbanistički plan. To je plan za U SARAJEVU će se ove godine izgraditi 282 stana 

grad od 80.000 stanovnika, koliko Šabac treba da ima za bivše borce. 

kroz 30 godina. Grad izlazi na obalu Save. R. P. 


Prefabrikati - 

INDUSTRIJALIZACIJOM GRAĐENJA DO BOLJIH I VEĆIH 
STANOVA ZA KRAĆE VRIJEME I MANJE NOVACA 


Uvod 

Građevna privreda završila je 1963. god. s po¬ 
rastom proizvodnje od oko 20%, dok je društvenim 
planom bilo predviđeno povećanje od 4%, što po¬ 
kazuje premašenje plana za 16%. 

Obim građenja, dakle, stalno se povećava, a pri 
tom se sve više zahtjeva bolji kvalitet rada i skra¬ 
ćenje građenja. 

U stambenoj izgradnji ovo se neće postići bez 
bržeg razvoja u pravcu industrijalizacije građenja, 
usvajanjem kvalitetnih promjena u tehnologiji, or¬ 
ganizaciji rada i načinu građenja. 

Predstojeći zadaci u društvenim planovima 
predviđaju porast izgradnje do 130.000 stanova go¬ 
dišnje u Jugoslaviji, od toga do 30.000 stanova u 
SR Hrvatskoj. 

Napori građevne privrede u 1963. god. bili su 
na polju stambene izgradnje usmjereni na ove 
glavne probleme: 

— integracionim zahvatima pristupiti organi¬ 
zaciji suvremenijih građevnih poduzeća visokograd- 
nje, u kojima bi se proizvodnja sve više orijenti¬ 
rala na industrijski način građenja; 

— od uslužne djelatnosti prijeći na robnu pro¬ 
izvodnju stanova za tržište, na poslovnoj relaciji: 
proivođač stana — kupac stana, tj. isključivanjem 
trećih u proizvodnji stanova; 

— stanove graditi u velikim serijama, kao pre¬ 
duvjetom za rentabilnost industrijskog načina gra¬ 
đenja; 

— ulaganjem u opremljenost mehanizacijom 
ojačati proizvodne snage i time ubrzati tehnološki 
proces i povećati kvalitet proizvoda; 

— primjenom suvremenih materijala građevne 
industrije i svih ostalih pratećih industrijskih gra¬ 
na, proširiti asortiman i kvalitet materijala za gra¬ 
dnju stanova; 

— posebno usmjeriti napore na primjenu prefa- 
briciranih elemenata od prednapregnutog betona. 

Da je put ostvarenju ovih zadataka pravilno 
zacrtan i napori u cijeloj oblasti građevinarstva u- 
smjereni njihovoj realizaciji, dokazuje niz značaj¬ 
nih stručnih manifestacija, održanih tokom 1963 
godine, kao: 


— Savjetovanje Saveza građevnih instituta i 
laboratorija Jugoslavije o aktuelnim problemima 
građevinarstva, održano 25/26. IV 1963. god. u Be¬ 
ogradu; 

— Savjetovanje o problemima građevne meha¬ 
nizacije, održano 27/28. V 1963. god. u Beogradu; 

— Savjetovanje o racionalnoj stambenoj iz¬ 
gradnji, održano 27/28. VI 1963. god. u Beogradu; 

— Savjetovanje o integraciji u građevinarstvu, 
održano 12. VII 1963. god. u Zagrebu; 

— Skupština Saveza gradova Jugoslavije, odr¬ 
žana 24/26. X 1963. god. u Zagrebu; 

— Savjetovanje o uticaju nekontinuiranog pla¬ 
niranja i financiranja građevnih investicija na sta¬ 
nje u građevinarstvu i potrebu dugoročnog plani¬ 
ranja, održano 26/27. X 1963. god. u Beogradu. 

Na svim ovim sastancima na visokom stručnom 
nivou, u zajedničkoj organizaciji Saveza građevnih 
inženjera i tehničara, Savjeta za građevinarstvo 
Privrednih komora, Saveza arhitekata, i Sindikata 
građevinskih radnika, donijeti su prema podnije¬ 
tim referatima i vođenoj diskusiji značajni za¬ 
ključci i preporuke. Objavljivanjem referata, za¬ 
ključaka i preporuka u stručnim časopisima dat je 
široki publicitet ovoj akciji, koja se — možemo 
reći — pretvorila u snažan pokret građevinara za 
napuštanje zastarjelih shvaćanja. 

Industrijsko građenje stanova kao robe za trži¬ 
šte pruža potrošaču ove prednosti: 

— stan se kupuje tako reći u tvornici za fiksnu 
cijenu, 

— stan se izabire po katalogu ili pregledom već 
gotovih stanova istog tipa, 

— građenje stana svodi se na minimum. 

Današnji skeptični prigovori protiv montažnog 

građenja na industrijski način liče na otpor, koji 
su pružali kolari i kovači protiv industrijaliziran ja 
proizvodnje automobila, početkom XX vijeka. Za 
svakoga koji zna tehnički i ekonomski misliti, van 
sumnje je da industrijsko građenje u velikoj se¬ 
rijskoj proizvodnji mora postati mnogo jeftinije 
negoli klasično građenje »ciglu na ciglu«. 

Zato se principijelno moramo odreći današnjeg 
načina klasičnog građenja stanova, gdje gradnja 
jedne stambene zgrade traje godinu i više dana. 

S druge strane ne čini nam se više pretjeranim, 
što u velikim industrijama automobila po jedna 
kola napuštaju tvornicu svakih 15 sekundi, s vri¬ 
jednošću proizvoda od cca 1 milijun dinara. 

Industrijalizacija građenja stanova omogućuje 
nam dugo očekivanu kontinuiranost proizvodnje tj. 
napuštanje sezonskog karaktera rada s neujedna¬ 
čenom proizvodnjom, zavisnom o povoljnim atmo¬ 
sferskim prilikama. Dok se kod klasičnog i sezon¬ 
skog građenja zimi otpuštaju radnici, a plaćaju 
fiksni troškovi, amortizacija i dr., proizvodnja kod 
industrijskog načina teče nesmetano i zimi u po¬ 
gonskim halama za proizvodnju montažnih eleme¬ 
nata. 

Razumljivo da industrijski način građenja sta¬ 
nova pretpostavlja i odgovarajući organizacioni 
oblik proizvođača u vidu velikog kombinata. Takvi 
kombinati bit će u stanju angažirati u svom sastavu 
najbolje arhitekte, statičare, tehnologe, koji će na- 
učno-istraživačkim metodama iznalaziti najpovolj¬ 
nije materijale za gradnju i tipove stanova. 

Predstoji ,dakle, i preorijentacija na nove su¬ 
vremene materijale, koje danas već nauka i indu¬ 
strija pružaju na raspoloženje građevinarstvu za 
primjenu u stambenoj izgradnji. Podsjetimo se, da 
se kod gradnje aviona danas primjenjuju materi¬ 


jali, koji svojom lakoćom i čvrstoćom izdržavaju 
najveća naprezanja i temperaturne razlike, da se 
u industriji hladnjača, u autoindustriji, u brodo¬ 
gradnji i drugdje primjenjuju novi materijali od 
vještačkih masa i plastike, koji su čvršći od drveta 
i elastičniji od čelika. Građevinarstvo još uvijek 
zaostaje u primjeni takvih materijala, kojima će 
tek industrijalizacija građenja otvoriti pristup i u 
našu privrednu oblast. 

Garancija kvaliteta s preciznom obradom po¬ 
stiže se veliko-serijskom proizvodnjom, mehani¬ 
ziranim tehnološkim lancima, uz primjenu kontrol¬ 
nih aparata i elektronske automatike, koja isklju¬ 
čuje greške. 

Nasuprot tome kod klasičnog građenja još se 
borimo s završno-zanatskim radovima, nazivajući 
ih »uskim grlom«, zato što čas nema dovoljno ma¬ 
terijala, čas nema dovoljno »majstora-zanatlija«. 
Ovo ima za posljedicu danas još čestu nekvalitetnu 
obradu upravo završnih radova, na koje se sva¬ 
ljuje kritika korisnika stana i javnosti. 

Kod industrijske proizvodnje stanova proizvo¬ 
đač predaje stan korisniku po »primopredajnom za¬ 
pisniku«, dakle otpadaju dosadašnje dugotrajne i 
dangubne kolaudacije i tehnički pregledi »investi¬ 
tora«; kupac stana sam utvrđuje ispravnost robe 



SI. 1: Maketa Novog Beograda 

(stana — pregledom prozora i vrata, loženja, vodo¬ 
vodne instalacije, električnih priključaka, stanje 
zidova i stropa i si.). 

Isporučilac s druge strane obavezno daje ga¬ 
rantni rok od cca dvije godine, kao što je praksa 
kod svake druge industrijske robe. Ovo pretpo¬ 
stavlja postojanje organizirane servisne službe u 
sastavu građevno-industrijskog kombinata. 

Za primjer naglog razvoja industrijskog načina 
građenja stanova navodimo, da se danas u Moskvi 
zgradu od 60 stanova dovršava za 18 dana (tro- 
smjenski rad), u koju se ugrađuju cijele prefabri- 
cirane sobne jedinice od 18 m 2 . U Moskvi se u 1962. 
god. izgradilo 115.000 montažnih stanova. Još 1958. 
god. tamo udio montažnog građenja iznosio je 7°/o, 
a u 1963. god. pepeo se na 60%. 

Konačno treba razbiti bojazan kod skeptičara 
arhitekata, da će ih industrijsko i montažno gra¬ 
đenje jednog dana učiniti suvišnim. Dobar arhi¬ 
tekta može i od prefabriciranih elemenata, od go¬ 
tovih vrata i prozora, gotovih elemenata studišta, 
gotovih kuhinjskih dijelova itd. skladnim kombina- 
cijama oblikovati kako unutrašnjost, tako i vanjski 
oblik stambene zgrade, prilagoditi ga raznim vari¬ 
jacijama okolini i prirodi, te smišljenom mnogo- 
strukošću takvog rada sačuvati ulogu kreatora, bez 
bojazni da će u industrijskom načinu građenja sta¬ 
nova izgubiti svoju individualnost. 

Za potvrdu svih ovih nastojanja, za prijelaz na 
industrijski način građenja stanova, navodimo pri¬ 
mjere GP »Tempo«, »Jugomont«, »Jugobeton« (in¬ 
dustrijski objekti) iz Zagreba, GP »Primorje« iz 
Rijeke, GP »Ivan Lavčević« iz Splita, GP »Gradnja« 
i »Tehnobetona« iz Osijeka. Sva ova poduzeća u 
Hrvatskoj postepeno prelaze na suvremene načine 
proizvodnje stanova. 


Ing. Žeželj je projektirao taj polumontažni ske¬ 
letni sistem od prednapregnutog betona, kome je 
jedan od glavnih elemenata kasetirana prednapre- 
gnuta međuspratna konstrukcija. 

Citiramo autora: 

»U Beogradu, na ušću Save u Dunav, otvoreno 
je jedno veliko gradilište, na kome treba da se iz¬ 
gradi novi dio Beograda. Na tom terenu otvorile 
su se skoro neograničene mogućnosti istraživanja, 
postavljanja novih sistema, sticanja iskustava i us- 
poređenja raznih ideja i raznih koncepcija (si. 1). 

Na samom početku pošlo se putem traženja rje¬ 
šenja koja bi mogla zadovoljiti uslove tipizacije 
određenih elemenata prefabrikacije, ne sprečava¬ 
jući izvršenje postavljenih arhitektonskih i urbani¬ 
stičkih zadataka i težnji kod građenja ovog novog 
grada. 

Svaka nova četvrt podvrgnuta je natječaju za 
najbolje urbanističko rješenje, bez ikakvih ograni¬ 
čenja i bez smjernica ili preporuka u pravcu indu¬ 
strijalizacije građenja. Pri takvim uslovima — sa¬ 
svim slobodnog arhitektonsko-urbanističkog rješa¬ 
vanja — nije bilo jednostavno postaviti rješenje 
koje bi, poštivajući ovu slobodu, istovremeno omo¬ 
gućilo industrijalizaciju građenja. 

Novo rješenje išlo je zatim da izazove što manje 
promjena u odnosu na navike projektanata, u kraj¬ 
njoj liniji da se prođe sa što manje otpora. 

Zemljište na kome treba da se izgradi novi grad 
izuzetno je slabo, u gornjim slojevima muljevito i 
močvarno tlo na ušću dvije velike rijeke. Ovakvo 
zemljište zahtijevalo je otklanjanje svakog suvi¬ 
šnog kilograma težine. Za spratnost od 5—15 spra- 
tova, na zemljištu slabe nosivosti dolazio je, skoro 
isključivo, skeletni sistem građenja. 

Uslov male težine zahtjevao je primjenu naj¬ 
lakših konstrukcija od kvalitetnog prednapregnu- 



Sl. 2: Panorama završnog bloka 


Želimo se, međutim, posebno zadržati na pri¬ 
mjeni prefabricirane skeletne konstrukcije od pred¬ 
napregnutog betona u izgradnji Novog Beograda, 
kojoj naš časopis još nije dao širi publicitet. 

Ing. Branko Žeželj, direktor Instituta za is¬ 
pitivanje materijala Srbije stavio nam je na raspo¬ 
laganje tekst i slike, po kojem je sastavljen prikaz 
koji slijedi. 


tog betona. U prvim rješenjima pošlo se je od os¬ 
novne koncepcije: zamijeniti tradicionalni armira- 
no-betonski kostur s montažnim kosturom, a ka¬ 
snije, postepeno rješavati druge elemente u pravcu 
što potpunije industrijalizacije građenja stana. 

Laki montažni betonski kostur kod koga je osi¬ 
gurana puna monolitnost — ako je istovremeno do¬ 
voljno jednostavan — otvara put masovnoj prefa- 

brikaciji u visokograđnji. Insistirajući samo na jed¬ 
nom uslovu — jednakom međusobnom razmaku 
među stupovima — moguća su najrazličitija arhi¬ 
tektonska i urbanistička rješenja zgrada od 5 do 
25 katova, s najrazličitijim osnovama zgrade i 
stana. 


SI. 4: Proizvodnja stanova po projektu Ing. Zeželja 

Skeletna konstrukcija je prilagođena još u ne¬ 
kim pojedinostima željama arhitekata: konstruk¬ 
cija međuspratnih ploča tako je odabrana, da do¬ 
zvoljava slobodno postavljanje i pomicanje unu¬ 
trašnjih zidova tj. pruža slobodu oblikovanja stana. 

Uz vanjske stupove mogu se na jednostavan 
način dodati prefabricirane konzolne ploče, koje 


omogućavaju slobodno postavljanje vanjskih zido¬ 
va, bilo na kraju konzole ili uz stupove (si. 6). 

Mala visina prednapregnutih podvlaka omogu¬ 
ćava da se ostvari jednaka konstruktivna visina od 
podvlaka i međukatne konstrukcije. Na iznijetim 
primjerima konstruktivna visina od 25 cm daje 
ravnu donju stropnu površinu. 


SI. 6: Prefabricirane konzolne ploče na fasadi 


SI. 3: Jedno od arhitektonskih rješenja 


SI. 5: 9-katni objekt od skeletne konstrukcije — 
projekt Ing. Zeželj 


S jednom, eventualno dva, tipizirana rasporeda 
stupova moguća su arhitektonska rješenja osnova 
zgrada svakog oblika: pravokutnog, križastog, U 
oblika, L oblika i dr. Deset različitih arihtektonskih 
rješenja ostvareno je do sada u Beogradu u jed¬ 
nom jedinom rasteru (modulu) 4,2 X 4,2 m (si. 2, 
3, 4, 5). 


Čineći svojom zamisli konstrukcije koje daju 
najveće moguće ustupke arhitektonskom rješava¬ 
nju, a braneći čvrsto samo jednu poziciju: obaveznu 
primjenu tipiziranih prefabriciranih elemenata 
konstrukcije, mislimo da je učinjen korak naprijed. 
Prvi rezultati ukazuju na mogućnost široke pri¬ 
mjene prefabrikacije bez oštrijeg otpora arhitekata. 
Rješenje prefabriciranog kostura nađeno je u pred- 
napregnutom betonu, jer svaki sastav stegnut pred- 
naprezanjem predstavlja besprijekornu cjelinu, 
tako da se može reći, da je primjenom prednapreg- 
nutog betona otpao problem sastava. Ostvarena je 
puna monolitnost uz istovremeno potpunu montaž- 
nost. 

Cijeli skeletni sistem sastoji se iz dvije vrste 
elemenata: stupova koji idu neprekinuto kroz tri 
kata i međukatnih ploča, koje pokrivaju cijeli pro¬ 
stor između 4 stupa. Veza između stupova i ploča, 
kao i monolitnost cijele tavanice, ostvaruje se po- 
dužnim i poprečnim podvlakama od prednapregnu- 
tog betona. Kroz stupove, u visinama katova, ostav¬ 
ljene su rupe za provođenje konstinualnih kablova 
u podvlakama, a samim prednaprezanjem podvlaka 
ostvarena je monolitnost cijele katne tavanice i si¬ 
guran spoj sa stupom (si. 7). 


Nastavak stupova je izuzetno jednostavan, ar¬ 
matura iz gornjeg stupa ulazi u duboke rupe 
ostavljene u donjem stupu, koje se ispunjavaju ko- 
loidnom cementnom emulzijom. 

Jedan od najvažnijih elemenata jeste pojedi¬ 
načna međuspratna ploča tipizirana i uvijek jed¬ 
naka za sve katove i za sve zgrade. Ploča je izu¬ 
zetno lake kasetirane konstrukcije s roštiljno po¬ 
stavljenim prednapregnutim rebrima; zajedno s 
plafonskom ravni težina ostaje u granicama od 




SI. 7: Shema skeletnog sistema stupova i međuspratnih ploča 


Kod zgrada sa srednjom katnošću, stupovi mogu 
ići neprekinuto na cijeloj visini zgrade. Kod viso- 
kokatnih zgrada stupovi mogu ići neprekinuto kroz 
tri kata. Svi dijelovi stupova su tipizirani i primje¬ 
njivi kod raznih tipova zgrada, polazeći od krovne 
ravni prema temelju (si. 8). 

Na stupovima nema nikakvih konzola niti ostav¬ 
ljenih ankera za vezu s podvlakom. 



160—190 kg/m 2 , u zavisnosti od načina formiranja 
kaseta i stropa (si. 9 i 10). 

Kod prvih opita kazete su izrađivane od duri- 
sola, kasnije od fazera, bez stropa. Danas se rade 
ploče sa stropom i kazetama od kartona. Kasete se 
postavljaju na međusobnom rastojanju od 4 cm, 



SI. 8: Gradilište u Novom Beogradu 


SI. 9: Montaža meduspratnog elementa 

tako da formiraju kanale za betoniranje rebara i 
služe kao osnova za betoniranje tanke gornje ploče. 
U svakom rebru se ostavlja kanal kroz koji se po¬ 
slije stvrdnjavanja betona provlače žice i obavlja 
prednaprezanje. 



SI. 10: Montaža stupova i ploča 


Kod prvog rješavanja, podvlake su bile betoni¬ 
rane i prednaprezane na licu mjesta. Sistemom 
montažnih čeličnih okvira omogućeno je postavlja¬ 
nje ploča i betoniranje podvlaka. Po ovom sistemu 
izrađeno je oko 4.000 stanova. Ostvareni su odlični 
rezultati: monolitnost i lakoća konstrukcije, jedno¬ 
stavnost i ekonomičnost, a brzina građenja bila je 
kat nedjeljno, pri čemu se čekalo na stvrnjavanje 
betona. 

U daljnjem rješavanju otišlo se naprijed u prav¬ 
cu veće montažnosti i ubrzanju radova: podvlake su 
uključene u izradu ploče. Svaka podvlaka podije¬ 
ljena je u tri dijela, dva dijela su montažna i čine 
sastavni dio ploče, treći, srednji dio nema nosivu 
funkciju i služi za provođenje kablova — betonira 
se naknadno, nezavisno od prednaprezanja. Ovim 
novim rješenjem podvlaka, omogućena je velika 
brzina montaže kostura, jer je dovoljno 24 sata za 
stvrdnjavanje cementnog maltera na sastavima do 
izvršenja prednaprezanja. 

Uz vanjske stupove mogu se dodati prefabrici- 
rane konzolne ploče, koje se utvrđuju istovremeno 
s prednaprezanjem podvlaka. 

Svaki sastav stegnut prednaprezanjem predstav¬ 
lja jednu bezprijekornu cjelinu sposobnu da primi 
sve napone koji se javljaju u jednom presjeku. Ba¬ 
zirajući se na ovoj osobini prednapregnutog betona, 
postavljeno je ovo novo rješenje prefabriciranog 
kostura. Bez obzira na neobičnost ovog rješenja, na 
sastavima između podvlaka i stupa vlada višestruka 
sigurnost, jer su horizontalne sile od prednapre¬ 
zanja znatno veće nego vertikalne reakcije koje 
vladaju na sastavu. 

Na jednoj opitnoj građevini Instituta za ispiti¬ 
vanje materijala u Beogradu, obavljena su ispiti¬ 
vanja proizvodnje, montaže i nosivosti pojedinih 


elemenata, kao i spojeva između njih. Ispitivana 
su probnim opterećenjem do pojave prvih pukotina. 
Evo nekoliko podataka o rezultatima: 

1. Računsko opterećenje 


Težina ploče s podvlakama i stropom 

168 

kg/m 2 

Zvučna izolacija, zaštitni beton i parket 

84 

>> 

Pregradni zidovi. 

125 

>> 

Krisno opterećenje. 

150 

>> 

Ukupno: 

527 

kg/m- 


2. Tanka gornja ploča debljine 3 cm, nije armi¬ 
rana, a nalazi se u prednapregnutom stanju, opte¬ 
rećena je koncentriranom silom od 185 kg u sredini 
i jednako podijeljenim opterećenjem od 540 kg/m 2 , 
bez ikakvih vidljivih promjena. 

3. Kod križno postavljenih rebara uočene su 
prve pukotine pri opterećenju od 1158 kg/m 2 , tj. 
pri koeficientu K = 2,10 u odnosu na ukupno ra¬ 
čunsko opterećenje od 527 kg/m 2 . 

4. Kod istog opterećenja od 1158 kg/m 2 , odnosno 
pri koeficientu K = 2,10, nisu kod podvlaka opa- 
žene pukotine. 

5. Podvlake su elastično ukliještene u stupove 
s 45—50°/o punog uklještenja. 

6. Spoj između tavanica i stupa opterećen je do 
dvostrukog ukupnog opterećenja, bez da su uočene 
ikakve deformacije. U ovom presjeku postoji više¬ 
struka sigurnost. 

Smatramo da nam ostvareni rezultati daju osno¬ 
va za zaključak: da je u usporedbi s tradicionalnom 
armiranobetonskom konstrukcijom ostvarena eko¬ 
nomičnost u materijalu, radu i brzini građenja, osi¬ 
guravajući istovremeno punu sigurnost konstruk¬ 
cije. 

Uspješno rješenje montažnog kostura omogućuje 
jednostavno, a po konstrukciji i materijalu raz¬ 
novrsno rješenje ostalih elemenata zgrade, vanjskih 
i unutrašnjih zidova. Otvaraju se mogućnosti tipi¬ 
zacije prozora, vrata, instalacija i dr. 

Nama se čini, da smo na dobrom putu, kako u 
pogledu proširenja mogućnosti industrijalizacije 
građenja u stambenoj izgradnji, tako i na putu 
otvaranja novih i znatnih mogućnosti proširenja 
primjene prednapregnutog betona u visokogradnji.« 

Zaključak 

Sve iznijeto u ovom prikazu potvrđuje da je 
naše građevinarstvo na dobrom putu napuštanja 
klasičnog rada u gradnji stanova i da prvi napori 
i rezultati pri prijelazu na industrijski način gra¬ 
đenja stanova kao potrošne robe potvrđuju origi¬ 
nalnost naših nastojanja, a ne i kopiranja u cjelosti 
stranih dostignuća. 

Sva do sada ostvarena inženjerska i arhitekton¬ 
ska djela jugoslavenskog građevinarstva u poslije¬ 
ratnom periodu to potvrđuju i ulijevaju nadu, da 
smo vlastitim snagama na najboljem putu uvrstiti 
se u suvremeno svjetsko građevinarstvo. 

Milan Jančiković 

192 m VISOKI ČELIČNI LUK U ST. LOUISU 

.(Der Stahlbau, Berlin, januar 1964) 

Grad St. Louis (SAD) osnovan je 1764. Osnovali 
su gao kao vojnu tvrđavu Francuzi. Grad je došao pod 
američku upravu 1804. g., kada je Napoleon prodao 
američkom predsjedniku Jeffersonu 2,2 miliona km 2 
dotadašnjeg francuskog teritorija za 15 miliona dolara. 
Time je otvoren put američkom širenju prema zapadu. 

Ideja za podizanje »Jeffersonovog spomenika naci- 
nalne ekspanzije« rodila se još 1935. g., a u 1947. g. 
usvojen je, poslije javnog natječaja, projekt poznatog 
američkog arhitekta finskog porijekla Eero Saarinena 
o podizanju ogromnog luka visine 192 m usred novog 
parka na obali rijeke Mississippi. Taj luk bi trebao 
da simbolizira most između stare tvrđave i kasnijih 
»vrata za zapad« (si. 1). 



SI. 1: Maketa spomenika na obali rijeke Mississippi 


Sada je taj luk u gradnji. S visinom od 192 m to će 
biti najviši američki spomenik (visina spomenika Wa- 
shingtonu u istoimenom gradu iznosi 169 m). 

Spomenik ima oblik inverzne lančane linije. Svi 
presjeci luka su istostranični trokuti. Jedan ugao tro¬ 
kuta je okrenut prema unutrašnjosti luka, dok nasu¬ 
prot ležeća stranica trokuta sačinjava vanjski plašt 
luka. Presjeci luka se smanjuju od temelja prema tje¬ 
menu. Trouglasta potka luka je izvedena u ćelijastoj 
konstrukciji, pri čemu je ukrućena unutrašnja stijena 
izvedena od običnog konstruktivnog čelika, a vanjska 
stijena od brušenih glatkih ploča od nerđajućeg čelika. 
Svi spojavi na vanjskim površinama luka se tupo na¬ 
stavljaju i zavaruju. Vanjske i unutarnje stijene luka 
spajaju se razupiračima. U donjoj polovini luka (tač- 
nije: dijelu luka do visine 91 m od zemlje) ispunjen je 
prostor između vanjske i unutrašnje stijene betonom 
marke 350, kome se naknadno daje prednapon. 

Šuplja unutrašnjost luka služit će za smještaj dizala 
i stuba. U tjemenu luka je predviđena staklena plat¬ 
forma za razgledavanje okoline. Jedno specijalno dizalo 
će moći da otpremi za 2 minute 40 osoba do tjemena 


luka. Pored toga će biti instalirana dva obična dizala, 
koja će dizati 21 osobu do visine od 112,5 m, odakle će 
voditi stube do tjemena luka. Posebno stubište sa 1076 
stuba vodit će od terena do tjemena luka. U razgledni 
u tjemenu bit će mjesta za 80 osoba. 

Osnovni tehnički podaci su ovi: 


udaljenost vanjskih površina luka u nivou 


terena 

192 m 

dužina stranica luka u osnovici 

16,4 m 

u tjemenu 

5,2 m 

udaljenost između unutrašnje i vanjske 


stijene luka u osnovici 

0,91 m 

u tjemenu 

0,20 m 

dubijina temelja 

18,2 m 

debljina ploče vanjske stijene luka 

6,3 mm 

unutrašnje stijene luka 

9,5 mm 

u uglovima unutrašnje stijene 44,5 mm 

ukupna težina luka: čelik 

4652 t 

beton 

11000 t 

Beton u temeljima je marke 175 (samo gornji sloj 


debljine 3 m je marke 210). Dobra veza luka s teme¬ 
ljima osigurana je kotvenim šipkama ugrađenim u bli¬ 
zini triju uglova luka. U svaki ugao smješteno je pa¬ 
ralelno s uzdužnom osi luka po 126 čeličnih šipki pro¬ 
mjera 32 mm. Šipke su smještene u fleksibilne kana- 
liće (cijevi), tako da se betonu, kad on postigne izvje¬ 
snu čvrstoću može dati prednapon. Prednapinjanje se 
obavlja u slojevima. Šipke se dobavljaju u dužinama 
3,65 m i nastavljaju pomoću obujmica i vijčanih na- 
reza na šipkama. Sila napinjanja po jednoj šipci iznosi 
64,5 t ili 8000 kg/cm 2 . Ovo prednapinjanje betona u 
smjeru uzdužne osi luka od osobite je važnosti s obzi¬ 
rom na to da se montaža luka obavlja u dvije polovine. 
Ono treba da preuzme sva ekscentrična opterećenja kod 
•montaže i postrana opterećenja vjetrom. 

U skladu s američkim federalnim propisima optere¬ 
ćenje vjetrom je uzeto u račun sa 122 kg/m 2 u podnožju 
i 270 kg/m 2 u tjemenu luka. Uz najnepovoljnije oda¬ 
brano opterećenje iznosit će prema statičkom računu 
postrani pomak tjemena luka 54 cm. Prve aerodinamič- 
ne studije izvršene su još 1948. g. Kasnija istraživanja 
su pokazala da nikakve brzine vjetra ne mogu dovesti 
do oscilacija luka po čitavoj dužini, i to zbog toga što 
se presjek luka po dužini mijenja. 

Stalnost luka ispitivao je i prof. Sattler s tehničkog 
fakuteta u Berlinu. Uz pretpostavku sekundarnih de¬ 
formacija i Engesserov modul elastičnosti dobiva se još 
uvijek faktor sigurnosti veći od 6. 

Pojedini elementi luka su visine 1,82 m. Stranice za 
njih izrađuju se u tvornici u Pittsburghu i dopremaju 
željeznicom u St. Louis. Tamo se one odvoze na gradi¬ 
lište i deponiraju. Prilagođavanje tih stranica, te nji¬ 
hovo sklapanje u prostorne trokutaste elemente visine 

l, 82 m i zavarivanje obavlja se na platou veličine 17/38 

m, isbetoniranom u neposrednoj blizini luka. 

Montaža trokutastih elemenata u donje dijelove luka 

(do visine 22 m nad terenom) obavljana je uz pomoć 
običnih pokretnih kranova nosivosti 70 t odnosno 55 t, 
kojima su elementi bili dizani na svoje pravo mjesto. 
Fino reguliranje položaja trokutastih elemenata obav- 

ljano je pomoću triju vretenastih dizalica (u svakom 
uglu po jedna). Zatim su bili zavareni horizontalni ša¬ 
vovi (u stvari šavovi na sastavima u ravninama oko¬ 
mitim na uzdužnu os luka) i ugrađen beton u prostor 
između vanjske i unutrašnje stijene. Kasnije je tom 
betonu dan prednapon okomito na stijene. 



SI. 3: Slika pomoćne rešetkaste konstrukcije koja će biti 
montirana na koti + 161 m 


Za montažu viših dijelova luka (iznad kote -f- 22 m) 
služi derik kran specijalne konstrukcije, koji se penje 
po kolosijeku smještenom na vanjsku stranicu dovrše¬ 
nog dijela luka (si. 2). Kran je težak 41 tonu. Na kolo¬ 
sijeku su montirane saonice 11/7 m, koje omogućuju da 
se radna površina krana stalno održava u horizontal¬ 
nom položaju. Ta radna površina je velika 14/10 m, a 
na njoj je montirano i skladište alata, klimatiziran pro¬ 
stor u kome radnici uzimaju hranu i sanitarna prosto¬ 
rija. Veza s tlom održava se pomoću telefona i UKV ra¬ 
dija. Dužina derik krana iznosi 30 m, a isturenog kraka 
još 10 m. 


Tačnost rada na montaži kontrolira se optički, noću. 
Tolerancija je propisana sa 0,08 cm. 

Da bi se montaža posljednjih segmenata luka mogla 
obaviti s potrebnom tačnošću i bez trvenja, predviđeno 
je da se na koti + 161 m između dviju polovina luka 
privremeno montira pomoćna horizontalna rešetkasta 
konstrukcija, koja će biti u stanju da preuzme hori¬ 
zontalnu silu od 285 t (si. 3). Montaža i demontaža ove 
privremene konstrukcije obavit će se također pomoću 
derik kranova. 

Troškovi prve faze izgradnje ovog spomenika pred¬ 
viđeni su sa 30 miliona dolara. Konsultant je inženjer¬ 
ski biro Severud-Elstad-Krueger iz New Yorka (statičar 
dr Hanskarl Bandel). Čeličnu konstrukciju izvodi tvrtka 
Des Moines, Pittsburgh. Ugovoreni iznos 8,5 miliona do¬ 
lara. Prikaz je napisao dipl. ing. Horst Schneider. 

B. P. 

METODE ZA POBOLJŠANJE ŽELJEZNIČKOG 
DONJEG STROJA 

(Die Bundesbahn, Darmstadt, novembar 1963.) 

Oštra zima 1962/63. god. ponovo je podsjetila struč¬ 
njake na vezu između nosivosti donjeg stroja i bespri¬ 
jekornog položaja kolosijeka. Ako planum pod utjeca¬ 
jem oborina ne može više da preuzme opterećenja koja 
se prenose odozgo, on se deformira, u pružnom trupu 
stvaraju se »šljunčane vreće«. Kod smrzavica, opet, 
često dolazi do uzdizanja planuma i do velikih šteta u 
periodu odmrzavanja. 

Ranijih godina nije se na Njemačkim saveznim že¬ 
ljeznicama (DB) posvećivalo dovoljno pažnje ovim po¬ 
javama. Međutim, sve intenzivnija elektrifikacija pru¬ 
ga, spojena s povećanjem prometnih brzina i osovinskih 
pritisaka, te s pojačanjem gornjeg stroja zahtijeva da 
se odgovarajuće poboljša i kvalitet donjeg stroja. 

A. Bethauser, savjetnik u centralnom uredu DB u 
Miinchenu izlalaže metode koje te željeznice primje¬ 
njuju da bi se osigurala odnosno povećala nosivost do¬ 
njeg stroja. On ih razvrstava ovako: 

1. Ugradnja tamponskog sloja. Dobro 
zgusnutim slojem šljunka i pijeska pravilne granula- 
cije smanjuju se specifični pritisci na planum i oteža¬ 
vaju njegove deformacije. Tamponski sloj treba da dje¬ 
luje i kao prepreka za prodiranje finih čestica tla iz 
pružnog trupa u tucanički zastor i zato treba da sadrži 
i odgovarajući procenat finih čestica. Da bi tamponski 
sloj mogao pružiti i efikasnu zaštitu planuma od smr¬ 
zavica, on treba da bude odgovarajućeg granulometrij- 
skog sastava prema poznatim principima. 

Primjena ove metode često je otežana time što bi 
materijal za tampon trebalo dovoziti iz velikih udalje¬ 
nosti, čime se znatno povećavaju troškovi. Troškove sa¬ 
nacije povećavaju i radovi na otkopu planuma, odvozu 
suvišne zemlje itd. u svim slučajevima kada visinska 
kota kolosijeka treba da ostane ista i poslije ugradnje 
tampona. 

2. Povećanje nosivosti pružnog tru- 
p a. Ono se obavlja dodatkom veznih sredstava. Ovaj 
način je ekonomičan samo ako se materijal pružnog ti¬ 
jela može obrađivati strojem (tj. da u njem nema većeg 
kamenja), nadalje ako se mehanizacija može koristiti 
kontinuirano i ako su odnosne dionice duge barem 200 
m. Kao vezno sredstvo dolaze u obzir vapno, cement, 

bituminozni i ostali materijali, ali je do sada na DB 
primjenjivano samo vapno, te pokusno sulfitna lužina. 

Vapno se najčešće primjenjuje kod ilovastog i gli¬ 
nenog materijala. Djelovanje vapna se sastoji u tom da 
ono tlu oduzima suvišnu vodu, te poobljšava konsisten- 
ciju i strukturu tla. Nosivost tla se pri tom često pove¬ 
ćava od 0,4 kg/cm na 2 kg/cm 2 . Prije ugradnje vapna 
se odstrane kolosijek i tucanički zastor, te planumu 
dade odgovarajući pad. Zatim se ručno ili zasebnim 
strojem posipa vapno, najbolje u obliku fino mljeve¬ 
nog pečenog vapna. Potrebna količina iznosi oko 17 
kg/m 2 planuma. Rastresanje tla i njegovo miješanje 
s vapnom vrši se samo iznimno ručno. Najbolje je upo¬ 
trijebiti specijalni stroj. Stroj rastresa zemlju i mi¬ 
ješa ju s vapnom na dubinu 20 do 25 cm. Stroj prolazi 
radilištem dotle dok se ne dobije jednolična smjesa. Po 
potrebi se dodaje voda, redovno pomoću motornih ci¬ 
sterni prskalica. Zatim se planum izravna grederom 
i uvalja najprije ježevima, pa valjkom s gumenim toč- 
kovima ili glatkim valjkom s ugrađenim vibratorom. Po 
potrebi se stabilizira pružni trup i većih dubijina (npr. 
do 40 cm, u dva sloja po 20 cm). 

Sulfitna lužina primijenjena je pokusno na jednoj 
dionici, gdje je sadržaj vode u materijalu nasipa izno¬ 
sio oko 25°/o. Stabilizacija je obavljana sličnim postup¬ 
kom kao kod primjene vapna. Najprije je dodavana lu¬ 
žina pomoću prskalice montirane na autocisternu. Za¬ 
tim je poslije nekoliko prolaza stroja za miješanje pla¬ 
numu dodavan ručnim prskalicama natrijev dihromat 
(odnos lužine prema kromovoj soli iznosio je 85 : 15). 
Poslije toga je stroj za miješanje prolazio planumom 
sve dok nije postignuta jednolična smjesa. Valjano je 
s 10 t teškim valjkom na gumenim točkovima i s glat¬ 
kim valjkom s ugrađenim vibratorom. 

3. Zatvaranje planuma kod neposto¬ 
janog pećinskog tla. Kad se tlo sastoji od škri- 
ljaca ili gnajsa, koji se raspadaju pod utjecajem atmo- 
sferilija, sanacija se često najuspješnije izvodi nanaša- 
njem nepropusnog zaštitnog sloja od bituminozne sipine 
ili pijeska na izravnani planum. 

4. Drenovi od pijeska. Ako je pružni na¬ 
sip visok i sastavljen od lošeg materijala, nije uvijek 
za sigurnost pruge dovoljno ugraditi šljunčani tampon 
i stabilizirati gornje slojeve nasipa. U takvim slučaje¬ 
vima često su pomogli drenovi od pijeska. To su verti¬ 
kalne rupe promjera 15 do 20 cm izbušene u pružnom 
tijelu i napunjene pijeskom. Ovi »pješčani stupovi« isu- 
šuju pružno tijelo, a istovremeno i sami predstavjljaju 
nosiv element. Rupe se redovno buše ručno specijalnim 
svrdlom, zatim se u njih sipa pijesak i pažljivo nabija. 
Rupe se buše na uzajamnu udaljenost 1,0 do 1,5 m, na¬ 
izmjence s jedne i s druge strane tračnica. 

Da bi uspjeh sanacionih radova bio potpun, treba 
ih izvoditi pažljivo, uz primjenu adekvatne mehaniza¬ 
cije, te stalno kontrolirati postignute rezultate, kako 
za vrijeme izvođenja radova na sanaciji, tako i kasnije. 
Kontrola se odnosi na ispitivanje optimalnog dodatka 
vode, zgusnutosti materijala, otpornosti na pritisak i 
ostalo. Kod DB su metode kontrole (precizne i pribli¬ 
žne za dnevnu primjenu) na visokom nivou. U novije 
se vrijeme za kontrolu zbijenosti planuma i tamponskog 
sloja koriste i izotopi. 


Svrha sanacionih radova, tj. sigurnost saobraćaja uz 
velike brzine i teška osovinska opterećenja, neće se po¬ 
stići, ako oni ne budu praćeni stalnom brigom za efi¬ 
kasno odvodnjavanje gornjeg stroja i pružnog tijela. 

B. P. 

ANKETA O IZBORU MATERIJALA ZA ZAŠTITNI 
SLOJ KOD GRADNJE REAKTORA 

(Die Bautechnik, Berlin, januar 1964.) 

Nuklearna tehnika razvijena je do sada u Saveznoj 
Republici Njemačkoj u tolikoj mjeri da se može preći 
na izgradnju reaktora za proizvodnju električne ener¬ 
gije. Kod njih je, međutim, od naročite važnosti eko¬ 
nomičnost izgradnje, pa su u vezi s time posljednjih 
godina obavljane studije o najoptimalnijem izboru za¬ 
štitnog biološkog sloja. Pokazalo se da ne postoje je¬ 
dinstvena rješenja, već da će za pojedine projekte tre¬ 
bati odabrati najpovoljniji materijal individualno. 

Da bi se, ipak, olakšao prethodni izbor materijala 
zatražila je Visoka tehnička škola u Hannoveru 1961. 
god. podatke za 230 do tada izgrađenih reaktora (od 
čega 200 u zapadnim i 30 u istočnim zemljama). Primila 
je, međutim, samo 120 odgovora (iz zapadnih zemalja), 
ali su za anketu bili upotrebljivi podaci za 104 reaktora. 
Ti se podaci odnose na 47 istražnih reaktora, 33 speci¬ 
jalna reaktora (na brodovima, avionima i si.) i 20 reak¬ 
tora za proizvodnju energije. 

U većini slučajeva za zaštitni sloj je bio upotrebljen 
normalan konstruktivni beton (uključivo i beton od 
zgure) težine 2,3 do 2,5 t/km 8 , kao što se vidi iz ovog 
pregleda: 


broj 

reaktora 

°/o 

običan konstruktivni beton 

55 

52 

beton s agregatima od barita 

18 

17 

beton od magnetita 

13 

13 

beton od limonita 

3 

3 

beton od barita 

7 

7 

ostali materijali 

8 

8 

ukupno 

104 

100 


Po pojedinim namjenama učešće je u postocima ovo: 


istraživački 

reaktori 

__ ; • i • reaktori za 

reaktori P roizvodn j u 
ea 0 energije 

običan konstruktivni 




beton 

38 

51 

85 

beton od barita 

28 

10 

5 

beton od magnetita 




i limonita 

19 

10 

5 

ostali betoni i 




ostal imaterijali 

15 

29 

5 

ukupno 

100 

100 

100 


Kao što se vidi, kod reaktora za proizvodnju ener¬ 
gije u primjeni je pretežno normalni građevinski beton. 
Prikaz je napisao dipl. ing. W. Binnewies. 

B. P. 

KOLICA ZA GRIJANJE TRAČNICA 

(Civil Engineering, London, januar 1964.) 

U Londonskom transportu dovršeni su pokusi s pru¬ 
žnim kolicima za grijanje tračnica, koja omogućavaju 
da se oslobađanje dugačkih zavarenih tračnica od uz¬ 
dužnih napona obavi u svako doba godine (izuzev naj¬ 
hladnije dane) i kolica su sada u redovnoj upotrebi. 
Prije uvođenja novih kolica oslobađanje od napona 
obavljalo se samo kada je srednja temperatura tračnica 
bila između 18 i 20° C. 

Kolica su izrađena po uzoru na kolica koja koriste 
Britanske željeznice, ali su na njima provedene izvjesne 
modifikacije. Ona su prilagođena za primjenu kod trač¬ 
nica s dvije glave, a lagane su konstrukcije (slika). Ima¬ 
ju 4 točka, a pogon je na sličan način kao kod bicikla. 
U svakom uglu kolica smještena je po jedna boca pro- 
pana težine 45 kg. Od boca vode fleksibilne cijevi do 
grijača. 



Grijači se sastoje od krovića od čeličnog lima zašti¬ 
ćenih aluminijskim naličem otpornim na vrućinu, i od 
plamenika. Krovići su montirani svaki na po dva mala 
točka. Točkići su nešto širi nego glava tračnice po kojoj 
se kreću, a obostrani rubovi na točkićima drže kroviće 
u položaju paralelnom s tračnicama. Sistemom poluga 
svaki krović može se sam za sebe postaviti u željeni 
položaj. Na kraju bližem kolicima svaki krović ima 
ugrađene po dvije cijevi s plamenicima za propan. 

Na kolicima su montirane dvije snažne svjetiljke 
s reflektorima, da bi se rad mogao obavljati i noću. 

Had počinje time da se na cijelom šinskom traku 
(izuzev prvih 9 m na fiksnom kraju) odstrane klinovi 
iz šinskih stolica i kod svakog 12-og praga umetne iz¬ 
među donje površine tračnice i stolice jedan manji va¬ 
ljak, a između vertikalne stranice tračnice i stolice je¬ 
dan veći valjak. Na svakih 36 m obilježi se na tračnici 
i na stolici vertikalna crta, koja služi za mjerenje re¬ 
zultata. Zatim se zapale plamenici, obavi reguliranje 
pritiska plina, krovići spuste do tračnica i jedan čovjek 
okretanjem pedala na kolicima polako pokreće kolica 
prema slobodnom kraju tračnica. Pri tom se stalno 
mjeri temperatura i po potrebi regulira pritisak plina. 
Ekipa radnika ide neposredno iza kolica, vadi valjke 
između tračnica i stolice i ponovo namješta klinove. 
Najzad se na početku i na kraju šinskog traka označi 
kočićima tačan položaj tračnica zbog kasnije kontrole. 

B. P. 


NOVI AUTOBUSNI KOLODVOR SA 3 ETAŽE 
U NEW YORKU 

(La Technique des Travaux, Liege, decembar 1963.) 

Početkom 1963. g. u New Yorku je predan prometu 
novi most preko rijeke Harlem sa 8 saobraćajnih traka, 
koji će služiti isključivo za međugradski saobraćaj (dok 
će stari most preko Harlema ubuduće biti čisto lokalni 
most). U isto vrijeme predan je prometu i novi auto- 
busni kolodvor, koji je smješten u najsjevernijem dijelu 
Manhattana, po prilici u sredini između novog mosta 
preko rijeke Harlem i postojećeg mosta G. Washington 
preko rijeke Hudson (si. 1). 



SI. 1: Pogled na novi autobusni kolodvor i na most 
Georgea Washingtona preko rijeke Hudson 


Izgradnjom novog mosta omogućena je u sjevernom 
dijelu grada, u smjeru od istoka prema zapadu trans¬ 
verzalna saobraćajnica duga 11 km, kojom će se vozila 
moći kretati bez zaustavljanja, a izgradnjom novog ko¬ 
lodvora povezana je ta nova saobraćajnica s podzem¬ 
nom željeznicom, te gradskim i prigradskim autobu¬ 
sima. 

Novi kolodvor će svakog dana primati 2000 autobusa 
i 50.000 putnika, od čega u periodima najjačeg saobra¬ 
ćaja 200 autobusa i 10.000 putnika na sat. 

Kolodvor je izgrađen od armiranog betona, prema 
projektu poznatog talijanskog stručnjaka P. L. Nervija. 
Kolodvor je dug 142 m, širok 56 m, a 3 etaže. U njem 
ima 36 kejeva za polazak autobusa. 

S dvostrukim rampama (ulaznim i silaznim) kolo¬ 
dvor je povezan s gornjom etažom mosta G. Washing- 
tona. Gornja etaža tog mosta služi prigradskom i lo¬ 
kalnom saobraćaju, dok donjom etažom prolazi eks¬ 
presni autoput. 

U produženju kolodvora, spojen s njim pomoću dva 
mosta iznad glavne njujorške ulice Brodwaya, nalazi 
se na nivou treće, najviše etaže kolodvora, prostor za 
parkiranje i okretanje autobusa (si. 2). 



SI. 2: Prostor za parkiranje i okretanje autobusa u 
produžetku treće etaže kolodvora 


Druga etaža kolodvora u kojoj se nalaze čekaonice, 
šalteri, bifei, brijačnice, trafike itd. Čitava je zatvorena 
i klimatizirana. U ostale dvije etaže, kroz koje prolaze 
autobusi, putnici su samo zaštićeni od nevremena. 
Druga etaža spojena je s prvom i trećom etažom sa 5 
dvostrukih pokretnih stuba. 


Dobro prirodno osvjetljenje treće etaže postignuto 
je razbijanjem površine krova na dva dijela. Šest pari 
trokutastih površina s osnovicom 20 m i visinom tro¬ 
kuta od 28 m nagnuto je pod kutem 15°, ostala površina 
krova je približno horizontalna (si. 3). Na taj način u 
krovu su stvoreni vertikalni trokutasti svjetlici, koji su 
kosim stupićima podijeljeni na manje trokutne osta- 
klene otvore. Podgled krovnih površina je kazetiran. 

Na vanjskim stijenama druge i treće etaže ponavlja 
se motiv kosih nagnutih stupova. 



SI. 3: Kolodvor u gradnji 


Konstrukcija je betonirana na licu mjesta. Nije 
mogao biti usvojen prijedlog projektanta da se upo¬ 
trebe prefabricirani elementi, jer bi s obzirom na nji¬ 
hovu glomaznost i težinu montažna bila nespretna i 
skupa. 

Vidljive površine betona ostavljene su neobrađene. 
Zato je posvećena naročita pažnja preciznosti oplate, 
granulaciji agregata i ugrađivanju betona, (uvučen 
zrak, vibriranje). 

Radovi na kolodvoru stajali su oko 14 miliona do¬ 
lara, a trajali su nešto manje od 2 godine. 

Prikaz u belgijskom časopisu napisao je Rene Bro- 
card. 

B. P. 


Kongresi -- 

DESETI MEĐUNARODNI KONGRES ZA 
HIDRAULIČKA ISTRAŽIVANJA 

Uvod 

Deseti Međunarodni kongres za hidraulička istraži¬ 
vanja održan je u Londonu od 2—5. septembra 1963. g. 
u prostorijama Društva građevinskih inženjera Velike 
Britanije. 

Za Kongres su bile raspisane ove četiri teme: 

1. Suvremena istraživanja u pomorskoj hidraulici 


2. Korelacija između predviđanja velikih voda i 
koncepcije brana 

3. Hidroelastične vibracije 

4. Suvremena otkrića kod hidrauličkih mašina i 
materijala. 

Uz temu 1 održano je predavanje prof. Taylora: 
»Talasi u plitkoj vodi«, a uz temu 3 predavanje prof. 
Jaegera: »Vibracije i rezonancija kod velikih hidroin- 
stalacija«. Ova dva predavanja su prikazana od strane 
autora, dok su drugi referati prikazivani od strane ge¬ 
neralnih izvjestilaca. 

Diskusione grupe su slobodno diskutirale, bez una¬ 
prijed pripremanih ili izlaganih referata o ovim pro¬ 
blemima: 

a) Transport materijala u cijevima 

b) Stabilni kanali u aluvijumu 

c) Novi instrumenti u hidrauličkim laboratorijama. 

Rad kongresa se odvijao paralelno u dvije sale, tako 

da je jedan učesnik mogao da prati polovinu kongres¬ 
nog programa. 

Glavna hidraulička laboratorija Engleske, koja s& 
nalazi u Walingfordu, nedaleko od Londona, posjećena 
je 6. septembra. 

Statistički podaci o referatima 

Na kongresu je podneseno 122 referata. Za pojedine 
teme od 1) do 4) bilo je redom 44, 23, 27 i 28 referata. 
Jugoslavija je prikazala 2 referata. 

Kongresu je prisustvovalo oko 500 učesnika, od čega 
10 iz Jugoslavije. 

Tema 1. Suvremena istraživanja u pomorskoj 
hidraulici 

Referati su obrađivali sve probleme koji se danas 
postavljaju iz oblasti pomorske hidraulike. 

Sedam referata se bavi teoriskim problemima tala¬ 
sanja: 

F. Biesel proučava pojave drugog reda kod gravita¬ 
cionih talasa i pokazuje kako se one mogu računati po¬ 
moću linearne teorije gravitacionih talasa. 

J. Larras analizira varijacije perioda talasa u toku 
njegovog kotrljanja. Ove varijacije su vezane za posto¬ 
janje kompleksnih harmoničkih oscilacija kod talasa 
u prirodi, dok u hidrauličkim laboratorijama na mode¬ 
lima nema ničeg sličnog. 

M. Lates pokazuje da postoji određena zavisnost iz¬ 
među koeficijenta varijacije i asimetrije u funkciji iz¬ 
raza h m /H gdje je h m — visina talasa a H dubina mora. 

H. Lundgren govori o pritiscima i nivou energije 
talasa. 

E. Benassai studira varijacije pritisaka kod stojećih 
talasa, duž jednog vertikalnog zida. Eksperimentalno 
registriranje krive pritiska se analiziraju pomoću elek¬ 
tronske računske mašine. 

A. Mattsson proučava odbijanje gravitacionih ta¬ 
lasa. Obavljeno je 1.300 opita u cilju da se dođe do ko¬ 
eficijenata odbijanja talasa. Promjenjivi parametri su 
bili: strmina talasa, dubina vode i nagib objekta o koga 
se talas odbija. 

A. Brebner i J. Komphuis izvode jednadžbe za du¬ 
binu mora na kojoj se dešava kotrljanje talasa i kut pod 
kojim talasi napadaju obalu u trenutku kotrljanja, ako 
su poznate karakteristike talasa i njihov pravac na pu¬ 
čini. Njihove jednadžbe treba da korigiraju postojeće 
jednadžbe iz ove oblasti. 

Za inženjere su od praktične koristi jednadžbe koje 
su dali Brebner, Mattsson, i Benassai. Ovih 7 referata 
nisu dali neki značajniji napredak u teoriji. U njima 
su uglavnom razrade i proširene primjene poznatih 
teorija. 

Pet referata se bavi sa sličnošću modela i modelskom 
tehnikom. Tretira se stari problem određivanja raz¬ 
mjere modela s pokretnim dnom koje može biti pije¬ 
sak ili šljunak (2 referata S. Yalina), i razmjere modela 


ako su dva fluida različitih temperatura ili različite gu- 
stine (referati D. Barra i M. Abbotta). Peti referat go¬ 
vori o tačnijem reguliranju aparata za proizvođenje 
talasa na modelu (A. Smith). 

Ovih pet referata nam ne pružaju neke naročite no¬ 
vosti, ali su u svakom slučaju vrlo korisni za hidrauli- 
čare — eksperimentatore na modelu. 

Jedna veća grupa od 14 referata se odnosi na kreta¬ 
nje morskog nanosa uslijed talasa i odbranu morskih 
obala od štetnog dejstva talasa. Niz od 9 referata anali¬ 
zira kretanje nanosa duž morskih obala u prirodi i na 
modelima. Analizira se struja paralelna obali koju 
stvaraju talasi koji koso napadaju obalu, i to zona u 
kojoj se struja javlja i brzine ove struje. Analizira se 
količina vučenog i lebdećeg nanosa koga ove struje vu¬ 
ku u zavisnosti od karakteristika talasa i nanosa i daju 
se poprečni profili pješčanih plaža za vrijeme talasanja 
i posle talasa. 

Autori ovih referata su: Kemp, Edelman, Kondra- 
jev, Bruun i Battjes, Spataru, Watts, Russell i Dyke, 
Rance, Homma i Horikawa. Studije su teoriske i eks¬ 
perimentalne. 

Ovi referati predstavljaju znatan napredak u ana¬ 
lizi i studiji problema kretanja morskog nanosa; 5 re¬ 
ferata govori o zaštiti morskih obala od talasanja (Ma- 
he, Gomes, Corrado, Bonnefille i Germain, Kestner). 
Obrađuje se način zaštite obala pomoću tetrapoda, kla¬ 
sičnih napera i podužnih građevina, novih tipova obje¬ 
kata i usamljenih objekata. Ovi referati opisuju pojave 
i iskustva. 

Može se zaključiti da je postignut izvjestan napredak 
u načinu i sredstvima za zaštitu obala. 

Pet referata se odnosi na probleme prostiranja plime 
i oseke na ušćima rijeka i kanala u more (Supino, Com- 
bes i Boulan, Philpott, Allen, Harleman i Hoopes). Re¬ 
ferati se bave teoriskom analizom prostiranja talasa 
plime uz rijeke, modelskim ispitivanjima ove pojave 
i iskustvima iz prirode. Iznose se neki primjeri prosti¬ 
ranja plime i načini da se zaštite neke rječne luke od 
talasa plime. Za našu zemlju ovaj problem nije od 
praktičnog značenja. 

Tri referata govore o obrani morskih luka od tala¬ 
sanja (autori: Reid i Wađe, Balloffet i Rosselli, Lates). 
Opisuju se obrana luke Taranalei, produženjem glavnog 
lukobrana, obrana jednog uvučenog pristaništa izgrad¬ 
njom nasipa, i obrana pomoću bazena rezonatora. Sve 
što se u ovim referatima iznosi su poznate stvari. 

Pritisak talasa na objekte u moru obrađuju 3 refe¬ 
rata (autori: Hayashi i Hattori, Johansson i Reinius, 
Wilson). To su stari problemi određivanja pritisaka ta¬ 
lasa na lukobrane i cijevi položene na dnu mora. Daju 
se jednandžbe pomoću kojih se, po mišljenju autora, 
preciznije mogu odrediti ove sile, nego što je to bilo 
ranije. 

Najzad se šest referata odnosi na mjerenja karakte¬ 
ristika talasa i morskog nanosa u prirodi i na modelu. 
Autori ovih referata su: N. Russell, Jonsson, Vera-Gruz, 
Carver, Caldwell, Gole i Amie. Opisuju se moderni apa¬ 
rati za mjerenje karakteristika talasa, platforme u mo¬ 
ru na koje se ti aparti postavljaju, radioaktivni i fluo¬ 
rescentni traseri za praćenje kretanja morskog nanosa, 
i načini za mjerenje trenja i gubitka energije čestica 
na morskom dnu. Ovi referati daju najnovija iskustva 

kod metoda koje su u punom razvoju, pa je i njihovo 
značenje dosta veliko. 

U zaključku se može reći da dobar dio referata ove 
teme daje nešto novo i korisno razvoju pomorske hidra¬ 
ulike, ali uglavnom na eksperimentalnom polju rada 
i u tehnici mjerenja na modelu i u prirodi. 

Tema 2. Korelacija između predviđenja velikih voda 
i koncepcija brana 

Manji broj referata je direktno tretirao postavljenu 
temu. Autori su se izgleda trudili da materijale koje 
imaju na raspoloženju nekako povežu s temom i po¬ 
šalju na kongres. 

Tako dva referata govore o evakuaciji velikih voda 
preko brana. Lencastre opisuje evakuaciju velikih vo¬ 
da preko brana na rijeci Douro, sličnu stvar opisuje 
Drouin za branu Maniconagan 5. 

Veći broj refearta se odnosi na proračune i predvi¬ 
đanja rijetkih velikih voda na pojedinim rijekama. 

Kennard i Bass — uvode »normalne i maksimalne 
velike vode« i daju njihov proračun; 

Bhatti računa vjerojatnoću velikih voda na rijeci 
Ind, s poznatim metodama; 

Basso računa rijetke velike vode za rijeku Rapel u 
Čileu; 

Mejia i Perez računaju velike vode za neke rijeke 
u Argentini. 

Tri referata tretiraju uopćeno proračun velikih vo¬ 
da, i to: 

Guillot: — o vezama dnevnih proticaja i maksimal¬ 
nog godišnjeg proticanja; Jshihara i Takasao — o pri¬ 
mjeni jediničnog hidrografa za predviđenje velikih vo¬ 
da, i Balek i Puzanov — o proračunu velike vode, koju 
može da stvori neki pljusak. 

Članci su interesantni i korisni, ali nisu mnogo po¬ 
vezani s temom. 

Pet referata govore o transformaciji talasa velikih 
voda u akumulacionom basenu. Autori su: Crosthwaite 
i Milvarton, Vasiljev, Jarocki, Melin, Burton-Hall-Ho- 
well. Izlažu se jednadžbe i prikazuju krive za približne 
račune. Referati su interesantni, ali malo povezani 
s temom. 

Slijedeći referati su neposredno vezani za temu: 

Bernier — teorijski izvodi ekonomski optimum za 
v dimenzioniranje objekata za evakuaciju velikih voda, 
trudeći se da u formule unese što veći broj parametara 
koji na to utiču. 

H. Douma — izlaže teoriju rizika kod konstrukcija 
brana. Kriterij za računanje bazira na procjeni šteta 
ako je proticaj kroz prelivne organe veći od računskog 
najvećeg proticaja. 

Bugliarello i Bhavnagri govore o korelaciji predvi¬ 
đanja velikih voda i određivanja optimalnih dimenzija 
brane. Oni uvode u račun »koeficijent elastičnosti ko¬ 
štanja«. Princip je da je optimalan onaj projekat brane 
koji ima maksimalni odnos između koristi i koštanja 
za cijelu shemu. Referat je interesantan, koristan i 
uvodi nove dijagrame i proračune. 

Blykowski i Argyropoulos u svojim referatima daju 
opća razmatranja o ovoj temi bez formula, a drugi 
autor i bez dijagrama. 


V. Jevdjević — uprošćava problem i prikazuje rje¬ 
šenje kroz dva poznata dijagrama. 

Indri analizira štete ako organi za evakuaciju ve¬ 
likih voda ne mogu da odgovore svome zadatku. On 
izvodi procenat rizika koji se smije prihvatiti kod di¬ 
menzioniranja evakuacionih objekata i daje osvrt na 
situaciju kod nekih talijanskih brana. 

Na kraju kod dva referata autori pokazuju kako je 
problem sračunat i rješen kod konkretnih objekata. 
Morita govori o rješenju na jednoj brani na rijeci 
Jshikari i Gupta-Bhattachara i Varshney o rješenju 
na nekim branama provincije Uttar Pradesh. 

U zaključku podvlačimo da vrlo mali broj referata 
ove teme daje nešto originalno i korisno. Oko 75°/o re¬ 
ferata nisu u uskoj vezi s temom, ali među njima ima 
referata na visokom nivou. 

Tema 3. Ilidroelastične vibracije 

Ova tema je kroz referate i diskusiju vrlo dobro 
obrađena. Učesnicima kongresa je pruženo aktuelno 
poznavanje problema i suvremena istraživanja. 

Pet referata govori uopćeno o vibracijama. 

E. Naudascher se osvrće na mehanizam formiranja 
vrtloga i na vibracije koje dijeli na tri grupe. On ih 
posmatra sa gledišta dimenzionalne analize. 

Abbott i Larsen diskutiraju o hidroelastičnim tala- 
sima. Ako se mješavina vode i vazduha ponaša kao 
homogen fluid, onda se kroz tu mješavinu kreće zvuk 
s izvjesnom malom brzinom prostiranja. To doprinosi 
znatnom odbijanju elastičnih talasa. Zvučne vibracije, 
transmisije i oscilacije su razmatrane u referatima S. 
Priesta, C. Shiha, D. Cioca i A. Marute. Pomoću izvje¬ 
snih procesa mogu se proizvesti zvučne vibracije hidra¬ 
uličkim sredstvima. Zvučne transmisije koriste talase 
proizvedene u masi tečnosti za transport energije pre¬ 
ma prijemnom uređaju. U nekoj cijevi može biti ap¬ 
sorpcije proticaja u uslovima kada u cijevi postoje hi- 
droelastične zvučne oscilacije koje se održavaju. 

Jedanaest referata govore o vibracijama kod usta¬ 
va i zatvarača (ravne ustave kružnog i pravokutnog 
oblika, segmentne ustave, klapne, leptirasti i sigurnosni 
zatvarači). 

Walter-Canapathy-Thomas ispituju uzroke opasnih 
vibracija i njihovu eliminaciju. Daju se teorijska ob¬ 
jašnjenja pojave vibracija i detalji o postojećim sila¬ 
ma. Uzročnici vibracija su vrtlozi. Pojave su studirane 
na modelu. 

Homma i Shima analiziraju karakter vibracija: fre¬ 
kvenciju i raspodjelu vibracija ustave, devijaciju am¬ 
plitude od standarda i vertikalni hidrodinamički pri¬ 
tisak. 

P. Kolkman izlaže analitičku metodu za registrira¬ 
nje vibracija, koja omogućava da se odrede sile stvore¬ 
ne tečenjem vode ispod ustave. 

J. Perkins izučava statistički amplitude vibracija na 
takav način da se mogu odrediti maksimalne sile koje 
djeluju na ustavu. 

A. Abelev govori o pulzacijama naboja kod donjih 
ustava i o načinu kako se iz posmatranja tih pulzacija 
mogu predvidjeti moguće vibracije ustava. 

Geleedst i Kolkman su usporedili vibracije iste usta¬ 
ve u prirodi i na modelu razmjera 1 : 20, u cilju kon- 

trole elastične sličnosti Uspoređene su dinamičke oso¬ 
bine ustave, kad ustava nije opkoljena vodom, kad je 
okružena mirnom vodom i kad ispod nje teče voda. 
Rezultati su prikazani u dijagramima. Sličnost je za¬ 
dovoljavajuća. 

T. Murphy izlaže opažanja oscilacija segmentnih 
ustava na modelu i u prirodi. On pokazuje kad su do¬ 
bra slaganja između prirode i modela, a kad su znat¬ 
nija neslaganja. 

J. Grčić izvodi pomoću grafičke integracije jed¬ 
nadžbe za računanje rezultante hidrodinamičkog pri¬ 
tiska na klapnu, za bilo koji njen položaj. 

H. W. Partenscky opisuje oštećenje ustave na pre- 
vodnici uslijed pojave pulzacija koje su se desile za 
vrijeme velikih voda na rijeci. 

I. McCaig i W. Gibson govore o kontinualnim vi¬ 
bracijama na zatvaraču ispred turbina. Oscilacije pri¬ 
tisaka su bile sinusoidalne. 

D. Harding analizira stabilnost sigurnosnog zatva¬ 
rača postavljenog na dugačkoj cijevi za neki rezervoar. 
On izvodi uslove za njegovu stabilnost. 

Dva referata se odnose na vodostane (G. Franke, H. 
Miyashiro — T. Kobari — S. Yokoyama). Govori se o 
oscilacijama nivoa vode u vodostanu, što nije usko ve¬ 
zano s ovom temom. 

Dva referata se odnose na vibracije hidrauličkih 
mašina: 

W. Lecher govori o mogućnosti rezonancije turbina 
kad se poklope frekvencije lopatica turbine i vrtloga. 
Ova pojava stvara kavitaciju. 

W. Meer opisuje mikrošokove koje stvaraju crpke, i 
uspostavljanje ravnoteže. 

Šest referata opisuje vibracije kod druge hiđrome- 
haničke opreme i hidrotehničkih objekata: 

P. Leon izlaže vibracije jedne Pitot-cijevi postav¬ 
ljene u dovod pod pritiskom. Zbog toga se formiraju al¬ 
ternativni vrtlozi u cijevi. Frekvencija zavisi od oblika 
i dimenzija Pitot-cijevi i brzine toka. 

L. Rahmn i G. Lindvall određuju elastična svojstva 
i otpore pri prolomu cijevi od prednapetog betona. Di- 
latacija uslijed dinamičkog pritiska je bila znatno ma¬ 
nja od dilatacije pri istom statičkom pritisku. Stoga je 
dinamički pritisak potreban za prolom cijevi mnogo 
veći od statičkog. 

R. Thomas izlaže vibracije potopljenog praga sla- 
pišta izloženog udaru mlaza. Najopasnije se frekven¬ 
cije fluktuacija javljaju kad su vibracije jednake pri¬ 
rodnoj vibraciji praga. 

S. Guha i D. Luthra govore o hidroelastičnim vibra¬ 
cijama kod brana, koje se javljaju pri pražnjenju si¬ 
fona. Analiziraju se slučajevi kada se spektar oscila¬ 
cija približava prirodnim vibracijama brane. 

P. Eagleson i J. Daily izlažu uticaj graničnog sloja 
na broj Strouhala za ravne nepokretne ploče, tj. uticaj 
graničnog sloja na vibracije ovih elemenata. Utvrđeni 
su uslovi pri kojima nastaju vibracije. 

Najzad abbott govori o prostiranju hidroelastičnih 
talasa kod spojenih elemenata. Daje se grafička me¬ 
toda za nalaženje karakterističnih pravaca i brzine pro- 
stiranja talasa. 


Tema 4. Suvremena otkrića kod hidrauličkih mašina 
i materijala 

Referati ove teme odnosili su se na suvremena ot¬ 
krića kod hidromehaničke opreme, crpki i turbina, kao 
i na moderne načine mjerenja proticaja i brzina na 
ovim objektima. 

Šest referata razmatra problematiku ustava i zatva¬ 
rača. 

W. Blackmore govori o automatskom kontrolnom 
sistemu za ustave na branama, koji osigurava da nivo 
u jezeru ne pređe maksimalnu dozvoljenu kotu. Težište 
je bačeno na sigurnost uređaja. Daje se shema za ne¬ 
koliko takvih dispozitiva. 

J. Moors opisuje dva nova tipa ravnih ustava za 
brodske prevodnice. Novitet je u njihovoj konstrukciji, 
koja omogućava savršeno funkcionisanje bez ikakvih 
vibracija. 

F. Jambor izlaže tip sektorske ustave s potpuno au¬ 
tomatskom hidrauličkom komandom, sposobnom da 
propušta preko sebe i najfiniji nanos, zahvaljujući no¬ 
vom načinu brtvljenja. 

P. Harrison, F. Schweiger i E. Spencer izvode dvije 
formule za predviđanje gubitka pritiska za leptirasti 
zatvarač u potpuno otvorenom položaju. 

A. Grzywienski iznosi principe za određivanje polo¬ 
žaja donjih ispusta na velikim branama, i položaja 
zatvarača na tim ispustima. 

J. Haydock i J. Fulton govore o modelskom ispitiva¬ 
nju sektorske ustave za evakuaciju velikih voda na 
Crvenoj rijeci. 

Dva referata (V. Harnaj) se odnose na hidromeha- 
nički transport. Opisuju se gravitacioni hidroaspirator, 
koji izvlači nataložen nanos iz akumulacionih basena i 
sličan uređaj koji jednovremeno izvlači nanos iz je¬ 
zera po cijeloj širini zahvatajući ga na više mjesta. 

Osam referata razmatra probleme hidrauličkih ma¬ 
šina (crpki i turbina). 

R. Worster pokazuje da se hidrauličke mašine mogu 
ispitivati pomoću vazduha umjesto pomoću vode i pre¬ 
poručuje pneumatske opite. Daje primjer za centrifu¬ 
galnu crpku. 

D. Copley istražuje prirodu fluktuacije hiđrodina- 
mičkih sila, koje mogu da budu uzrok vibracija i šu¬ 
mova kod crpki i turbina. Ustanovljeno je da te fluk¬ 
tuacije zavise od broja lopatica, i radijalnog razmaka 
između njih. Vibracije se brzo smanjuju kad broj lopa¬ 
tica raste. 

M. Vercasson provjerava sličnost modela i prirode 
kod Pelton turbina i zaključuje, da je ona bila dobra 
za domene pada od 60—600 m i proticaje od 200—600 
1/sec. 

A. Struna govori o uvođenju vazduha u difuzor, po 
propozicijama Litostroja. Glavni uslov je da dva sis¬ 
tema za uvođenje vazduha (jedan u centar a drugi na 
periferiju) budu potpuno izolirana. Za količinu vazdu¬ 
ha daje se empiriska jednadžba, koja je zadovoljila u 
praksi. 

A. Granovsky i A. Melovtsov izlažu usavršavanja 
Francisovih i Kaplanovih turbina u SSSR. Nove lopa¬ 
tice Francisovih turbina za pad od 100 m su realizirale 
snagu od 500.000 KW, za promjer od 7,5 m. 

A. Nyiri govori o znatnim usavršavanjima kod utr- 
bina koje proizvodi firma Ganz-Mavad u Budimpešti. 

G. Bugliarello tretira u detaljima problem gubitaka 
energije kod turbomašina. 

R. Sadek i M. Sinbe! su analizirali izmjenu energije 
pri radu turbina i crpki. 

Dvanaest referata obuhvaća probleme proticaja i 
nivoa vode. 

Referati ove teme daju više raznih sitnih pronala¬ 
zaka i usavršavanja. Međutim, nešto novo od većeg 
značenja nije izneseno. 

Zaključci o referatima 

Na kongresu je bilo dosta kvalitetnih referata, ali 
među njima nije bilo ni jednog referata koji bi pred¬ 
stavljao nešto potpuno novo, odnosno rješavao nešto 
do sada nerješeno u hidraulici. Vrijednost boljih refe¬ 
rata se uglavnom svodi na usavršavanja, proširivanja 
primjene neke teorije ili dublje razrade nekog pro¬ 
blema. 

Postignut je znatniji napredak na eksperimental¬ 
nom polju rada i u tehnici mjerenja; na teorijskom 
polju napredak je mnogo manji. 

Teme raspisane za kongres su izgleda materija ko¬ 
jom se aktuelno bave veliki hidraulički laboratoriji i 
koji preko svojih predstavnika u Izvršnom odboru su¬ 
geriraju ono što se kod njih obrađuje. Engleska je do¬ 
minirala po broju, ali ne i po kvalitetu referata. Fran¬ 
cuski referati su po našoj ocjeni bili prosječno najbolji. 

Naša zemlja na ovom kongresu nije istupila s ve¬ 
ćim brojem referata, kako se to dešavalo na ranijim 
kongresima. Razlog leži u nepovoljnim temama, koje 
su iz materije kojom se trenutno malo bavimo, pa ni¬ 
smo raspolagali s potrebnom građom za pripremu i 
obradu kvalitetnih referata. 


Skupština Društva 

5. septembra je održana redovna Skupština Društva 
na kojoj je izabran novi upravni odbor i na kojoj su 
određene teme i mjesto narednog XI kongresa. 

Novi Upravni odbor je: 

Predsjednik: L. Escande, Francuska 

Potpredsjednici: B. Proskovriakov, SSSR, F. Allen, 
Engleska; M. Homma, Japan; sekretar je H. Schoema- 
ker, Holandija, a 7 članova je iz Belgije, Urugvaja, Au¬ 
strije, Kanade, Indije, Italije i SAD. 

Naredni kongres će se održati tokom ljeta 1965. go¬ 
dine u Lenjingradu. Izlagati će se referati po 4 glavne 
teme, i bit će slobodne diskusije na 5 seminara. 

Glavne teme su: 

1. Tečenje velikom brzinom u otvorenim kanalima 

2. Problemi razlika gustina vode na ušćima rijeka 
u more 

3. Nestalno kretanje u otvorenim kanalima 

4. Hidroelastičnost 

Seminari obuhvataju: 

1. Efekti niskih temperatura u rijekama i rezervo¬ 
arima, uključujući i problem leda, 

2. Transport nanosa i uticaja razmjere modela, 

3. Ponašanje vode u nezasićenoj poroznoj sredini, 

4. Tečenje ne-Njutnovskih i polifaznih fluida, 

5. Hidrauličke mašine (definicija hidrauličkih sila 
kod hidrauličkih mašina s posebnim podacima o 
projektiranju i izradi). 

Novi Izvršni odbor će još jednom pretresati ove teme 
i publicirati ih u Biltenu Društva. 

Tehnička organizacija kongresa je bila dobra. 

Dr ing. Mihailo Vojinović 


Vijesti s Građevinskog fakulteta 

IZBORI I POSTAVLJENJA 

U toku proteklog zimskog semestra Vijeće i Savjet 
građevinskog fakulteta Sveučilišta u Zagrebu unaprije¬ 
dilo je odn. izabralo nove nastavnike na temelju ras¬ 
pisanih natječaja, i to: 

Za redovne profesore izabrani su: Dr Mi¬ 
roslav Č a b r i j a n, za predmete Željeznice I i III; Ing. 
Miroslav G j u r o v i ć, za predmete Regulacije, melio¬ 
racije i plovni putevi; Ing. Stjepan Szavits Nos- 
s a n, za predmet Funđiranje; Ing. Kruno Tonković, 
za predmet Masivni mostovi; — svi do sada izvanredni 
profesori istog fakulteta. 

Za višeg naučnog suradnika — Dr Josip 
G r č i ć, do sada naučni suradnik Zavoda za hidroteh- 
niku. 

Za docenta — Dr Zlatko M o d o r, za predmet 
Otpornost materijala. 


Za honorarnog predavača — Ing. Zvonimir 
L o n č a r i ć, za predmet Drvene konstrukcije. 

U istom razdoblju izabrani su novi stalni asi¬ 
stenti. Milutin A n đ e 1 i ć, na Katedri za teoriju 
konstrukcija; Josip Kršul, u Zavodu za ispitivanje 
materijala; i novi honorarni asistenti: Dušan 
Novaković i Karlo Planine, na Katedri za me¬ 
talne konstrukcije; Zlatko S e 1 a n e c, na Katedri za 
hidrauliku, i Miroslav V e r š e c, na Katedri za drvene 
mostove. 

Ponovno su izabrani u istom zvanju stalni asi¬ 
stenti : Ruđer B a u č i ć, Ivan Dešković, Vlado 
Domes, Nikola Ii o r v a t, Koraljka Korić-Ter- 
č e k, Branko K u č i n i ć, Ivan L e m i ć, Stjepan S a- 
b 1 i ć, Zlatko S e 1 a n e c, Vladimir Š k r o b o t, Mari¬ 
jan Vodopija, Željko Ž i v i ć. 

Vijeće i kadrovska komisija Savjeta nastoje da što 
bolje popune nastavno osoblje, naročito mjesta asiste¬ 
nata, kako bi se nastava mogla organizirati što efika¬ 
snije. 




»KAMENAR« 

KOMUNALNO PODUZECEn 
ZA NISKOGRADNJU 

ŠIBENIK 

UL. MATIJE GUPCA br. 32 
Telefoni: 26-46 kancelarija 
26-45 Tehnički odjel i knjigovodstvo 


Izvodi sve vrste niskogradnje 

Vlastiti pogon za proizvodnju tucanika i 
granulata 



„METAN” 

Kemijska industrija 

KUTINA 


Građevinari! 

Preporučamo naš 


VAPNENI HIDRAT EXTRA 

proizveden iz vapna paljenog zemnim plinom. 

Zadovoljstvo naših dosadašnjih kupaca, najbolja garancija 
vrijednosti našeg vapnenog hidrata. 


GRAĐEVNO PODUZEĆE 

»RADNIK« BENKOVAC 


IZVODI SVE VRSTE GRAĐEVINSKIH RADOVA VISOKO- 
GRADNJE I NISKOGRADNJE. POSJEDUJE VLASTITI PRO¬ 
JEKTNI BIRO I VLASTITI STROJOVOZNI PARK. 
PROIZVODI BETONSKE BLOKOVE 








»TEHNIKA« 


GRAĐEVNO PODUZEĆE 


ZAGREB, Leskovačka 12 


IZVODI: 


CESTE I MOSTOVE 
AERODROME 
2ELJEZNICKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 53-422 






























»HIDROELEKTRA« 


GRAĐEVNO PODUZEĆE 


DIREKCIJA: 


ZAGREB 

LESKOVACKA 10 

TELEFON 52-122 

SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 


IZVODI SVE VRSTI GRAĐEVNIH RADOVA 

GRAĐEVNO PODUZEĆE 

„TEMPO” 

ZAGREB, MIRAMARSKA b. b. 


IZVODI 


SVE VRSTE 


VISOKOGRADNJA I NISKOGRADNJA 
NA TERITORIJU CIJELE 
DRŽAVE 


»JUGOBETON« 

GRAĐEVNO INDUSTRIJSKO I MONTAŽNO PODUZEĆE 



ZAGREB 

REMETINEČKA CESTA 10« 
TELEFON: 53-04« 


IZVODI 

Industrijske objekte raspona do 38 m, 
centrifugirane dalekovodne stupove, 
prednapregnute željezničke pragove i 
ostale konstrukcije iz prednapregnutog, 
armiranog, centrifugiranog i lijevanog 
betona. 





Čvrstoća • trajnost • sigurnost 

EKONOMIČNOST • ESTETSKI IZGLED 

TO SU OSNOVNE ODLIKE GRAĐEVINSKIH KONSTRUKCIJA IZ 
ČELIČNIH CIJEVI. SVE POTREBNE INFORMACIJE BEZOBAVEZNO 
DAJE 


ŽELJEZARA SISAK 

SISAK 3 - TELEFON: 2122 - TELEX: 02158 


















VIADVKT 

GRAĐEVNO PODUZEĆE-ZAGREB 

